SUSAN DOYLE 


Nu ma 
casatoresc cu 
tne 


ALCRIS 
Prolog 


Case Brannigam urma să se însoare. Erau mulţi 
oameni care nu puteau să creadă aşa ceva. li era 
greu să creadă chiar şi lui însuşi. 

Aromele tropicale şi sunetele exotice din Cancun 
pătrunzând prin ferestrele deschise ale micuţei 
camere de motel adăugau un plus de farmec zilei. 
Case începu să fluiere în timp ce îşi aranja nodul de 
la cravată. La naiba, dar se simţea bine. Auzind 
râsete şi o conversaţie în şoaptă, îşi dădu seama că 
pe lângă camera lui treceau cel puţin două persoane 
probabil unul dintre cuplurile din zonă. Il cuprinse o 
dorinţă nestăpânită să fugă la fereastră şi să-i invite 
la nunta lui, care urma să aibă loc în mai puţin de 
jumătate de oră. Deşi urma să fie o nuntă restrânsă, 
doar cu cei doi miri, un ofiţer al stării civile şi un 


martor angajat, Case şi-a dat deodată seama că şi-ar 
dori o nuntă tradiţională. Lumânări şi ornamente, 
flori, 

familie şi prieteni. Florărese, chelneri în frac, 
invitaţi în ţinută de gală şi un unchi ameţit care să 
ţină un toast. Tradiţie ceva ce Case nu avusese 
niciodată în educaţia sa. Cina la care a tânjit 
întotdeauna cu înverşunare. Acum, la vârsta de 35 de 
ani, el voia să recupereze ceea ce îi lipsise până 
acum. El va avea o viaţă normală. Soţie, copii, o casă, 
o grădină. Un câine, poate doi. Mese de duminică. 
Liga Juniorilor, spectacole şcolare, excursii cu copiii. 

Ar fi o schimbare frumoasă să doarmă în pădure, 
fără să se întrebe dacă este cineva acolo care să-l 
urmărească. Cu cravata aranjată i-a luat doar o clipă 
să-şi verifice ţinuta în oglindă. Părul său negru, de 
obicei dezordonat, acum era pieptănat cu grijă. Faţa 
lui, uşor pătrată, era proaspăt bărbierită, scoțând în 
evidenţă adâncitura din bărbie. Costumul negru era 
proaspăt călcat, fără nici o scamă, iar cămaşa albă, 
imaculată. Existau oameni cărora le-ar fi luat timp să- 
| recunoască, gândi el chicotind. Oameni pe care 
spera să nu-i mai vadă niciodată. Mulţumit de ţinuta 
sa se întoarse către pat, unde era certificatul de 
căsătorie şi o cutie mică în care era un inel simplu de 
aur. Le strecură pe amândouă în buzunarul interior al 
hainei. Cu prima ocazie o să cumpere un diamant 
pentru inel, aşa cum îşi promisese. Sau prefera 
Maddie un smarald, sau poate un rubin? 

Cunoscând-o doar de două săptămâni, mai erau 
câteva lucruri pe care trebuia să le afle despre ea. 
Două săptămâni. Râse uşor şi scutură din cap. Cine 

ar fi crezut? El venise la Cancun să se odihnească şi 
să se adune, să ia nişte decizii importante în legătură 
cu viitorul său. Era epuizat şi obosit după atâţia ani în 
serviciul guvernului. Si atunci a întâlnit-o pe Maddie. 
Drăguţa de Maddie Carmichael. Si deodată totul a 
devenit limpede. Acum ştia că de ceea ce avea 
nevoie era o femeie. O parteneră. Braţe delicate, un 
zâmbet plăcut, o inimă caldă. Toate aceste lucruri 
pline de viaţă le-a disprețuit atât de tare în tinereţea 
lui nesăbuită! A ştiut în mai puţin de câteva ore că 
Maddie va fi soţia lui perfectă în „Viaţa Normală” pe 
care şi-o imagina pentru el însuşi. O fată dintr-un 
oraş mic, cu rădăcini adânci în familie şi în 
comunitate. Drăguţă din toate punctele de vedere, 
fata din spatele uşii alăturate, dulce din fire, poate 
puţin naivă. Ea a recunoscut că îi place să gătească - 
era chiar proprietara unui mic restaurant alături de 
tatăl ei, acasă în Mississippi. lubea copiii. Hobbiurile 
ei erau cusutul şi pictatul cu acuarele. N-ar fi putut 
găsi o mireasă mai potrivită nici dacă şi-ar fi creat-o 
singur. Case abordase cucerirea lui Maddie cu 
aceeaşi intensitate şi dăruire care l-au făcut atât de 
respectat şi plin de succes în cariera sa. 

S-a îndrăgostit de ea, a flatat-o, a curtat-o cu 
romantism. Intenţionat a ţinut-o în starea aceasta de 
euforie încât ea deşi era o persoană precaută a fost 
de acord să se mărite cu un om pe care-l cunoştea 
atât de puţin. El i-a promis luna de pe cer şi a făcut 
tot ce s-a putut ca să i-o ofere. Luna era cel mai mic 

lucru pe care îl merita ea pentru că-l salvase dintr-o 
viaţă atât de anostă şi o amară singurătate. îşi mai 
privi o dată ceasul. Mai rămăsese o jumătate de oră. 
O jumătate de oră de celibat. O jumătate de oră de 
singurătate. O serie de lovituri rapide şi insistente în 
uşa camerei de motel îl făcură să privească 
întrebător. Cine ar putea fi? Cu Maddie trebuia să se 
întâlnească în biroul ofițerului stării civile. Nu aştepta 
pe nimeni altcineva. Traversă camera şi deschise 
uşa, şi bombănind o înjurătură încercă s-o închidă din 
nou. O mână subţire şi fină apăru de după uşă. 

- Trebuie să vorbesc cu tine, insistă roşcata înaltă 
de pe coridor, cu o voce răguşită pe care Case o 
cunoştea prea bine. 

- Pleacă, Jade. Sunt ocupat. 

- Haide, lasă-mă să intru. E important. 

- La naiba! Mă însor într-o jumătate de oră. 

Ochii de smarald al lui Jade erau plini de 
înţelegere. El n-o văzuse niciodată privindu-l în felul 
acesta. Nu-i plăcu să vadă în ochii ei emoția. 

- Mi-e teamă că va trebui să amâni, spuse ea 
repede. 

Case îşi scutură capul, deşi o senzaţie neplăcută îl 
cuprinsese. 

- Nici gând. 

Jade îşi întinse înăuntru jacheta de la frumosul său 
costum verde închis. 

- Am aici ceva care te va convinge, spuse ea cu o 
voce atent stăpânită, care îl făcu pe Case să 

înţepenească. 

- Oh, la naiba, Maddie. îmi pare atât de rău. 

Maddie îşi verifică ceasul pentru a zecea oară în 
ultimele douăzeci de minute, conştientă că devenea 
demnă de milă, sub privirile ofițerului stării civile şi a 
nevestei acestuia din partea cealaltă a biroului. 

Case întârziase peste douăzeci de minute. 
Ceremonia trebuia se fie gata până acum. Trebuiau 
să fie deja căsătoriţi. Deci unde era? 

- Doriţi să sunaţi din nou la hotel, domnişoară 
Carmichael? întrebă ofiţerul stării civile cu un uşor 
accent englezesc. Maddie zâmbi şi clătină din cap. 
Deja îl sunase pe Case de două ori. Nu răspunsese 
nimeni. 

- Sunt sigură că e pe drum, spuse eacuo 
încredere ce scădea rapid. 

- Evident că a fost reţinut. Din cauza traficului, 
poate. 

Domnul şi doamna Ruiz aprobară politicos, deşi 
Maddie putea să vadă îndoiala în ochii lor negri. 
Realiză că ei credeau că fusese trasă pe sfoară. 

Oh, Doamne, dacă aveau dreptate? Işi strânse 
degetele, obrajii palizi începură să i se încălzească, 
de ruşine. Ce căuta ea acolo? se întrebă într-o 
răbufnire de panică. Cum s-a putut lăsa prinsă în 
această dureroasă şi stranie situaţie? Ea venise la 
Cancun doar pentru vacanţă o vacanţă câştigată la 
un concurs de la magazin ca acum să plângă. Plecase 
din Mississippi cu speranţa că o să se odihnească 

poate chiar să se distreze puţin. Nu se aştepta să se 
implice într-o relaţie romantică de vacanţă si cu 
siguranţă nu plănuia să se mărite cu un bărbat 
întâlnit întâmplător pe plajă! O scurtă bătaie în uşă îi 
tăie respiraţia si o făcu să se întoarcă: 

- Case? Dar Maddie recunoscu imediat femeia 
frumoasă care intra în cameră: Carmelita? întrebă 
surprinsă. Ce faci aici? 

Carmelita era angajată la motelul unde stăteau 
Maddie şi Case . Maddie fusese fermecată de 
zâmbetul dulce al tinerei şi de felul ei de a fi, şi 
începuse s-o considere pe Carmelita o prietenă, una 
de care avea atâta nevoie când s-a îndrăgostit de un 
străin. Dorinţa de a vorbi cu altă femeie o făcuse pe 
Maddie să-i destăinuiască acesteia toată situaţia în 
care se afla. Carmelita era destul de tânără şi 
romantică pentru a fi fascinată de frumoasa poveste 
de dragoste la care era martoră. Ea chiar îi dăduse lui 
Maddie o batistă brodată care să-i poarte noroc în 
timpul ceremoniei. Carmelita nu mai zâmbea. Ochii ei 
mari şi negri erau plini de compasiune. 

- Am un bilet pentru tine, spuse ea scurt. 

Maddie se uită la bucata de hârtie, cuprinsă de un 
fior rece. Intr-un fel îi ştia conţinutul. 

- Nu vine, nu-i aşa? şopti ea. 

Carmelita clătină din cap. 

- A trebuit să plece. Citeşte biletul. 

Felul în care Carmelita o privea o făcu pe Maddie 
să se cutremure. 

- Când a plecat? 

- Nu de mult. Ei... el părea să fie foarte grăbit, 
răspunse fata cu mare grijă, reformulând repede 
propoziţia. Dar Maddie si-a dat seama. 

- Ei? repetă ea. Nu a plecat singur? 

Cumpănind între sinceritate si compasiune 
Carmelita dădu din cap. 

- Nu, a plecat cu o femeie. 

- O femeie? Maddie îsi apăsă cu mâna stomacul. 

- Da. Era înaltă, foarte drăguță, si avea părul 
roscat. Poate era sora lui, sugeră Carmelita, fără să 
stie că, Maddie aflase de la Case că nu are familie, că 
nu are pe nimeni. 

- Probabil că era o urgenţă acasă? Citeste biletul, 
Maddie! repetă ea întinzându-i-l insistent. 

Mâna lui Maddie tremura când în sfârsit îl luă. îl 
deschise cu grijă, de parcă i-ar fi putut exploda în 
faţă. „Maddie, îmi pare rău. A apărut ceva urgent si 
am fost nevoit să plec. Nunta trebuie amânată. Du-te 
acasă si asteaptă-mă. O să te sun imediat cum pot. 
Case” 

Ceva a murit în Maddie si altceva a apărut în loc, 
născut din durere si supărare. Maddie Carmichael nu 
va mai fi niciodată aceeasi. 


Capitolul 1 

Indicaţiile cam incoerente pe care Case le-a 
obţinut de la băiatul stângaci de la Biroul de 
Informaţii s-au dovedit a fi mai bune decât se 
aşteptase. După cum i s-a spus, o luă la stânga la al 
treilea şi ultimul semafor al orăşelului Mitchel's Fork, 
din Mississippi şi descoperi că ajunsese la destinaţie. 
Opri într-o parcare neaşteptat de aglomerată, stinse 
farurile şi suspină adânc. 

l-a luat al naibii de mult să ajungă aici. 

O firmă mare indica restaurantul „Mike şi 
Maddie”. Văzând numele lui Maddie, Case îşi mai 
lărgi nodul cravatei, căci simţi deodată că îl strângea 
prea tare. 

Ciudat cât de clar îi vedea chipul în imaginaţia sa, 
după atâtea luni. Era de parcă o văzuse în urmă cu 
câteva minute. Faţa ei dulce şi ovală, încadrată de un 
păr şaten deschis şi lung. Un şaten-deschis către gri, 
cum şi-l descrisese ea cu o mişcare a nasului ei mic, 
dar lui Case îi plăcuse strălucirea şi aroma delicată a 
părului ce trecea de umeri. Gura ei era moale, cu 
buze cărnoase, de obicei nerujate, căci recunoscuse 
că avea o tendinţă să-şi mănânce rujul. Pe el nu-l 
deranjase lucrul acesta, niciodată nu fusese 
impresionat de un chip foarte machiat. Frumuseţea 
naturală a lui Maddie l-a atras din primul moment în 
care a văzut-o. 

Ochii erau cea mai frumoasă trăsătură a chipului 
ei. Erau de un albastru-violet, parţial ascunşi de 
ochelarii folosiţi pentru miopie. Case putea să-şi 

amintească încă, cum îşi ţinuse respiraţia când 
dăduse la o parte ochelarii pentru a o săruta pentru 
prima dată, şi privirea lui putuse cuprinde cu claritate 
acei ochi minunaţi. Avusese acea satisfacţie posesivă 
necaracteristică lui, că puţini erau aceia care puteau 
să se uite direct în ochii lui Maddie. 

Era scundă aproape cu 30 cm mai scundă decât el 
care avea 1,82 m - şi mai degrabă uşor plinuţă decât 
cu o talie de manechin. Case considera că ea arăta 
numai bine. De fapt, fusese nerăbdător să cunoască 
în intimitate rotunjimile ei delicate. 

Avusese destul timp să regrete cavalerismul său 
atipic de a nu se culca cu ea la prima ocazie care se 
ivise. 

Ferrari-ul său lucios şi mare nu era la locul lui 
printre camioane şi celelalte vehiculele care se 
îngrămădeau în parcare. El se încruntă gânditor, 
întrebându-se dacă n-ar fi mai bine să-l schimbe cu 
un Jeep sau un Bronco. Căci el voia să se încadreze în 
peisajul de acolo. 

întinse mâna spre uşă şi tresări când îşi scoase 
piciorul stâng din maşină. Trebuia să-şi facă curaj în 
timp ce ieşea afară. Nu putea să-şi scoată piciorul 
aşa, fără să-şi lege şireturile. Erau doar două 
săptămâni de când aruncase blestematele de cârje. 
Doctorii îi spuseseră că fusese al naibi de norocos că 
mai putea merge. 

Ciudat cât de speriat era. De ar fi dat buzna într-o 
încăpere plină de vânzători de droguri tot ar fi avut 
mai multă încredere decât acum. 

îşi drese glasul, îşi trecu mâna prin părul de 
curând aranjat şi îşi verifică rapid ţinuta. Costumul 
său negru în care urma să se căsătorească îi era cam 
larg. Recăpătase doar două kilograme şi jumătate din 
cele şapte pierdute în ultimele şase luni. Faţa lui 
arăta mai sfrijită decât fusese şi ochii îi erau 
încercănaţi. Şchiopăta acum şi câteva cicatrice noi şi 
urâte se adăugaseră la cele vechi împrăştiate pe 
trupul său timp de 35 de ani. 

Spera ca Maddie să nu se sperie de aceste 
schimbări, deşi probabil că inima ei tandră se va 
înmuia de milă. în acel moment nu i-ar fi stricat puţin 
praf de puşcă - şi nu s-ar fi dat înapoi să folosească 
mila ei pentru a-l primi înapoi. 

Străbătuse prea mult drum ca să renunţe la visul 
lui acum. 

îşi îndreptă umerii şi porni şchiopătând spre 
restaurant, cu hotărâre. Case Brannigan era în 
misiune. Şi, aşa cum au dovedit-o faptele recente, 
rareori dădea greş când îşi punea ceva în minte. 

Restaurantul era specializat în mâncăruri de casă. 
Pentru a fi în ton cu meniul, decorul încăperii era 
rural. O verandă lungă era plină de un rând de balan- 
soare de lemn foarte mari, pe care se afla discret 
semnul „de vânzare”, iar uşile duble erau dintr-un 
lemn mâncat de vreme. Holul fusese proiectat să 
semene cu un magazin rural, cu o gamă de produse 
demodate pentru vânzare: cărţi de bucate, acadele, 
jucării simple, obiecte ţărăneşti de decor, chiar şi 
borcane cu miere şi gem. 

Localul era aglomerat în această după-amiază de 
duminică, mulţi dintre clienţi fiind îmbrăcaţi în ceea 
ce păreau să fie cele mai bune haine, ceea ce-l făcea 
pe Case să creadă că aici obişnuiau ei să tragă după 
ce veneau de la biserică. 

Case căuta prin mulţime chipul lui Maddie. Nu o 
văzu dar îşi spuse să fie calm. Instinctele lui, care 
rareori dădeau greş, îi spuneau că ea era acolo. 

O femeie groaznic de slabă şi jenant de înaltă, 
într-o rochie albastră din dril cu un şorţ roşu cu model 
privea peste lume de la biroul de recepţie către 
principala sală de mese. 

- Mâncaţi singur? îl întrebă cu un accent rural din 
Mississippi, cu care se obişnuise de când sosise în 
acest stat, dimineaţa. 

- Da, răspunse el, deşi spera că nu va fi singur 
pentru mult timp. Puteţi să-mi spuneţi unde aş putea- 
o găsi... 

întrebarea sa fu întreruptă de un fluierat rapid şi 
ascuţit. 

- Masa patru-i gata, Hazel, strigă un tânăr de 
undeva din spatele femeii. 

Hazel făcu cu mâna în semn de confirmare, 
aruncă o privire la carneţelul mâzgălit şi strigă: 

-Anderson-ilor, masa vă e gata. Şi apoi privi spre 
Case. Numele? 

Un pic tulburat de forfota familiară a locului, Case 
răspunse: 

- Brann... 

Fu întrerupt din nou, de data aceasta de un 

bărbat în pantaloni din poliester largi şi fără curea, şi 
într-o cămaşă albă pătată cu mâncare. 

- Cotletele de porc au fost cam arse azi, Hazel, se 
plânse el în timp ce trecea pe lângă familia cu cinci 
membri care se îndrepta spre masa patru. Spune-i lui 
Mike să fie mai atent, căci o să mă piardă de client. 

- Leon, ne ameninţi de cinci ani că n-o să mai 
mănânci aici, îi răspunse Hazel, evident nepăsătoare. 
Ştii al naibii de bine că n-o să găseşti mâncare mai 
bună în partea asta a statului. Aşa că lasă prosteala 
şi dă-i drumu’. 

Bărbatul îşi îndesă o şapcă ponosită pe părul 
castaniu şi subţire. 

- Pe săptămâna viitoare, mormăi el pornind spre 
ieşire. Şi sper ca mâncarea să fie mai bună atunci. 

Hazel dădu ironic din capul acoperit de păr sur şi 
murmură pentru sine: 

- Dacă i-ar plăcea mâncarea mai mult, ar exploda. 
Privi iarăşi la Case, de parcă era surprinsă să-l vadă 
încă stând acolo. Cum spuneaţi că vă numiţi? 

- Brannigam, răspunse el, o caut pe... 

O blondă cu un teanc de meniuri învelite în plastic 
pe care le balansa cu precauţie ieşi în grabă din sala 
de mese. Cu spatele la Case, aruncă meniurile pe 
grătarul de lemn ataşat la una din părţile biroului de 
recepţie. Case suspină şi se dădu la o parte, 
observând în treacăt că blonda era tânără şi subţire 
şi că drilul albastru şi şortul roşu cu model i se 
potriveau mai bine decât lui Hazel. 

- Câţi aşteaptă? o întrebă pe Hazel. 

Case înţepeni când auzi glasul femeii. Se încruntă 
şi o privi mai îndeaproape. Nu putea i... 

- Două mese de două persoane şi una pentru o 
familie de şase. A, şi bărbatul acesta, spuse uitându- 
se la Case ca şi cum şi-ar cerut scuze. încă o dată, 
cum vă numiţi? 

Blonda privi în jur şi îngheţă. Ea şi el spuseră în 
acelaşi timp: 

- Brannigan. 

- Brannigan! 

Conştient că îi pronunţase numele cu un ton 
asemănător cu ura, Case se holba aproape şocat la 
femeia din faţa lui. 

- Maddie? 

Ce naiba îşi făcuse la păr? 

Fostele bucle lungi şi şatene fuseseră tunse până 
la guler şi îşi făcuse şuviţe aurii. Purta părul pe spate, 
înfoiat şi un pic zbârlit, de parcă îl pieptănase cu 
degetele ei sau ale altcuiva. Nu mai purta ochelari, 
expunându-şi ochii ei mari, de un albastru-violet care 
erau scoşi în evidenţă de nişte gene lungi, 
accentuate cu măiestrie. Gura ei tandră era vopsită 
cu un roz-închis şi nu-şi mâncase rujul. 

Rochia din dril, cu mâneci scurte, avea un 
decolteu mic, dar fusta era destul de scurtă pentru a 
scoate la iveală prea mult din picioarele ei frumoase. 
El o văzuse numai în haine decente, chiar excesiv de 
modeste. Ca şi Case, ea mai slăbise dar el nu avea 
nici un motiv să creadă că slăbirea ei era din cauza 
unei sănătăţi şubrede. De fapt arăta în formă, 

aranjată şi bronzată arăta nemaipomenit. 

Şi Case nu era deloc sigur că era de acord. 

- Maddie? întrebă el din nou, în timp ce ea 
continua să se holbeze la el. 

Chipul ei, care pălise la vederea lui, deodată se 
înroşi. Case zâmbi uşor ca răspuns la roşeaţa ei. 
Desigur, era surprinsă să-l vadă. lar el n-o 
învinovăţea. 

Şi apoi şi-a dat seama că roşul în obraji pe care 
arogant îl atribuise unei plăceri jenate, fusese un 
semn al unei furii care se aprindea. Ochii ei 
scânteiară, bărbia se ridica, trupul subţirel se 
îndreptă, pumnii ei se încleştară. 

- leşi afară! spuse ea. 

îi căzuse faţa. Nu se aşteptase ca ea să se arunce 
în braţele lui ei bine, poate se aştepta dar cu 
siguranţă el nu auzise bine. Cu siguranţă ea nu-i 
spusese adineauri să iasă afară din restaurant. 

întinse o mână spre ea. 

- Maddie, eu sunt, spuse el prosteşte, deşi ea-i 
pronunţase deja numele, Case. 

- leşi afară! spuse ea, mai tare de data aceasta, 
făcându-i pe câţiva indivizi din apropiere să se uite 
curioşi. 

- leşi afară! 

- Ce na... Nu putea să creadă. Nu putea să fie ea 
femeia pe care o întâlnise la Cancun în urmă şase 
luni. 

Femeia dulce şi sfioasă care-i răspunsese atât de 
tandru, care-l lăsase s-o strângă în braţe şi după o zi 

de logodnă acceptase cererea în căsătorie. 

Era posibil ca Maddie să aibă o soră geamănă mai 
puţin prietenoasă. 

- Maddie? întrebă el din nou, nesigur. 

- Maddie? Un bărbat cu o privire preocupată, cu 
ochi de un albastru spălăcit şi cu un păr subţire 
şaten- deschis, cum fusese cel al lui Maddie odată, 
intră în sala de mese. 

- Ce se întâmplă acolo? 

Hazel îşi drese glasul. 

- Domnul vrea o masă, ecplică ea. Maddie... ă... l- 
a rugat să plece. 

- Nu mai avem locuri, spuse Maddie, privirea ei 
susţinând-o pe a lui Case cu o lucire aspră. Nu mai 
sunt mese libere. Va trebui să meargă în altă parte să 
mănânce. Undeva în alt stat, de preferat. 

Hazel se înecă. 

Bărbatul, pe care Case îl bănuia a fi tatăl lui 
Maddie, era şocat. 

- Madelyn, spuse el, aşa se vorbeşte cu un client? 
Ce te-a apucat? 

- Asta au vrut să afle mai mulţi în ultima vreme, 
mormăi Hazel. 

Case îi ignoră pe toţi, mai puţin pe Maddie. 

- Trebuie să vorbim, îi spuse. 

Ea îşi clătină capul aşa încât şuviţele aurii îi 
trecură ca nişte valuri peste faţă. 

- Sunt ocupată. 

- La naiba, Maddie! 

Aceasta se răsuci pe un toc şi porni semet în altă 

direcţie. 

Case voi s-o urmeze. 

Tatăl lui Maddie, Hazel, cu o privire urâtă, şi un 
bărbos într-o cămaşă roşie din flanel se aşezară în 
uşă, blocând drumul lui Case. 

- Nu mi s-a părut că ar vrea să vorbească cu tine, 
mormăi muntele în flanel roşu, din spatele unei bărbi 
negre şi stufoase. 

Case nu ştia de unde apăruse individul, dar privi 
braţele masive şi musculoase cu precauţie înainte de 
a se întoarce spre bărbatul mai scund şi mai puţin 
intimidant care era încruntat a îngrijorare. 

- Sunteţi tatăl lui Maddie? 

Bărbatul încuviinţă. 

- Sunt Michael Carmichael. Tu cine eşti? 

- Case Brannigam. Sigur că ea v-a vorbit despre 
mine. Trebuie să vorbesc cu ea. 

- Case Brannigan? repetă Carmichael confuz. Și- 
apoi îşi clătină capul. Nu mi-a vorbit niciodată de 
dumneata. Se uită la Hazel pentru a obţine o 
confirmare. 

Hazel ridică unul din umerii osoşi. 

- N-am auzit niciodată de el. 

- Nici eu, murmură matahala bărboasă. Vrei să-l 
dau afară, Mike? Părea foarte nerăbdător. 

Case se dădu un pas înapoi din instinct. 

Mike observa şchiopătatul vizibil al lui Case, apoi 
negă din cap. 

- Poate ar fi bine să vorbesc cu el mai întâi, Andy. 
Intoarce-te la mama ta, în regulă? 

Case încerca să-şi revină din starea produsă de 
vestea că Maddie nu-i vorbise niciodată tatălui ei de 
el. Ea-l făcuse să creadă că relaţia dintre ea şi tatăl ei 
văduv era foarte strânsă. De ce nu-i spusese nimic 
despre bărbatul cu care urma să se căsătorească? 

Răspunsul era, desigur, prea evident după felul în 
care îl primise Maddie. Ea nu se mai considera 
logodită. Case intenţiona să lămurească lucrurile. 
îndată ce va reuşi să vorbească cu ea. 

Mike Carmichael încă îl privea cu precauţie. Case 
îşi ţinea bărbia în sus, făcea tot posibilul să arate ca 
un viitor ginere respectabil, şi schiţă un zâmbet plin 
de respect în timp ce-i dădea mâna. 

- îmi pare bine să vă cunosc, domnule 
Carmichael. Sunt Case Brannigan, logodnicul lui 
Maddie. 

Din fericire, Mike Carmichael era prea preocupat 
cu aglomerația de duminică la prânz ca să stea de 
vorbă cu Case, mai ales când se părea că Maddie 
plecase. 

- O să vorbesc cu dumneata, ÎI avertiză Mike, de 
parcă fusese strigat din trei direcții diferite. 

- Spuneţi-mi cum că o găsesc pe Maddie, 
răspunse Case. Amândoi vom vorbi cu 
dumneavoastră mai târziu. 

- Nu mi s-a părut că Maddie voia să fie găsită. 

Mike gândise cu glas tare, studiindu-l atât de 
intens încât Case se simţea jenat ca un adolescent 
prezentat părintelui partenerei lui la bal. 

- Nu-i atât de rău pe cât pare, îl asigură el pe tatăl 

lui Maddie. Ea e pur şi simplu supărată pe mine 
acum. Va înţelege după ce voi avea ocazia să-i explic 
totul. 

- Mike! Avem nevoie de tine la bucătărie, strigă 
cineva. 

Mike oftă şi-şi trecu o mână prin părul care se 
rărea. 

- Trebuie să plec. Probabil că Maddie a ajuns 
acasă acum. Hazel îţi va da adresa. Şi ai grijă cum te 
porţi cu fiica mea, ai auzit? 

- Da, promise Case, nerăbdător să plece. 

Mike mai ezită un moment, după care se întoarse, 
datorită unui alt strigăt. 

Case respiră uşurat şi se uită la Hazel cea încrun- 
tată. 

- Adresa? întrebă el, ştiind că ea auzise fiecare 
cuvânt. 

încruntarea ei se adânci. îl privi pe Case din vârful 
capului până la pantofii de piele prăfuiţi. 

- Când v-aţi întâlnit tu şi Maddie? întrebă ea. 

Case nu fusese niciodată un om răbdător şi nu s-a 
deranjat niciodată să fie politicos când îi era pusă la 
încercare toleranța. îşi adună toată voinţa să nu se 
repeadă la femeie ca să-i dea adresa fără atâta 
pălăvrăgeală. 

îşi dădu seama că nu va obţine nimic de la ea 
dacă o va enerva. 

- Ne-am întâlnit în Cancun, recunoscu el. 

-A, aha! lătra ea. M-am gândit eu. Maddie n-a mai 
fost aceeaşi de când s-a întors din vacanţă. Şi-a 

vopsit părul, şi-a pus lentile de contact, n-a mâncat 
mai nimic. lese cu 

Jackson Babbit, când toţi ştiu ce bărbat e ăsta, şi 
apoi, să spună tuturor că va pleca în curând în 
Europa şi nu ştie când se va întoarce. 

Case se uită urât. Cine naiba era Jackson Babbit? 
Si mai precis, ce tip de individ era? 

Si ce era cu planul lui Maddie de a pleca în 
Europa? 

Ignorând haosul controlat din jurul lor, Hazel îşi 
clătină capul, continuându-şi gândurile. 

- l-am spus atunci când a câştigat călătoria în 
Mexic să aştepte până când va putea cineva să 
meargă cu ea. Nu-i stătea în fire să plece de una 
singură. Dar era al naibii de hotărâtă să plece, şi cu 
siguranţă s-a întors complet schimbată. înainte era 
atât de dulce, liniştită şi amabilă. 

Ea îi făcu semn cu degetul lui Case, de parcă 
hotărâse că el era de vină. 

- De atunci, se poartă ca una din luptătoarele 
pentru emanciparea femeii. Spune ce gândeşte chiar 
dacă i se cere sau nu asta. A demisionat din clubul de 
caritate al femeilor din Mitchell's Fork - mamă-sa s-ar 
întoarce în mormânt de-ar auzi una ca asta. 
întotdeauna a fost o Cormichael în acel club de când 
s-a fondat. 

- Poate ai putea... 

- Si acum s-a decis să plece şi să se regăsească. 
Nu ştiu de ce crede că poate face asta în Europa. Te 
poţi regăsi chiar aici, în Mitchell's Fork, i-am spus. 

Unde crezi că te-ai ascuns în ultimii 29 de ani? 

- Chiar te-aş ruga să... 

- Stii ce mi-a spus? răspunse Hazel, înainte ca el 
să-i mai poată spune ceva. „Vechea Maddie s-a 
ascuns în 
Mitchell's Fork în ultimii 29 de ani. Este una nouă, 
acolo pe undeva, şi intenţionez s-o găsesc.“ Nu-i ăsta 
cel mai tâmpit lucru pe care l-ai auzit vreodată? 

Toată bolboroseala asta a lui Hazel îl făcea pe 
Case şi mai nerăbdător să ajungă la Maddie. 

- la ascultă, spuse el, apropiindu-se de birou şi 
uitân- du-se la ea cu o căutătură specifică bărbaţilor 
masivi şi răi atunci când pun piciorul în prag. îmi dai 
adresa lui Maddie, sau am s-o caut singur? 

Spre surprinderea lui, Hazel râse, departe de a fi 
intimidată. 

- îmi plac bărbaţii autoritari, spuse ea. îmi 
aminteşti de fostul meu soţ, Roy. întotdeauna el era 
cel care... 

- Dă-mi blestemata aia de adresă odată! urlă 
Case, în cele din urmă renunțând la calmul aparent. 

- Vrei să-l dau afară de aici, Hazel? strigă bărbatul 
masiv în cămaşa de flanel roşu de la masa lui care se 
afla la câţiva paşi în spatele biroului lui Hazel, ceea 
ce i-a făcut pe toţi cei din jur să se uite curioşi. 

- Nu, termină-ţi mâncarea, Andy, îi răspunse 
Hazel. îi dădeam doar o adresă. 

Şi începu s-o spună, spre marea uşurarea a lui 
Case. 

Maddie se plimba încă furioasă de la un capăt la 

altul al dormitorului ei când telefonul de pe noptieră 
sună. Se holbă la aparat de parcă încerca să vadă 
cine era la celălalt capăt al firului. La al treilea apel, 
ea înşfăcă receptorul. 

- Da? spuse ea, sperând să nu fie Case Brannigan. 

- Maddie? Sunt Jill. Ţi-aminteşti prietena ta cea 
mai bună? 

încruntându-se la tonul ciudat al vocii lui Jill, 
Maddie întrebă: 

- Ce se întâmplă, Jill? 

- Bună întrebare. De ce nu-mi spui tu ce se întâm- 
plă? 

- Ce să-ţi spun? 

- De ce nu-mi spui cum naiba ai putut să te 
logodeşti fără să ştiu si eu. Sincer, Maddie, noi întot- 
deauna... 

- Logodită? repetă Maddie, înmărmurită. Ce naiba 
tot spui acolo? 

- Ceea ce vorbeşte toată lumea din oraş. Un tip 
grozav a intrat în restaurant şi s-a prezentat tatălui 
tău drept logodnicul tău în faţa a jumătate din 
populaţia din Mitchell's Fork. Aşa că ce-ai ţinut 
ascuns? Are asta vreo legătură cu călătoria în Europa 
pe care o tot planifici? Ştie Jackson de tipul ăsta? 

Maddie tresări. Jackson. O, Doamne. Şi ce naiba 
făcea Case Brannigan, dând năvală în oraş şi 
prezentându-se drept logodnicul ei? Dacă el credea 
că logodna lor mai era valabilă, Maddie intenţiona să- 
| pună cât mai curând la punct. 

- Asta-i o greşeală, Jill, spuse ea înţepată. Crede- 

mă, nu sunt logodită. Cu nimeni. 

- Nu acelaşi lucru îl spune şi logodnicul tău, 
răspunse Jill, deşi părea mai mult amuzată decât 
jignită. 

- Nu am un logodnic! 

- Bine, bine. Nu e nevoie să ţipi. 

Maddie făcu o grimasă si îşi schimbă tonul. 

- Scuză-mă. Sunt un pic... stresată acum. 

Jill râse. 

- Pot să înţeleg de ce. Deci cine-i tipul, Maddie? 
Unde l-ai cunoscut? Si de ce crede că sunteţi logodiţi? 

- E o poveste lungă şi aş prefera să nu ţi-o spun la 
telefon. Te deranjează dacă am să-ţi povestesc când 
o să ne vedem? 

Jill suspină, dar fu de acord. 

- O să-ţi cer toate detaliile siropoase, avertiză ea 
înainte de a închide. 

Maddie îşi reţinu un geamăt. 

Telefonul sună din nou peste două minute. Era 
doamna Underwood, o membră a bisericii lui Maddie, 
care cunoştea familia Carmichael încă dinainte de a 
se naşte Maddie. 

- Am auzit cele mai interesante veşti în după- 
amiaza aceasta. Deci, tu şi Jackson v-aţi hotărât să 
legaţi nodul mai strâns? Trebuie să spun că sunt 
surprinsă. Nu m-aş fi gândit niciodată... totuşi nu-mi 
plăcea gândul că pleci singură în Europa. 

- Nu sunt logodită cu Jackson, protestă Maddie 
automat. 

- Nu? Atunci cu cine eşti logodită? întrebă 

doamna Underwood surprinsă. 

- Nu sunt logodită cu nimeni, răspunse Maddie, 
între- bându-se de câte ori va trebui să mai spună 
asta până la sfârşitul zilei. Mitchell's Fork era un oraş 
mic. Stia prea bine cât de repede circulau veştile 
plecase de la restaurant cu mai puţin de o oră în 
urmă şi cât de distorsionate vor deveni după ce va 
spune de câteva ori: „Nu e decât o greşeală”. 

- Dar Sarah Kennedy a spus că a auzit de la 
Martha Jean Claypoole că logodna ta a fost anunţată 
în restaurant în după-amiaza aceasta. 

- Martha Jean a fost prost informată, replică 
Maddie, străduindu-se să continue: îmi pare rău, 
doamnă Underwood, dar chiar trebuie să închid. 
Mulţumesc că m-aţi sunat. 

- Dar... dar... 

Doamna Underwood încă bolborosea când Maddie 
puse uşor receptorul în furcă. Era prima dată când 
Maddie închidea cuiva telefonul. Acesta va fi încă un 
lucru de care îl va învinovăţi pe Case Brannigan, se 
gândi ea cu asprime. 

Telefonul sună din nou. 

Maddie oftă adânc şi se îndepărtă grăbită de el. 
Nu mai putea trece prin asta încă o dată. Nu acum. 
Avea nevoie să se gândească. 

Se îndreptă rapid spre uşa dormitorului, aproape 
să se împiedice de uniforma din dril pe care o 
aruncase pe jos după ce se schimbase în pantaloni 
scurţi şi tricou. Dădu hainele la o parte cu piciorul, 
lăsându-le grămadă, deşi nu se potriveau cu aspectul 

ordonat al camerei. 

Trebuia să iasă afară. Avea nevoie de timp înainte 
de a se întâlni cu Case. 

Căci ştia că se va mai întâlni cu el. Cât de curând. 


Capitolul 2 

Case începuse să se întrebe dacă Hazel nu-l 
făcuse să se învârtească în loc, în mod deliberat. 
Conducea de 10 minute de când o luase pe 
autostradă, iar singurul semn de viaţă erau vacile 
care păşteau pe păşunile care încadrau şoseaua 
asfaltată. Simţi o uşurare când ajunse în vârful 
dealului şi văzu o casă mare la capătul drumului. 

Optimismul său creştea pe măsură ce se apropia 
de casă. E minunat, se gândi el, privind în jur şi 
aprobând. Era exact ce avusese el în minte când se 
hotărâse să se retragă în America rurală şi să ducă o 
viaţă liniştită, normală. 

Casa de ţară era albă, cu două etaje, cu obloane 
negre şi o verandă de la un capăt la altul, pe care se 
afla şi un leagăn. Se mai vedeau cărări pietruite, 
răsaduri care abia se iveau, garduri de lemn albe, un 
eleşteu strălucitor mai departe, şi chiar o pereche de 
câini care se întindeau pe peluza deasă şi frumos 
tunsă din faţa casei. 

O altă casă, mai mică, era într-o parte o casă de 
oaspeţi, poate, sau poate casa muncitorilor. 

Parcă ar fi un tablou al lui Norman Rockwell, se 
gândi Case încuviinţând cu mulţumire din cap. 
Perfect. Ar fi pariat oricât că Maddie Carmichael pe 
care o întâlnise la Cancun crescuse într-un loc ca 
acesta. 

Parcă în drumul circular şi ieşi din maşină. Cei doi 
câini alergară spre el, lătrând. l-a trebuit doar o clipă 

de precauţie ca să-şi dea seama că dădeau din coadă 
şi că păreau absolut încântați să-l vadă. Le mângâie 
capetele lăţoase şi renunţă repede să le ghicească 
rasa. Amândoi arătau ca nişte corcituri pentru el. 
Corcituri mari, gălăgioase şi prietenoase. 

O bătrână cu păr de un alb aproape orbitor apăru 
de după un colţ al casei, bătând pământul cu un 
baston masiv de lemn în timp ce mergea. Păru 
surprinsă să-l vadă pe Case. 

- Cine sunteţi? 

- Mă numesc Case Brannigan. O caut pe Maddie. 

Femeia îl studie pe Case din cap până-n picioare 
era 
obişnuit să fie examinat ca un exponat, gândi el 
resemnat. Şi apoi ea dădu din umeri. 

- Probabil că e în camera ei. Sună la uşă şi întreab- 
o pe menajeră. Trebuie să mă uit la trandafiri. 

- Atunci n-am să vă rețin, murmură Case, deşi 
femeia trecuse deja de el. Se simţea un pic ametit în 
timp ce urca cele trei trepte ale verandei. 

Sună de două ori înainte ca uşa să fie deschisă de 
un bărbat scund, cu picioarele cam strâmbe, 
îmbrăcat într-o cămaşă western şi jeanşi decoloraţi 
care atârnau pe sub o burtă lăsată. 

- Cu ce pot să vă ajut? întrebă el. 

Gândindu-se că ar putea avea vreo 45-49 de ani, 
Case se întrebă cine era. Un îngrijitor? Poate soţul 
menajerei? O caut pe Maddie, explică el. 

- Maddie? Bărbatul îşi îndreptă capul şi-i făcuse 

aceeaşi „inspecţie” care-i era acum atât de 
cunoscută lui Case. Nu e înăuntru. 

Case se încruntă, bănuind că Maddie dăduse 
instrucţiuni să i se spună că era plecată. Din moment 
ce bătrâna îi spusese că ea era acolo, nu avea nici 
cea mai mică intenţie să plece. 

- Mi s-a spus că e înăuntru, insistă el. 

- Sieu vă spun că nu-i. 

Case începea să se enerveze. Cunoştinţele sale l- 
ar fi putut avertiza pe acest individ că nu era bine să- 
| enervezi pe Case Brannigan. 

- Exact, cine eşti? întrebă el pe şleau. 

- Frank, răspunse acesta şi apoi adăugă ca din 
întâmplare: menajera. 

- Adică, soţul menajerei? întrebă Case crezând că 
a înţeles greşit. 

Frank negă din cap. 

- Menajera, corectă el. Ai vreo problemă cu asta? 

Pe Case începea să-l doară capul. Respiră adânc. 

- Singura mea problemă acum e că trebuie să 
vorbesc cu Maddie spuse printre dinţii încleştaţi. Ţi-aş 
fi recunoscător dacă mi-ai spune unde este. 

- Tu eşti tipul care le spune tuturor că e logodnicul 
ei? 

Sprâncenele lui Case se ridicară. 

- De unde ştii? 

Frank dădu din umeri. 

- Vorbele circulă repede pe-aici. 

Trecuse mai puţin de o oră de când Case îşi 

făcuse apariţia în restaurant. 

- Un radio-şanţ dat naibii, mormăi el. 

Frank chicoti: 

- Da. Deci, tu eşti tipul? 

- Eu sunt tipul cu care o să se căsătorească 
Maddie Carmichael, spuse Case cu hotărâre. 

Rânjetul lui Frank se lărgi. 

- O să se mai căsătorească acum? Căci, din câte 
am auzit trebuie mai întâi să o convingi. 

- Exact asta intenţionez să fac îndată ce reuşesc 
să vorbesc cu ea. 

- Ai putea s-o cauţi în josul pârâului, spuse Frank 
părând că ajunsese la o concluzie. Urmează cărarea 
ce trece de casa mea, de acolo, şi mergi înspre 
pădure. Şi apoi o ţii pe drumul acela până ajungi la 
pârâu. Maddie se plimbă pe acolo când vrea să fie 
singură cu gândurile ei. 

- Multam, spuse Case, deja coborând treptele. 

- N-ai pentru ce, replică neobişnuita „menajeră”. 
Tre' să mă-ntorc la bucătărie. Am o prăjitură la cuptor 
care cred că-i gata. Noroc. 

- A, mulţam, spuse Case din nou în timp ce Frank 
închidea uşa. 

- Ciudat, şopti Case, şchiopătând pe cărarea pe 
care i-o arătase Frank. Spera ca pârâul să nu fie prea 
departe în pădure. Deşi îşi recăpătase în mare 
mobilitatea dinainte, nu era sigur că va rezista unui 
drum dificil. 

Lucrurile nu mergeau deloc aşa cum le plănuise 

când sosise în Mitchell's Fork. 

O briză de mai încreţea suprafaţa pârâului, făcând 
ca apa să se lovească de pietrele de un gri lucitor de 
pe mal. Deasupra capului, noile frunze de primăvară 
foşneau în aceeaşi briză, lăsând umbre mişcătoare pe 
pământ. Stând pe un strat gros de iarbă, Maddie îşi 
sprijinea spatele de trunchiul unui copac şi îşi ţinea 
ochii închişi, în timp ce asculta trilul câtorva specii de 
păsări şi gâlceava a două veveriţe jucăuşe. 

De obicei îşi găsea liniştea în această pădure. Era 
ca un sedativ pentru ea. Dar azi îi era extrem de greu 
să se relaxeze. Nici măcar natura nu-i putea calma 
neliniştea cauzată de apariţia bruscă a lui Case 
Brannigan în viaţa ei. 

- Maddie! 

Nu fu surprinsă să audă vocea lui în spatele ei. 
Suspină, ştiind că nu era decât o chestiune de timp. 


Nu se uită în jur când spuse: 
- Pleacă! 


- Nu 

Ei bine, a meritat să încerce. îşi întoarse capul şi 
se uită în sus la el. Era îmbrăcat cam elegant pentru 
o plimbare în pădure, într-un costum negru, cămaşă 
albă şi cravată. Era mai slab decât şi-l amintea şi 
avea cearcăne sub ochi, care nu existaseră înainte. 
Din păcate, încă îl găsea cel mai atractiv bărbat pe 
care-l văzuse vreodată. Nu că ar mai avea vreo 
importanţă, se asigură ea rapid. 

El mai făcu un pas şi ea observă că şchiopăta 
destul de tare. Ce se întâmplase cu el? Dar, mai 

presus de toate, ce căuta el aici? 

Pentru că ea nu spunea nimic, Case îşi drese 
glasul. 

- Arăţi schimbată. 

- Şi tu. 

- Am petrecut câteva luni în spital. 

Ea simţi că el se aştepta ca ea să arate milă şi 
îngrijorare. Ţinu în ea orice emotie. 

- Da? 

El se încruntă când încuviinţa din cap. 

- Da 


- îmi pare rău. 
încruntarea lui se adânci. 


-Nu vrei să ştii ce s-a întâmplat? 

- Nu neapărat. 

Case scoase un sunet de nemulţumire şi-şi trecu o 
mână prin păr. 

Ea îşi aminti că el făcea des acest gest , motiv 
pentru care bretonul îi cădea pe frunte aşa cum se 
întâmpla şi acum. Nu voia să-şi amintească cât de 
minunat găsea acest cârlionţ înainte, îşi spuse că nu-i 
mai plăcea în mod deosebit acum. 

- Ce-i cu tine, Maddie? întrebă Case cu o exaspe- 
rare tipic masculină. De ce te porţi aşa? De ce eşti 
atât de supărată pe mine? N-am plecat fără să-ţi las 
un bilet. 

O, lăsase un bilet, nemaipomenit! „Du-te acasă şi 
aşteaptă-mă.” 

încă putea vedea cuvintele mâzgălite, în mintea 
ei. Exact cum îşi putea imagina roşcata cu care i se 

spusese că părăsise staţiunea. Si privirea plină de 
compasiune a ochilor negri ai Carmelitei când îi 
spusese lui Maddie despre femeia misterioasă. 

- Nu sunt supărată pe tine, Case, spuse cât de 
rece putu. De fapt, îţi sunt recunoscătoare. Ne-ai 
scutit pe amândoi de o scenă jenantă. 

- O scenă jenantă? repetă el sprijinindu-şi o mână 
de trunchiului copacului sub care stătea ea. Vrei să 
spui, ca aceea pe care ai făcut-o tu la restaurant? 

Ea se înroşi, dar nu-şi mută privirea. 

- Nu. Aia a fost, ă... m-ai luat prin surprindere. 
Vorbeam despre Cancun. Biletul tău m-a scutit de 
bătaia de cap de a-ţi spune că mă răzgândisem în 
privinţa căsătoriei. 

Ochii lui Case s-au mărit, apoi s-au micşorat. 

- Ce vrei să spui, de ce te răzgândiseşi? Vrei să te 
cred că nu te-ai fi măritat cu mine chiar dacă nu aş fi 
fost chemat la datorie? 

„Chemat la datorie” ce mod interesant de a privi 
lucrurile. îşi îngrop' amărăciunea undeva în adâncul 
minţii, hotărâtă că nu se va mai simţi în vocea ei. 

- Exact. Mi-am dat seama că era o greşeală, că 
mă lăsasem purtată de... ei bine, o mulţime de 
lucruri. Dar când mi-am revenit mi-am dat seama că 
nu mă puteam căsători cu un străin. 

O cută fină şi albă apăru în jurul gurii lui Case. 
Maddie se concentră asupra ei intens. Era mai bine 
să se uite acolo decât să-i întâlnească ochii negri, 
trişti. 

- Spui asta ca să salvezi aparențele, nu-i aşa? o 
acuză el. Vrei să cred că tu ai fost cea care a anulat 
căsătoria! 

- Crezi ce vrei, spuse ea dând din umeri. Nu mai 
contează. Important este că nu ne-am căsătorit. Ce-a 
fost... a fost; s-a terminat. 

- Pe dracu' s-a terminat! 

Vorbea cu o vehemenţă controlată, ceea ce o făcu 
să-şi strângă în braţe genunchii ridicaţi. Era hotărâtă 
să nu lase să se vadă vreun semn că el ar intimida-o. 
Noua Maddie Carmichael nu mai era şoricelul smerit 
de altădată. Dar îi era greu să nu pară întimidată 
când stătea pe pământ şi el se apleca deasupra ei. 

Se ridică în picioare şi îl privi drept în faţă. 

- S-a terminat, repetă ea. Admite asta, Case, n-a 
fost nimic serios între noi. A fost o dragoste de 
vacanţă, pentru Dumnezeu. Un flirt din impuls. Noi 
niciodată... noi nici măcar... ştii tu. 

- Ne-am culcat împreună? Ai dreptate. Acum îmi 
dau seama că a fost o greşeală. 

Ea se încruntă. 

- Ce vrei să spui? 

- Dacă am fi fost amanti în Cancun, nu am fi avut 
această discuţie acum. Ai fi ştiut că-mi aparţineai. 

Această afirmaţie plină de încredere o făcu să 
tresară de furie. Ce tupeu grozav! 

Ce proastă fusese în Cancun să nu vadă aroganţa 
din spatele şarmului acestui bărbat. Fusese atât de 
furată de povestea de dragoste pură, atât de flatată 

de atâta atenţie, atât de vrăjită de frumuseţea lui şi 
de copleşitoarea masculinitate, încât pur şi simplu 
ignorase avertismentul unei judecăţi raţionale. 

Pur şi simplu fusese de acord să se căsătorească 
cu el. Desigur, făcuse asta în timp ce se plimba cu el 
de mână pe plajă, sub clar de lună, după o cină, un 
dans şi o subtilă seducere. Si o ceruse în căsătorie 
după ce o sărutase până când urechile-i ţiuiseră iar 
mintea îi era prea înceţoşată de dorinţă ca să mai 
gândească normal. îi spusese că o doreşte. îi spusese 
că avea nevoie de ea. Că o căuta de mult timp. 

Era într-un avion spre Mississippi, mândria îi era 
călcată în picioare şi ochii îi erau roşii de plâns, 
înainte 
să-şi dea seama că el nu-i spusese niciodată că o 
iubeşte. 

Acele amintiri dureroase o făcură să-şi ridice 
bărbia şi să-l înfrunte fără să se clintească. 

- Nu-ţi aparţin, Case Brannigan. Nu aparţin 
nimănui. 

El doar ridică una din sprâncene, având o 
expresie de-i venea să-l pocnească. Vechea Maddie 
n-ar fi avut un impuls atât de violent şi nedemn de o 
doamnă. Cea nouă era teribil de tentată să facă asta. 

Respiră adânc, hotărâtă să pună lucrurile la 
punct, matur şi raţional. 

- Ascultă, Case, nu ştiu ce cauţi tu aici, nu ştiu ce 
vrei de la mine, dar treaba este că noi doi nu suntem 
logodiţi. Suntem practic nişte străini, pentru 

Dumnezeu. Ce s-a întâmplat între noi anul trecut a 
fost o... o aberaţie. Prea multă lumină de IOună, prea 
multe dansuri lente, prea multă şampanie. Amândoi 
ne-am revenit în simţiri în dimineaţa următoare şi eu 
una aş vrea să las lucrurile aşa cum au fost. 

- Eu nu m-am răzgândit în dimineaţa următoare, 
protestă Case. Am fost chemat. Cu o problemă. 

Ea nu prea înghiţi asta. Totuşi rămase pe gânduri. 

- lar în ce priveşte tot ce ai spus, nu e decât praf 
în ochi. Şi pot s-o dovedesc, adăugă el, mâinile 
căzându-i pe umerii ei. 

Ea înţepeni şi-l privi în ochi suspicioasă, prea 
conştientă de căldura mâinilor lui prin tricoul ei. 

- Nu cred că tu... 

- Acum nu mai este lună, interveni el, ridicându-şi 
bărbia pentru a indica soarele luminos de după- 
amiază. N-am mai dansat de şase luni şi nici unul din 
noi doi nu a băut şampanie. 

- Nu ştiu ce... 

- Vreau să lămuresc lucrurile înainte să fac asta, 
murmură el. Si apoi îşi lipi gura de a ei. 

Maddie încercă să-l respingă. Dar, nu ştiu cum, 
degetele i s-au încurcat în haina lui, unde au şi rămas 
încăpăţânate. îşi îndepărtă buzele ca să-i spună să se 
oprească. Limba lui pătrunse printre ele înăbuşindu-i 
cuvintele. 

Nimeni n-o mai sărutase precum Case. Nici un alt 
bărbat nu o făcea să-i tremure mâinile, să i se 
înmoaie genunchii, să ameţească şi să simtă că-i 

arde pielea. înainte s-o sărute Case pentru prima 
dată în urmă cu şase luni, credea că acele senzaţii 
există numai în romane. Cu Case, găsise acele 
„artificii” la care doar visase. 

Stia cu siguranţă că aceasta era doar o vagă 
imitație a ceea ce ar putea-o face să simtă dacă ar 
merge mai departe de un sărut. 

Mâinile lui îi mângâiau trupul de parcă încercau să 
se obişnuiască din nou cu formele ei, căutând 
schimbările pe care o dietă şi un exerciţiu strict le 
produseseră. Nici ea nu scăpă din vedere cât de slab 
era el. 

Ea încercă să alunge valul brusc de îngrijorare 
care trecu peste ea. Nu voia să ştie ce se întâmplase 
cu el, nu voia să-i pese cât de mult ar fi suferit. Nu 
voia să fie acolo, să-l sărute cu nesaţul cuiva care 
fusese privat de hrană timp de şase luni. 

îşi trase gura de lângă a lui şi îşi lăsă capul în jos, 
încercând să respire şi să-şi revină. 

- Fără lună, murmură Case, cu o voce groasă, 
fără şampanie. 

La un moment dat, în timpul sărutului, bravada ei 
dispăruse. închise ochii şi şopti uşor: 

- Nu face asta, Case. 

Nu era sigură că va mai putea trece prin asta încă 
o dată. 

- E prea târziu, Maddie. Eşti a mea. Ai fost a mea 
de când ţi-am făcut cinste prima dată cu o băutură în 
Cancun. Ne-ai scuti de multă bătaie de cap pe 

amândoi dacă ai recunoaşte asta acum. 

- Eu... eu... cuprinsă de panică, se despărţi de el şi 
fugi fără să vadă, către siguranţa şi intimitatea casei 
sale. 

îl auzi pe Case strigând-o, îl auzi înjurând când se 
împiedică pe cărare, dar nu încetini. Trebuia să pună 
o distanţă de siguranţă între ei, trebuia să-şi revină 
din efectele acelui sărut înainte de următoarea 
confruntare. 

Pur şi simplu părea că nu mai gândea când Case o 
săruta. 

Case alergă doar doi paşi după Maddie când îşi 
dădu seama că nu o va prinde. De data asta. Se opri 
cu o înjurătură mormăită, trăgând nerăbdător de 
nodul cravatei. La naiba, nimic nu era după cum 
plănuise! 

Se forţă să respire adânc şi să se calmeze. 
Gândeşte logic! în regulă, poate fusese prea arogant 
să pretindă că Maddie îl va primi cu braţele deschise, 
şi că o vor lua de unde se opriseră cu şase luni. 
Adevărul e că nu se întrebase niciodată dacă ea îl va 
aştepta. 

Fusese un şoc pentru el să audă că ea se întâlnea 
cu altcineva. Dar oricine ar fi fost tipul, orice ar fi 
făcut ea, totuşi îi răspunsese sărutului cu aceleaşi 
nesaţ, ca în Cancun. Simţea adânc în suflet că ea era 
femeia pe care o voia lângă el pentru tot restul vieţii, 
indiferent cât de mult încerca ea să arate că se 
schimbase. 


NU M~ C-S-TORESC CU TINE 41 


Maddie credea că el părăsise Cancun-ul pentru că 
se răzgândise în privinţa căsătoriei. De-ar fi avut timp 
s-o vadă, să vorbească cu ea. Spusese că-i primise 
biletul dar evident, mesajul lui mâzgălit în grabă nu 
fusese suficient. Nu putuse s-o contacteze în timpul 
celor şase luni mai întâi pentru că era prea departe, 
în jungla din Columbia, pentru a contacta pe cineva, 
şi apoi pentru că fusese spitalizat într-o ţară străină, 
în afara misiunii, şi nu era sigur că-şi va reveni astfel 
încât să se căsătorească. 

Când fusese asigurat că nu va rămâne invalid, 
fusese atât de nerăbdător s-o vadă, încât nu putea să 
aştepte o invitaţie specială. încercase să o sune cu o 
săptămână în urmă. Sunase toate familiile 
Carmichael din zonă înainte că cineva să-i spună că 
Maddie locuia acolo dar nu era acasă. Case nu voise 
să lase un mesaj. Decisese să-i facă o surpriză. 

Se părea că reuşise. Şi avusese şi el parte de 
câteva surprize neplăcute. 

Putea explica totul de-ar putea-o face să stea 
ţintuită într-un loc şi să-l asculte, la naiba! 

îşi spuse că era un semn bun faptul că Maddie era 
atât de nervoasă. Dacă ar fi fost rece şi liniştită, s-ar 
fi îngrijorat. Dar el îi văzuse tumultul de emoţii din 
ochi, îl simţise în sărutul ei. Ştia că nu-i era indiferent, 
aşa cum nu-i fusese nici în Cancun. 

El va câştiga, pur şi simplu, pentru că nu suporta 
să piardă. Case Brannigan voia un cămin, o familie. O 
viaţă. 

El intenţiona să aibă toate aceste lucruri cu 
Maddie. 

Maddie stătea chircită pe scaunul de lângă 
fereastră, uitându-se fix la picioarele ei goale, când 
un ciocănit rapid se auzi uşa dormitorului. 

- Cina-i gata, anunţase mătuşa Nettie, deschizând 
uşa fără să fie invitată. la uită-te la tine! Părul e 
zburlit, încă ai pantalonii scurţi pe tine, desculţă. 
Vreau să te îmbraci cu ceva decent şi să te piepteni 
înainte să cobori, auzi? Grăbeşte-te, toată lumea te 
aşteaptă! 

Maddie deschise gura să spună că nu-i era foame. 
Şi apoi o închise cu un suspin, amintindu-şi de ocazie. 
Din păcate, nu putea să scape de a cina cu familia în 
seara aceea. 

- în regulă, mătuşă Nettie, vin. 

- Să nu vii arătând aşa pleoştită, replică ferm 
mătuşă-sa cu acelaşi ton pe care-l folosea când era 
copil. Frank a petrecut ore în şir curăţind mizeria de 
verdeţuri şi să pregătească şunca aia pentru ziua 
bunicului tău. A făcut şi un tort de ciocolată pentru 
desert. Vreau să-i arăţi că-i apreciezi munca. 

- Aşa voi face, mătuşă Nettie, murmură Maddie 
ascultătoare aşa cum făcea când era mică. 

Nettie încuviinţă cu satisfacţie şi închise uşa, nu 
înainte de a o zori pe Maddie încă o dată. 

- Hai, mişcă-te! 

Maddie se schimbă repede într-o rochie roşie 
împletită şi lărguţă şi îşi trecu peria prin păr. îşi 

strecură picioarele goale în nişte pantofi fără toc, 
plaţi confortabili, sperând ca Nettie să nu observe că 
ea nu purta dresuri subţiri. Nettie Brogg, mătuşă de 
80 de ani a lui Mike Carmichael, din partea tatălui era 
autoritară, fără tact şi nerăbdătoare. Dar Maddie o 
iubea mult. 

Se opri să scoată un cadou învelit frumos din 
dulap înainte să coboare. Astăzi bunicul Carmichael 
împlinea 89 de ani şi seara urma să fie una festivă. 
Maddie nu voia să-l lase pe Case Brannigan să-i strice 
petrecerea. îl va scoate pur şi simplu din minte, îşi 
spuse în timp ce cobora către vorbăria ce se auzea 
din sufragerie. Nici nu se va gândi la Case Brannigan 
tot restul... 

Si apoi îl văzu. Case stătea în sufragerie, 
înconjurat de familia ei evident curioasă. El îi întâlni 
ochii şi zâmbi, părând că plănuise să stea unde era 
pentru tot restul serii. 

S-a terminat cu scosul lui din minte, se gândi ea 
gemând în gând. 


Capitolul 3 

Mike Carmichael era singura persoană în afară de 
Case care o observase pe Maddie intrând. 

- lat-o şi pe Maddie, anunţă el, îndreptându-se 
spre ea cu o privire întrebătoare. Intră, draga mea. 
Poate ai vrea să ni-l prezinţi oficial pe logodnicului 
tău. 

Privirea rapidă pe care i-o aruncă Maddie lui Case 
ar fi trebuit să-l iacă să-şi arcuiască sprâncenele. El 
doar zâmbi amabil. 

- Ce caută el aici? îl întrebă Maddie pe tatăl ei. 

Mike încerca să rânjească. 

- Stătea pe-afară, aşa că l-am invitat înăuntru, 
spuse tatăl ei. Este un străin în oraşul nostru, 
scumpo. Nu vrem să-i dăm impresia că nu suntem 
ospitalieri, nu-i aşa? 

- Pur şi simplu nu mă interesează ce crede el, 
răspunse Maddie. Aceasta este o cină în familie. 

- După cum spune Case, şi el e pe cale dea 
deveni o parte a familiei, o întoarse Mike, evident 
savurând încurcătura. 

Maddie îşi strânse pumnii, dar respiră adânc 
pentru a se calma înainte de a spune: 

- Mi-e teamă că domnul Brannigan te-a tachinat, 
tată, spuse ea hotărât. Nu este logodnicul meu. Abia 
dacă l-aş putea considera o cunoştinţă. 

Stând în apropiere, aparent în largul său, Case 
râse uşor: 

- Asta sunt, murmură el, neafectat de descriere. 

Maddie îşi dădu seama că reacţia lui calmă o 
făcea să 
pară o mincinoasă. 

- Da, spuse ea scurt. Asta şi nimic mai mult. 

Se întoarse pentru a pune cadoul bunicului său pe 
o măsuţă, pe care erau îngrămădite deja alte cadouri, 
având nevoie de câteva momente pentru a-şi reveni 
din surpriza de a-l vedea pe Case aici. 

Mătuşa Nettie o privea îndeaproape. Maddie evită 
ochii ei prea insistenţi în timp ce trecu pe lângă ea, 
îndreptându-se spre bărbatul care stătea în capul 
mesei lungi. 

Se aplecă şi îl sărută pe bătrân pe capul chel. 

- La mulţi ani, bunicule. 

Soneria sună înainte ca bunicul să poată 
răspunde. Zâmbi. 

- Alţi invitaţi la petrecerea mea, anunţă el, chipul 
său luminându-se de încântare. Bunicului Carmichael 
îi plăcea la nebunie să fie în centrul atenţiei, se gândi 
Maddie zâmbind. 

Noii-sosiţi erau alţi membri ai familiei. Sora lui 
Mike, Anita şi soţul ei Dan, erau însoţiţi de fiica lor, 
adică verişoara lui Maddie, Lisa, care era cu cinci ani 
mai mare decât Maddie şi divorțase de câţiva ani. 
Gemenii Lisei care aveau 15 ani, Kathy şi Jeff, intrară 
în cameră în urma ei. 

Camera se umplea şi toţi vorbeau în cor. Totuşi 

Maddie era conştientă de prezenţa lui Case, stând 
într-o parte a camerei şi privind tot ce se petrecea în 
jur, fiind atent la ea. 

îl auzi pe tatăl ei prezentându-l pe Case surorii lui. 

- El este Case Brannigan. Pretinde că este 
logodnicul lui Maddie. 

Maddie se înroşi când mătuşa Anita scoase o 
exclamaţie. Situaţia devenea penibilă, se gândi ea. Şi 
tatăl ei se purta la fel de rău ca şi Case. 

Ar fi trebuit să ştie că Mike va găsi toată situaţia 
asta amuzantă; întotdeauna îl acuzase pe tatăl său 
că avea un simţ al umorului ciudat, acuzaţie pe care 
el nu o putuse niciodată nega. îl iubea mult, dar nu 
era prima oară când o punea într-o situaţie jenantă 
de dragul de a face o glumă. 

Cu o uşurare cam suspicioasă, Case o lăsă să-l 
tragă afară din casă. 

- Familia ta e foarte interesantă, spuse Case de 
îndată ce păşiră pe veranda casei. Nu ezită să spună 
ce cred, nu-i aşa? 

- Nu, aşa e. Sau să se bage în problemele altui 
membru al familiei. 

- Cred că aşa se petrece în toate familiile 
apropiate şi numeroase. 

- Probabil. Case eu... 

- Pot să mă obişnuiesc cu asta, spuse el 
încuviinţând din cap. 

Maddie fu exasperată de aroganţa lui. 

- O să poţi, nu-i aşa? 

- Desigur. Aşa sunt familiile. Era ciudat de 
satisfăcut de concluziile sale. 

- Case, trebuie să vorbim. 

- Bine. El îşi încrucişă braţele şi se sprijini de un 
stâlp al verandei, cu un picior ridicat pe gardul din 
spatele lui. Inspiră adânc aerul de primăvară şi 
privirea îi rătăci peste priveliştea rurală scăldată în 
lumina lunii. Ai o casă frumoasă aici, Maddie. Nu-i de 
mirare că nu te-ai grăbit s-o părăseşti. 

Era bucuroasă că umbrele îi ascundeau obrajii 
care se înroşeau. în ultima vreme era foarte sensibilă 
la faptul că încă locuia cu familia ei. Dar ea devenise 
sensibilă la multe lucruri în ultimele şase luni. 

- Am locuit singură o perioadă după ce am 
terminat colegiul. Am avut un apartament în oraş, 
lângă restaurant. M-am mutat înapoi acum vreo 
câţiva ani, când mătuşa Nettie şi-a fracturat şoldul şi 
menajera a ieşit la pensie. După călătoria mea în 
Europa o să-mi caut un nou apartament, acum că 
lucrurile au reintrat în normal aici. 

Case vru să zică ceva, dar ezită. Când vorbi, ea 
simţi că schimbase voit subiectul. 

- Vorbind de menajere, am cunoscut-o pe-a 
voastră mai devreme. 

- Frank? 

- Da. Nu este ceea ce mă aşteptam. 

Nu putu să nu zâmbească. 

- Ştiu. Dar e nemaipomenit. El conduce casa atât 
de uşor că nu ştiu ce ne-am fi făcut fără el. 

- Unde l-aţi găsit? 

- A fost cu tata în armată, cu mulţi ani în urmă. 
Tata i-a spus mereu că dacă va avea vreodată nevoie 
de o slujbă, să-l caute. Tata se gândise desigur să-i 
dea o slujbă la restaurant. Frank era bucătar în 
armată. După câteva luni de la plecarea fostei 
menajere şi după ce m-am mutat iar aici, Frank a 
sunat la uşă şi i-a spus tatei că-şi pierduse slujba şi 
soţia îi acceptă oferta. 

- l-a murit soţia? întrebă Case cu milă. 

- Nu. A fugit cu un evanghelist. 

- Oh, spuse el. 

Maddie încuviinţă. 

- Oricum, înainte să ştim exact ce s-a întâmplat, 
se şi mutase în casa de oaspeţi şi preluase 
conducerea casei. El găteşte, face curat, face 
cumpărăturile, are grijă de bunicu', are grijă ca 
mătuşa Nettie să-şi ia medicamentele e probabil cel 
mai important membru al familiei, încheie ea cu un 
chicot. 

- Familia ta pare nerăbdătoare să primească noi 
membri, spuse Case rapid, încă privind la pajiştea 
acoperită de ceaţă. 

Maddie detectă o umbră de visare în vocea lui. 
Apoi îşi spuse că probabil se înşelase. Case 
Brannigan nu o putea păcăli cu aerul ăsta de orfan 

singuratic. Nu ştia ce voia el de fapt, dar de data asta 
nu se va mai lăsa păcălită de el. 

- Case, încercă ea să încheie discuţia. De ce-ai 
venit aici? 

îşi întoarse capul şi se uită la ea. 

- Am venit să-mi cer soţia. 

Cuvintele lui îi produseră un tremur prin trup. îşi 
drese glasul înainte să poată vorbi calm. 

- Tu nu ai soţie. Cel puţin, eu nu o cunosc. Dacă 
nu cumva te-ai căsătorit cu roşcata. 

- Roşcata? repetă el. 

- Am auzit că ai plecat cu o roşcată înaltă şi 
frumoasă. Sefa ta, presupun? 

Case zâmbi deodată, dinţii lui părând foarte albi în 
lumina palidă. 

- Asta era? Ai crezut că te-am părăsit pentru alta? 
Maddie, tu... 

Făcu un pas spre ea. Ea se dădu înapoi, ridicându- 
şi ambele mâini pentru a-l ţine la distanţă. 

- Nu mă atinge, îl avertiză ea, încercând să nu 
pară la fel de disperată cum se simţea. Dacă ar mai 
săruta-o acum... Nu vreau să mă atingi, Case. 

El oftă, dar rămase unde era. 

- N-a fost aşa, Maddie. 

- Nu-mi pasă. 

- Desigur. 

Acum s-a convins că totul n-a pornit decât de la o 
mândrie feminină rănită, se gândi ea frustrată. 

- Nu-mi pasă, repetă ea foarte clar. Nu-mi pasă de 
ce ai plecat. Important este că noi nu ne-am 
căsătorit. Nu-ţi sunt soţie, mulţumesc lui Dumnezeu, 
şi nici n-am să-ţi fiu. 

- Mi-ai dat cuvântul, Maddie! 

- Şi tu pe-al tău! se repezi ea. Eu am fost acolo. 
Tu unde naiba erai? 

îşi închise gura, dar îşi dădu seama că era prea 
târziu. Recunoscuse că nu se răzgândise atunci în 
Cancun. La naiba! 

- îţi dai seama că asta-i prima oară când mă 
întrebi de ce n-am fost acolo? 

Ea încercă să-şi recapete calmul. 

- Asta-i pentru că nu-mi pasă dacă ai fost sau nu. 
Doar mă bucur că m-ai împiedicat să fac o mare 
greşeală. 

- N-ar fi fost o greşeală. Şi nici de data aceasta nu 
va fi o greşeală. 

- Nu va fi „o data aceasta”. S-a terminat. N-o să te 
mai las să mă vrăjeşti de data asta, Brannigan. Am 
alte planuri şi n-o să le schimb pentru că ai apărut tu 
deodată. 

- O să vorbim de planurile tale mai târziu, spuse 
Case un pic ameninţător. Mai întâi am să-ţi spun de 
ce a trebuit 

să te părăsesc în Cancun. Şi tu o să mă asculți, fir-ar 
să fie! 

Ea s-a gândit că ar fi bine să-i facă pe plac. Şi în 
plus, chiar voia să-i audă explicaţia. Cum va justifica 
apariţia roşcatei înalte? Sora lui? Ar fi bine să nu 
încerce varianta asta! 

îşi încrucişă braţele şi se sprijini de peretele din 
spatele ei. 

- Bine, să auzim. 

- Ţi-am spus că am lucrat pentru guvern. 

- Da. Presupun că şi asta era în imaginaţia ta 
doar? 

- La naiba, Maddie! Case se opri şi respiră adânc. 
Taci şi ascultă, te rog. 

Mai impresionată de izbucnirea lui violentă decât 
voise să arate, Maddie tăcu şi încuviinţă. 

El continuă, cu o răbdare forţată: 

- Nu era imaginaţie. Lucrez-am lucrat pentru 
guvern. DDG Departamentul pentru Droguri. E o 
slujbă periculoasă, dar mi-a plăcut. Pentru un timp. 
Când te-am întâlnit, eram în permisie. Eram obosit, 
terminat. Gata de o schimbare. Am plecat la Cancun 
în vacanţă ca să decid ce să fac în continuare cu 
viaţa mea. Dar ţi-am mai spus câte ceva din astea şi 
atunci. 

Ea încuviinţă. Atunci îl crezuse. Mai târziu se 
întrebase dacă nu fuseseră toate nişte minciuni. 
Acum... acum nu ştia ce să mai creadă... 

- Oricum, continuă el, Jade roşcata... 

Desigur, numele ei era Jade, gândi Maddie 
disperată. 

- Jade era o asociată, explică Case. Un alt agent. 
Eu şi cu ea nu lucrăm prea des împreună şi nici nu 
prea ne înţelegeam bine când lucram. Ea a venit la 
Cancun să-mi spună că fostul meu partener şi unul 
din puţinii prieteni pe care-i aveam, fusese capturat 
de traficanţii de droguri în jungla columbian' şi era 
reţinut ca deţinut politic. Cineva trebuia să-l salveze 
şi eu eram cel mai potrivit. 

- Ce s-a întâmplat? întrebă ea. 

- L-am eliberat, spuse Case zâmbind. Nu exact în 
forma iniţială. Este încă la recuperare. Probabil va 
mai sta acolo câteva luni. Dar cel puţin trăieşte. 

Maddie privi picioarele lui Case, gândindu-se la 
şchiopătatul care-i apăruse de când se văzuseră 
ultima oară. 

- Ai fost rănit? Vocea nu-i era atât de calmă cum 
ar fi vrut. 

- Da. S-a pus problema dacă voi mai merge 
vreodată. 

Ea-şi ţinu respiraţia, dar rămase tăcută. 

- N-am putut să te contactez, Maddie, la început 
pentru că eram în junglă căutându-mi prietenul şi 
apoi pentru că am fost internat în stare gravă. N-am 
putut... n-am vrut să te sun până când n-am aflat că 
nu voi fi invalid. N-aş fi venit la tine în scaun cu rotile, 

adăugă el. Dar niciodată n-am încetat să mă gândesc 
la tine, jur. După mine, logodna noastră era valabilă. 
Imediat ce mi-am revenit cât de cât, am venit după 
tine. Am sunat o dată, dar nu erai acasă, aşa că m- 
am hotărât să-ţi fac o surpriză. 

- Şi chiar ai reuşit, murmură Maddie încercând să 
creadă ce-i spusese el. L-ar putea oare crede? El îşi 
spusese povestea simplu, fără zorzoane, dar avea un 
anumit tremur în voce. Regret. Amărăciune . Regret. 

Orice s-ar fi întâmplat, cu siguranţă suferise. Şi 
inima ei se înmuie. Dar nu putea să cedeze atât de 
rapid. Se tot gândea la lucrurile pe care nu le 
spusese. 

- De ce vrei să te însori cu mine, Case? 

El păru că se încurcă pentru o clipă, căutând un 
răspuns. 

- Mi-am dat seama când te-am întâlnit la Cancun 
că mă săturasem de viaţa pe care o duceam. Ţi-am 
spus că nu am familie, că am crescut în orfelinate 
după ce a murit mama, când aveam şapte ani. N-am 
ştiut niciodată cine a fost tatăl meu. Am intrat în 
slujba legii când eram încă un adolescent şi mi-am 
petrecut ultimii 15 ani pe drumuri, neputând sta 
niciodată într-un loc încât să prind rădăcini, neştiind 
dacă voi mai trăi după următoarea misiune. Nu vreau 
să mai trăiesc aşa. Sunt pregătit să mă aşez, să-mi 
fac o familie. Cu tine. 

Ea nu putu vorbi pentru o clipă. Un nod i se 

pusese în gât, blocându-i toate cuvintele. 

Luând tăcerea ei ca un semnal pentru a continua, 
Case spuse: 

- îmi place ce-am văzut din oraşul tău, familia ta. 
E un loc nemaipomenit să-ţi creşti copiii. Putem să ne 
găsim un loc al nostru, o casă şi puţin pământ. Eu am 
bani destui ca să ne întreţinem până găsesc altă 
sursă de venit şi... 

- Case, îl întrerupse Maddie, uşor. Nu mai putea 
asculta, nu se mai putea stăpâni. Opreşte-te, te rog. 
Nimic nu s-a schimbat. Nu mă mărit cu tine. 

- Maddie... 

Vocea lui era extrem de seducătoare. însă i se 
împotrivi. 

- Nu, spuse ea scurt. Nu. N-o să-ţi mai cad în 
braţe, de data asta. Te uiţi la mine şi vezi o femeie cu 
care ţi-ar plăcea să-ţi faci o familie şi să-ţi poarte 
copiii. Ei bine, las-o baltă. Peste câteva luni voi 
împlini 30 de ani şi nu am ieşit din oraşul pe care-l 
găseşti atât de atrăgător, decât o dată. Se opri doar 
cât să inspire adânc. Poate că tu te-ai plictisit de 
aventură, dar eu sunt gata să o trăiesc. Voi călători 
prin Europa, voi încerca lucruri noi, voi trăi pe muchie 
de cuţit. Vreau să văd Irlanda, Grecia, Portugalia şi 
Cehia, toate locurile despre care am citit dar pe care 
nu m-am gândit niciodată să le vizitez. Si nu vreau să 
fiu doar o turistă vreau să merg în sate, să văd 
locurile unde trăiesc localnicii. Si poate atunci... o să 

mă apuc de alpinism. Sau de paraşutism. Ceva plin 
de aventură. Si voi face asta singură. 

Case scutură din cap. 

- Nu ştii ce spui. Ţările acelea nu sunt sigure 
pentru o femeie care călătoreşte singură, mai ales 
pentru o femeie care şi-a părăsit orăşelul doar o 
singură dată. Nu poţi pur şi simplu să hoinăreşti prin 
sate străine unde nu cunoşti limba şi obiceiurile, 
sperând că vei fi la fel de în siguranţă ca în Mitchell's 
Fork. Crede-mă, Maddie, am dus aşa- numita viaţă 
aventuroasă la care visezi tu. O s-o urăşti. Nu e ceea 
ce vrei tu, nu e ceea ce ai nevoie tu. 

- Eu voi decide ce voi vrea şi de ce o să am 
nevoie, sări ea. N-am nevoie să-mi spui tu! 

- Ba îţi spun, zise el pierzându-şi calmul. Eşti o 
femeie a naibii de norocoasă, Maddie Carmichael. Ai 
o familie care te iubeşte, prieteni, un cămin. Ai totul 
aici. De ce vrei să pleci? 

- Asta va trebui să descopăr singură, nu-i aşa? 

- Dacă vrei aventură, o poţi găsi cu mine, spuse 
el. 

Aroganţa lui incredibilă o uimi şi în acelaşi timp o 
înfurie. 

- Ce vrei să mai fac ca să te conving că totul s-a 
terminat între noi? 

Mâinile lui se sprijiniră de umerii ei. 

- Nimic nu mă va convinge. Te-am aşteptat prea 
mult, Maddie Carmichael. Nu voi renunţa la tine atât 

de uşor. 
- Tu... 
Cuvintele ei furioase fură oprite de sărutul lui. 


Capitolul 4 

La un moment dat, în timpul acelui sărut 
înfierbântat, Maddie îşi dădu seama că ea nu va fi 
niciodată capabilă să-l convingă pe Case că nu mai 
era atrasă de el. Că nu-l mai dorea. 

Imediat ce Case îşi încheie sărutul, Maddie scorni 
un plan disperat. 

- Bine, zise ea trăgându-se din braţele lui cu o 
asemenea grabă încât aproape era să cadă pe spate. 
Nu pot să te conving să pleci, aşa că nici n-am să mai 
încerc. 

- Asta înseamnă că suntem încă logodiţi? întrebă 
Case. 

- Nu. Răspunsul ei fusese foarte clar. Pur şi simplu 
înseamnă că nu pot să te fac să pleci din Mitchell's 
Fork. Evident, ai toate drepturile să stai aici. Sunt 
gata să pariez că în câteva săptămâni vei fi atât de 
plictisit încât vei fugi mâncând pământul către acele 
senzaţii tari şi aventura pe care pretinzi că nu le mai 
vrei. 

- Si ai pierde pariul, îi răspunse Case imediat. Dar 
cum rămâne cu noi? Vei continua să fugi de fiecare 
dată când ai să mă vezi? 

- Eu o să-mi văd de viaţa mea. Am multe respon- 
sabilităţi aici şi intenţionez să-mi onorez obligaţiile. 
Dar imediat ce tata se va putea descurca singur 
probabil peste patru sau cinci luni o să iau banii pe 
care i-am moştenit de la mama şi am să plec în 
Europa, singură. 

- Nu-ţi irosi banii pe acel pariu. Nu se va întâmpla 
aşa. Dacă vrei să mergi în Europa, vei merge cu 
mine. 

Maddie deschise gura să-l contrazică dar uşa de la 
intrare se deschise. 

- Maddie? Tatăl ei stătea în uşă, uitându-se curios 
de la Maddie la Case. Bunicul e nerăbdător să-şi 
deschidă darurile. Toată lumea te aşteaptă. 

Maddie îşi dădu la o parte părul de pe faţă şi se 
întoarse către uşă. 

- Vin. 

Case voi s-o urmeze. Ea se învârti pe călcâie. 

- Stai! 

Case ezită. 

- îmi ceri să plec? 

- Nu. Tata te-a invitat la cină şi nu vreau să fiu 
nepoliticoasă să o anulez. Totuşi, cu o condiţie. 

El oftă şi dădu din cap. 

- Să nu pomenesc de logodnă. 

- De logodna noastră inexistentă, îl corectă ea. 

Case îi zâmbi amabil. 

- Cum spui tu, Maddie. 

îi trecu prin minte să-l plesnească peste gura aro- 
gantă, totuşi atât de pricepută. Apoi se gândi că-i 
putea face acelaşi lucru şi tatălui ei, care rânjea ca 
un catâr care mănâncă un cactus, cum ar fi spus 
mătuşa Nettie. 

- Taci, îi spuse tatălui în timp ce trecu pe lângă el 
foarte mândră. 


NU MĂ CĂSĂTORESC CU TINE 59 

- N-am zis nimic, o asigură el. 

- Nici nu trebuia, adăugă ea suspinând. 

Aşa cum promisese, Case se purtă foarte bine în 
timpul cinei. Vorbi încet cu Mike şi unchiul Dan, 
asculta cu atenţie bolboroseala bunicului, vorbi 
despre maşini şi motociclete cu Jeff şi schimbă 
amabilităţi cu Anita, Lisa şi Kathy. Parcă simțind că 
Nettie nu va fi uşor vrăjită, o trată cu foarte mult 
respect ceea ce în curând o cuceri. 

Toată lumea era impresionată de fosta meserie a 
lui Case,de agent la DDG. Mike, Dan şi Nettie 
apreciau pe oricine ar fi intrat în slujba legii ca să 
lupte împotriva traficului cu droguri. Anita, Lisa şi 
Kathy fură fermecate de iluzia romantică de a fi un 
agent al guvernului, riscându-ţi viaţa pentru 
siguranţa celor care respectă legea. 

Jeff, desigur, îl considera pe Case cel mai tare tip 
pe care-l întâlnise vreodată. 

Până când Frank puse tortul pe masă, Maddie îşi 
dădu seama că toţi cei prezenţi o considerau nebună 
să nege logodna ei cu Case. Parcă îi auzea spunând 
că alte oferte mai încântătoare nu avea. 

Datorită respirației greoaie a bunicului, Frank nu 
pusese decât o lumânare în mijlocul uriaşului tort de 
ciocolată. Bunicul suflă în ea cu mândrie, apoi zâmbi 
în timp ce toţi îi cântau „La mulţi ani”, chiar şi Case. 

Cadourile fură aduse şi deschise cu mare pompă. 
Bunicul fu foarte încântat de lenjeria intimă pe care o 
primise de la sora lui, Nettie, aşa cum fusese încântat 

şi de pulovărul moale din caşmir dăruit de Dan şi 
Anita. El păru foarte impresionat de darul lui Maddie. 
Când pictase acel tablou, folosise drept model o 
veche fotografie a bunicii şi bunicului la picnic. 
Bunicul era îmbrăcat într-o cămaşă cu gulerul înalt, 
bretele şi o pălărie de paie, în timp ce iubita lui 
Annabelle purta o rochie din muselină cu margini din 
mătase şi o pălărie de paie, cu flori, care-i ferea 
chipul de soare. 

- îmi amintesc ziua asta atât de bine, spuse 
bunicul visător, ţinând tabloul în mâinile sale 
tremurătoare. Mulţumesc, Maddie. 

Maddie se aplecă să-l sărute. 

- Cu plăcere, bunicule. Sunt încântată că-ţi place. 

- E foarte frumos, Maddie, spuse Case câteva 
minute mai târziu, în timp ce ceilalţi discutau mai 
încolo. Nu ştiam că eşti atât de talentată. 

Se înroşi. 

- Mulţumesc. E doar o pasiune. 

Soneria se auzi încet, din cealaltă parte a casei. 
Frank o ţinu pe Maddie când aceasta vru să se ducă 
să răspundă. 

- Stai aici, mă duc eu. 

Jeff se plictisise deja. Se întoarse spre Case. 

- Urmăreai traficanţi de droguri când te-ai rănit la 
picior, Case? 

- Cred că pot spune aşa, răspunse Case după o 
uşoară ezitare. 

- Ai fost împuşcat! 

întrebătoare spre Maddie. Din moment ce ea nu 
interveni el spuse: 

- Da, am fost împuşcat în spate şi în şoldul stâng. 

Maddie simţi că leşină. Nu se gândise până atunci 
cum fusese Case rănit, cum ajunsese el în spital. 
Auzindu-l spunând acele cuvinte, o durere trecu prin 
ea, simțind milă pentru agonia prin care trecuse el. 
Oh, Doamne! 

Spera ca aceste reacţii să nu i se vadă pe chip. Se 
părea că toţi din încăpere o priveau. Toţi, cu excepţia 
lui Jeff, care era încă fascinat de Case. 

- Ai împuşcat vreodată pe cineva? întrebă el 
foarte curios. 

- Jeff! strigară mama şi bunica lui. 

Toţi păreau să aştepte răspunsul lui Case. Maddie 
înţelesese. Case Brannigan era desigur o noutate prin 
locurile acelea. Un animal exotic rătăcit printr-o curte 
obişnuită. Nimeni din încăpere nu mai întâlnise un 
agent al guvernului, un om care văzuse lumea, şi-a 
riscat viaţa, trăise aventuri pe care oamenii din 
Mitchell's Fork le trăiseră doar în filme sau în 
imaginaţie. 

Maddie se săturase să trăiască astfel. Voia şi ea 
să trăiască propriile-i aventuri. Nu ştia exact ce voia 
să facă dar ştia că trebuie să facă ceva. Ceva 
îndrăzneţ. Ceva la care vechea Maddie Carmichael nu 
s-ar fi gândit. 

- Dacă nu te superi, îi spuse Case încet lui Jeff, n- 

am să-ţi răspund la această întrebare. Au fost multe 
aspecte ale slujbei mele care nu mi-au plăcut şi la 
care n-aş vrea să mă întorc. Să presupunem că am 
făcut ceea ce a trebuit, bine? 

Ceea ce desigur răspundea întrebării lui Jeff. 

- Ei bine, spuse o voce masculină din uşă. Ce 
interesant! Cine-i străinul periculos, Maddie? 

Maddie icni şi se răsuci. Jackson! Deodată îşi 
aminti ce căuta el acolo. Doamne! 

Jackson Babbit îşi ridică sprâncenele ca răspuns la 
reacţia ei. Jackson avea 33 de ani, divorțase de două 
ori şi era considerat playboy-ul zonei o reputaţie pe 
care şi-o însuşise cu mândrie. Un vânzător de 
echipament pentru ferme plin de succes, îi plăcea să 
se asemene cu cântăreţul country Marty Stuart. 
Jackson avea părul negru şi destul de lung, dat cu 
fixativ aşa că nici un fir nu i se clintea. îi plăceau 
hainele în culori vii, precum cămaşa de un roşu 
deschis, pantalonii negri strâmţi şi cizmele western 
înalte şi frumos lustruite pe care le purta acum, şi 
bijuteriile scumpe. Un lanţ de aur lucea la gâtul său şi 
două inele cu diamante străluceau pe mâinile sale 

îngrijite. 
Jackson era încrezut, superficial şi materialist, dar era 
mai hazliu decât oricare alt tip cu care ieşise Maddie 
în Mitchell's Fork. Ştia cum să râdă, cum să se joace, 
cum să-i acorde unei femei toată atenţia lui. Chiar 


dacă pentru scurt timp, Maddie ieşise cu el de vreo 

câteva ori în ultimele trei-patru luni şi plăcuse fiecare 


ieşire. Nu intenţionase niciodată ca vreuna din 
întâlnirile lor să fie mai mult decât pură distracţie li 
explicase clar lui Jackson că urma să părăsească 
oraşul în curând şi că nu voia să se culce cu el. El 
răspunsese că va face orice ca ea să se 
răzgândească până să plece, dar totuşi nu făcuse 
nimic care s-o deranjeze. Maddie simţi că lui Jackson 
chiar îi plăcea să aibă o prietenie fără complicaţii cu o 
femeie, fără pretenţiile unei relaţii sexuale ceea ce 
era o noutate pentru el. Desigur că el ar fi negat asta. 


Căci trebuia să-şi apere reputaţia cu greu 


câştigată. 

- Jackson, spuse ea, eu... ă... 

- Să nu-mi spui că ai uitat de întâlnire! Dar uitase. 
Ea şi Jackson plănuiseră să meargă la un film după 
petrecerea bunicului. Cum de uitase? De parcă ar fi 
trebuit să ceară voie, ea se uită la Case. 

Case se uită la Jackson urât de parcă voia să-l 
descompună pe celălalt bărbat. Era, evident, ură la 
prima vedere. Maddie înghiţi în sec. 

Jackson nu simţi antipatia direcţionată spre el. El 
zâmbi, dădu din cap salutând pe toţi cunoscuţii din 
încăpere, apoi se îndreptă spre Case cu mâna întinsă. 

- Nu cred că ne-am cunoscut, spuse el amabil. 

- Sunt Jackson Babbit. Tu eşti...? 

Case abia îi întinse mâna. 

- Case Brannigan. Sunt... 

- Un prieten, zise Maddie repede şi repede. 

- Logodnicul ei, zise Case succint. Gropiţele lui 
Jackson se adânciră. 

- Se pare că există păreri diferite. 

- O stare temporară, îl asigură Case. 

- Foarte temporară, afirmă Maddie, uitându-se 
provocator la Case. 

Unii bărbaţi ar fi avut reţineri văzând tensiunea 
dintre Maddie şi Case. Jackson însă rânji şi mai tare. 

- Ei bine, Maddie? Mai e valabilă întâlnirea? 

Ea îşi scutură capul. 

- Desigur. Sunt gata. 

- Maddie! strigă Case, făcând un pas spre ea. 

Ea îi întâlni ochii. îi trebui mai mult curaj decât ar 
fi recunoscut ca să facă faţă furiei din ochii lui gri. 

- Da, Case? 

El trebuia să-şi fi dat seama că nu se mai putea 
face nimic aici, în faţa familiei. Privirile lor se 
susţinură ceva timp, moment în care nimeni nu făcu 
o mişcare. 

- Vorbim mâine. 

- Poate, spuse ea cu o indiferenţă pe care n-o 
simţea de fapt. 

Ea îl sărută repede pe bunicul, spuse noapte bună 
celorlalţi, îşi strecură mâna la braţul lui Jackson şi îl 

trase afară din cameră. 

In hol se opri ca să-şi recapete respiraţia. Putea 
auzi frânturi din discuţiile celor rămaşi acolo, toate 
referindu-se la ea. 

- Nu ştiu ce-i cu fata asta în ultima vreme, 
mormăi Nettie. Ea... 

- Imi place coafura ei, spuse Kathy. Mă întreb 
dacă... 

- Cum de nu i-ai tras un pumn lui Jackson, Case? 
Ăsta era desigur Jess. 

- Jeff! strigă mama lui exasperată. 

- Maddie? întrebă Jackson calm. Eşti gata de 
plecare? 

- Da, Jackson. Te rog. Nu-i plăcuse nota de 
disperare din vocea ei, dar trebuia să plece de acolo. 
Imediat. 

Spre uşurarea lui Maddie, Jackson nu menţionă 
numele lui Case în timpul drumului cu maşina până la 
cinema. Filmul pe care-l aleseseră era o comedie în 
care jucau doi actori îndrăgiţi de Maddie. Reuşi să 
uite de evenimentele stresante din timpul zilei, şi să 
se bucure de film. 

Singurele localuri deschise după film dumineca 
erau doar câteva fast-food-uri. Jackson trase în 
parcarea de la Dairy Queen. 

- Vrei îngheţată? întrebă el. 

- Da. De ce nu? Ţinuse o dietă strictă de când se 
întorsese de la Cancun, dar în seara asta avea chef 
să se desfete. Căci nu reuşise să mănânce mai mult 


66 SUSAN DOYLE 


de o bucăţică de tort, nu cu Case şi ceilalţi urmărind- 
o îndeaproape. 

Jackson comandă banana split şi cafea pentru 
amândoi. Maddie nu se mai deranjă să spună că nu 
comandase asta. 

- Vorbeşte-mi despre Case Brannigan. De ce 
spune că e logodnicul tău? 

- Probabil pentru că i-am spus c-o să mă mărit cu 
el, murmură ea. 

Jackson nici măcar nu clipi. 

-Asta l-ar fi putut face să ajungă la concluzia asta. 

Ea trebui să zâmbească la comentariul lui sec. 

- Stiu. Dar m-am răzgândit. 

- Desigur, privilegiul femeii sau al bărbatului. 

- Problema este că el nu s-a răzgândit. Chiar dacă 
m-a lăsat să aştept la altar în Cancun, la naiba! Nu 
ştiu dacă roşcata e doar o asociată sau dacă e mai 
mult - dar chiar nu-mi pasă... nu voi fi o femeie 
convenabilă pentru un fost spion care a venit să 
caute căldura unui cămin. Si-a făcut o imagine cam 
ciudată a unei vieţi liniştite într-un orăşel, probabil 
pentru că el n-a avut niciodată o familie sau altceva 
şi nu-l învinoţesc că-şi doreşte una, dar dacă el crede 
că am să renunţ la visele şi planurile mele ca să 
încep să fac menajul pentru el, chiar dacă n-a spus 
asta niciodată, se înşală! 

Conştientă deodată că Jackson îşi mânca încet 
îngheţata şi ascultă atent fiecare cuvânt al ei, Maddie 
se opri şi se înroşi. Scuză-mă, dar cred că n-ai înţeles 

nimic din toată pălăvrăgeala asta. 


- Din contră. Am găsit-o chiar elocventă. 

Maddie tresări. 

-A... 

- Deci n-o să te măriţi cu el? 

- Nu, spuse ea repede. 

- Nu ştiu, Maddie. Mie mi s-a părut un tip insis- 
tent. 

- Şi eu pot să fiu insistentă. Crede-mă, în câteva 
săptămâni, Case va fi atât de plictisit de Mitchell's 
Fork încât abia va aştepta să scape de aici. Doar tu 
ştii cum e pe aici. Tu însuţi ai spus că ai fi plecat dacă 
n-ai fi muncit atât de mult ca să ai succes în afacerea 
ta. 

- Mitchell's Fork e în regulă. Un pic cam amortit, 
dar eu fac tot ce pot să-l mai umplu de viaţă uneori. 

Maddie se încruntă. Jackson o încurajase să rupă 
tiparele după care fusese crescută, fusese singurul 
care o sprijinise când îşi exprimase dorinţa să plece 
un timp, să vadă locuri noi, să încerce lucruri noi. 
Intot- deauna l-a crezut când îi spunea că era o 
chestiune de timp, dar şi el se va rupe de acolo. 
Fuseseră doar vorbe-n vânt? Era el atât de 
înrădăcinat aici ca şi mulţi alţii? 

De parcă îi auzise întrebările, Jackson chicoti. 

- Nu te uita aşa la mine, Maddie. Imediat ce pun 
deoparte nişte bani, am şters-o de aici. M-am gândit 
să mă îndrept spre Tahiti mai întâi. Poate spre Bimini. 
Stii, acolo unde-i soare tot timpul şi... 

- Si femeile nu poartă sutien, îl cită Maddie. L- 
auzise spunând asta de multe ori. De parcă ar fi fost 
atât de naivă să-l creadă! 

- Exact, zise el umflându-se în pene. 

începea să-i pară rău pentru lipsa ei de discreţie, 
că îi destăinuise totul lui Jackson. Nu ştia ce o 
apucase. 

- Jackson, ceea ce am spus... că am fost părăsită 
la altar? Poate am putea-o... 

- „.. face uitată. 

- Mulţumesc, zâmbi ea mulţumită. 

- Desigur şi tu trebuie să-mi promiţi că n-o să spui 
că am fost înţelegător şi grijuliu, căci am o reputaţie 
rea de apărat. 

Ea dădu din cap în semn de reproş. 

- O reputaţie pe care ţi-ai creat-o cu grijă. Tot nu 
înţeleg de ce eşti atât de hotărât să-i convingi pe toţi 
că eşti un playboy egoist şi superficial, când sub 
acest exterior se ascunde un tip tare de treabă. 

- Hei, taci! Se uită repede în jur să vadă dacă n-a 
auzit cineva vorbele ei. Cineva te-ar putea auzi. 
Adevărul e, continuă el întorcându-se spre ea cu un 
zâmbet forţat, că sunt şi egoist şi superficial. Foarte 
rar pot să depăşesc aceste tendinţe naturale şi atunci 
fac un mare efort. Dar dacă aş face asta mai des, 
lumea ar începe să aştepte aceste lucruri de la mine 
tot timpul şi e prea multă bătaie de cap. 

Maddie râse. 

- Sincer, Jackson, eşti incorigibil. 

- Exact cum îţi spuneam. 


- Dar eşti şi un bun prieten. 

El mormăi şi îşi şterse fruntea. 

- Am încercat să te seduc luni de zile şi tot ce-mi 
poţi spune e că sunt un prieten bun. Cred că-mi cam 
ies din mână. 

- Tu? Imposibil. 

- Sună promiţător. Asta înseamnă că o să mergi 
acasă la mine după ce plecăm de aici? 

- Nu. 

El oftă adânc. Cu siguranţă îmi ies din mână. 

- Mănâncă-ţi îngheţata, Jackson, spuse ea, 
înfigându-şi linguriţa în propria îngheţată. Se topeşte. 

- De-ar avea farmecul meu acelaşi efect asupra 
ta! 

Maddie râse şi îi mulţumi pentru distracţie. 
Jackson o lăsă pe Maddie în faţa casei ei puţin 
după miezul nopţii. O conduse până la uşă, o sărută 

uşor pe gură şi o avertiză să se ferească de 
„logodnici care stau la pândă”. Apoi plecă fluierând, 
purtându-se de parcă fusese amuzat de întreaga 
seară. 


Capitolul 5 

Case petrecu majoritatea zilei de luni căutând 
case de vânzare. Avea două motive. Mai întâi, că nu 
avea nici o intenţie să mai stea prea mult în micul 
hotel Spartan care era de altfel cel mai bun din 
Mitchell's Fork. Si în al doilea rând, îşi făcea de lucru 
până când va găsi momentul potrivit să vorbească cu 
Maddie. 

Ar fi putut să nu fie atât de răbdător cu ea dacă n- 
ar fi văzut-o cu Babbit cu o seară în urmă. Dacă ar fi 
suspectat că sentimentele lui Maddie pentru acel 
individ erau serioase, Case ar fi fost tentat să facă un 
gest disperat. Cum ar fi s-o arunce în spinare şi s-o 
ducă la prima stare civilă. Dar i-a văzut împreună la 
fast-food şi apoi la uşa ei, când se încheiase 
întâlnirea lor. Văzuse îndeajuns ca să se convingă că 
nu era nimic serios între Maddie şi Babbit. 

Ei bineînţeles că nu ştiau că el îi văzuse. Case se 
ascunsese deseori, monitorizase prea multe întâlniri 
clandestine ca să se dea de gol în faţa a doi amatori 
nesuspicioşi. 

Maddie s-ar înfuria probabil dacă ar şti că el îi 
urmărise noaptea trecută. Dar rău, se gândi el cu un 
zâmbet scurt. In ceea ce-l privea ea i se dăruise pe 
acea plajă în Cancun verbal, dacă nu fizic. Şi Case 
Brannigan proteja ceea ce era al lui. 

Agenta imobiliară observă zâmbetul rece al lui 
Case, cu o panică vizibilă. Ea era genul agitat, o 
patroană supusă care vindea case pentru pentru a 
mai câştiga ceva bani în plus, se gândi Case. Probabil 

că nu întâlnise niciodată pe cineva ca el. 

Făcu un efort să-i zâmbească mai natural. 

- Parcă asta seamănă mai mult cu ceea ce aveam 
în minte, zise el încurajator, arătând spre terenurile 
din jurul lor în timp ce se apropiau de cea de-a treia 
casă pe care ea i-o descrisese. Celelalte avuseseră 
amândouă câte un defect, una era prea mică, 
cealaltă prea urâtă. Acest loc, însă, arăta bine, se 
hotări Case în timp ce se îndrepta spre uşa de la 
intrare, iar agenta, uşurată se ţinea după el. 

Presupunea că stilul casei era de tip rural din 
epoca victoriană. Era cuibărită pe o pajişte în pantă, 
cu copaci stufoşi în jur şi răsaduri de flori care vor 
arăta frumos mai târziu, în vară. O verandă de jur- 
împrejur. li plăceau detaliile de afară. Liniile laterale 
erau de un galben pal. Marginea de jos era crem. 
Şindrile ca nişte solzi de peşte pe frontoane. Acoperiş 
din cedru. Multe unghiuri şi curburi interesante. Chiar 
şi o fereastră ovală din sticlă colorată pusă la 
veranda din faţă probabil în partea de sus a unui hol 
deschis, se gândi el. 

Da, casa asta era interesantă. Aproape cum îşi 
imaginase el un „adevărat cămin”. 

- Câte dormitoare? întrebă el, observând cât de 
mare era casa. 

- Cinci, răspunse agenta. Principalul apartament 
este la primul etaj şi celelalte patru sus. Si sunt patru 
băi cu cadă şi două fără. Casa are numai 10 ani şi 
terenul din jurul ei este de şapte acri. Este şi un mic 
eleşteu la capătul terenului şi o pajişte frumoasă care 

ar fi perfectă pentru o piscină, dacă veţi vrea să aveţi 
una. 

Case dădu din cap.. Cinci dormitoare, era bine. Se 
întreba pe câte din ele ar fi Maddie să le umple cu 
copii. O scândură scârţâi sub picioarele lui în timp ce 
urca scările şi traversa veranda spațioasă. Se opri să 
o testeze, şi hotărî că face zgomot. 

- Probabil va mai trebui să reparaţi câte ceva pe 
ici, pe colo, spuse femeia foarte sincer. N-a mai locuit 
nimeni aici de un an. 

- De ce? întrebă Case, amintindu-şi să arate 
puţină suspiciune. 

- Este... cam... cam scumpă pentru zona asta, 
recunoscu ea. E mai mare şi a costat mai mult la 
construire decât multe alte case din jur. Si, desigur, 
încălzirea centrală şi aerul condiţionat costă mai 
mult, din cauza mărimii ei. 

Case se relaxă. Banii nu erau o problemă. Nici 
reparaţiile nu-l deranjau. Asta făcea parte din riscul 
de a avea o casă. Desigur, el nu avusese una 
vreodată. Crescuse în apartamente cu purici, 
internate şi case cu chirie ieftină, şi ultimii ani şi i-a 
petrecut trăind pe drumuri, cu valiza mereu 
pregătită. Dar încă îşi mai amintea acele fantezii din 
copilărie-o familie, un câine, o casă frumoasă în care 
să-şi primească prietenii pe care ar fi vrut să-i aibă. 

- Casă mare, spuse el în timp ce o urmă în holul 
din care pornea o scară în spirală. Putea să vadă 
camerele mari, goale şi fără perdele care se 
deschideau din hol. O bibliotecă apăru pe stânga, şi o 

cameră octogonală cu pereţi din sticlă, la dreapta. Se 


gândi că fusese iniţial o sufragerie. In mintea sa o 
umplu cu o masă mare şi un candelabru luminos. 
Desigur, se imagina în capul mesei, cu Maddie în 
dreapta lui. 

Nu fusese niciodată gazda unei petreceri. Se 
întreba dacă nu era prea târziu să înveţe să fie acum. 

Poate l-ar putea învăţa Maddie. 

- Este o casă mare, supuse agenta întrerupându-i 
visarea. Cei care au construit-o au venit de undeva 
din nord. Au locuit aici până când doamna Fulding a 
vrut să se întoarcă să locuiască lângă nepoți. Au scos 
casa la vânzare acum doi ani, dar deşi nu s-a vândut 
ei tot s-au mutat şi au lăsat-o agenţiei unde lucrez 
eu. 

Case îşi trecu mâna peste balustrada lustruită din 
lemn de nuc. 

- Hm, zise el, pe jumătate convins. Arătaţi-mi şi 
restul. 

O licărire speculativă apăruse în ochii nervoși ai 
agentei. Işi drese glasul, îşi îndreptă umerii şi făcu 
turul casei. Garajul care avea loc pentru trei maşini. 
Magazia de lemne separată. Case întotdeauna voise 
să se joace cu uneltele. Zâmbi. 

îi arătă salonul familiei înalt cât două etaje cu 
masivul său şemineu. Principalul dormitor cu un alt 
şemineu. Uşi cu geamuri care duceau spre o altă 
verandă acoperită şi o cameră de zi cu geamuri în loc 
de pereţi. O bucătărie complet dotată şi un birou cu 
mobilă din stejar negru. O cameră de zi octogonală, 

tocmai potrivită pentru micul dejun în familie. Sus 
erau patru dormitoare destul de mari şi un salon sau 
o cameră de jocuri, cu un alt şemineu. 

- îmi place, spuse Case. 

Agenta zâmbi şi deodată nu se mai uită atât de 
urât. 

- Sunt sigură că veţi fi foarte fericit aici, îi spuse 
ea. Case se gândi că ar putea avea dreptate. Spera 
ca şi Maddie să simtă acelaşi lucru. 

- Ce a făcut? cu telefonul lipit de ureche, Maddie 
se afundă în scaunul din spatele biroului unde punea 
la punct actele săptămânale. 

- A făcut o ofertă pentru Fielding Place, îi 
răspunse Jill veselă. Sherry Holder i-a arătat-o. E atât 
de încântată de comision încât deja şi-a comandat o 
maşină nouă de la dealer-ul Ford McKenzie. 

Lui Maddie nu-i venea să creadă. 

- De ce naiba vrea Case o casă atât de mare? 

- E mare pentru un tip singur. Cinci dormitoare, 
cinci sau şase băi, o bibliotecă, un salon la etaj şi trei 
şeminee 
- este chiar şi o cameră pentru majordom. 

- N-am fost niciodată acolo dar am auzit că 
încăperile sunt mari, cu tavanul înalt. Sherry mi-a 
spus că încălzirea şi aerul condiţionat costă o avere. 
Şi am auzit că mai trebuie făcute şi nişte reparaţii. 
Case nu ştie în ce s-a băgat. 

- Sherry mi-a jurat că i-a spus totul. A zis că el 
părea că nici nu auzea problemele. S-a uitat o dată la 
casă şi a spus că o cumpără. 

Maddie icni. Situaţia îi scăpa de sub control. Cum 


ar fi putut să-şi imagineze că el va alerga şi va 
cumpăra o casă, a doua zi după ce sosise în oraş. Nu 
că ar fi fost prea surprinsă de alegerea casei. 

- Eu am fost, Sherry m-a luat cu ea acolo acum 
câteva luni, spuse Jill. E într-adevăr o casă frumoasă, 
dar culoarea e groaznică. Prea multe pasteluri. Ca 
bărbat, Case probabil că nici n-a observat asta. O 
undă de râs se simţi în vocea ei. Ştii ce mult îmi place 
decoratul. Voi fi bucuroasă să te ajut să alegi alte 
culori, alte covoare şi alte tapete când o să te muţi 
acolo. 

- Când o să... Jill, eu n-o să mă mut acolo. 

- Mmm, spune-i asta logodnicului tău, o tachină 
Jill. Sherry spunea că a pomenit numele tău de vreo 
cincizeci de ori în cele trei ore petrecute cu el. 

- Şi presupun că spune la toţi asta. 

- Probabil. Abia aştept să-l cunosc pe tip. 

- Bine. O să ţi-l prezint. Poate te va găsi pe tine o 
soţie mai potrivită pentru el. 

Jill râse. 

- Din câte am auzit despre el, nu cred că am nici o 
şansă. Lisa şi Anita le spun tuturor că e foarte drăguţ 
într-un fel „periculos”. Lisa spune că Jeff e înnebunit 
după el şi chiar a spus că dacă tu nu-l vrei, ar fi bun 
pentru mama lui. 

Sherry a spus că a cam speriat-o, dar n-a putut să nu 
observe că este aproape cel mai sexy bărbat din 

zonă. Jackson îl numeşte „Terminatorul”. Pretinde că 
şi-a riscat viaţa ducându-te la film aseară. Desigur că 

râdea când spunea asta. Era evident că el găseşte 
toată această situaţie comică. 

Maddie suspină adânc. Nu era surprinsă că Jill 
auzise bârfa. Era casieră la la singura bancă din 
Mitchell's Fork. Foarte puţine bârfe îi scăpau. 

- Ce mă fac, Jill? 

- Un singur lucru poţi să faci. 

- Ce? 

- Să-ţi comanzi o rochie de mireasă şi ai face bine 
să mă rogi să-ţi fiu domnişoară de onoare... 

- La naiba, Jill, eşti la fel de rea ca şi Jackson! Eu 
vorbesc serios. Tipul chiar crede c-o să mă mărit cu 
el. Cumpără casa aia cu intenţia de a locui acolo cu 
mine! 

- După părerea mătuşii şi verişoarei tale, are un 
motiv puternic să creadă asta, spuse Jill un pic mai 
serios. Au spus că ai fi fost deja măritată dacă el n-ar 
fi fost chemat la datorie. E adevărat, Maddie? 

Maddie aproape că se vedea cum intrase în biroul 
lui Lenor Ruiz, purtând rochia de plajă, şi deşi 
tremura era hotărâtă. Si chiar dacă nu voia să 
recunoască asta acum, ştia că dacă el ar fi aşteptat-o 
atunci, s-ar fi măritat cu Case. Aşa, pur şi simplu. 

- Maddie? interveni Jill. 

Maddie înghiţi în sec. 

- Da, cred că e adevărat. Dar... 

- Nu pot să cred că nu mi-ai spus nimic despre 
asta când te-ai întors. Jill vorbea repede, cu o 
nonşalanţă forţată, dar Maddie simţi în vocea ei că 
era rănită. Aceeaşi durere o simţise şi în vocea tatălui 

Nu voise să-i rănească. Fusese tentată de mai 
multe ori să se confeseze şi mai ales să le spună prin 
ce trecuse în ultimele şase luni. Dar nu putuse să 
vorbească despre asta. Nu putuse să explice cum o 
făcuse Case să se simtă, cum zâmbise şi îi luase 
mâna şi cum se îndrăgostise imediat de el, deşi era 
un străin. Şi nu putea admite cât de umilită fusese 
când îşi dăduse seama cât de vulnerabilă i se păruse 
lui. 

- Imi pare rău, Jill. Pur şi simplu n-am putut. 

- Da, sigur. Inţeleg. Dar era evident că nu 
înţelegea, nu complet. Te las să te întorci la treabă. 
Vorbim mai târziu, bine? 

- Desigur. 

- A, Maddie? 

- Da? 

- Ştiu că te-am cam tachinat cu problema asta, 
dar dacă vrei să vorbeşti... Sunt aici, bine? 

Ochii lui Maddie se umeziră. 

- Ştiu, Jill. Mulţumesc. S-ar putea să am nevoie de 
tine. 

- Orcând. Pa. Inchise înainte ca Maddie să 
răspundă. 

Maddie îşi îngropă faţa în mâini şi scoase un 
geamăt 
puternic. 

De ce completase fluturaşii aceia de la intrarea în 
supermarket? De unde era să ştie că asta îi va 
schimba viaţa complet? 

Case deschise geamurile de la Ferrari ca să 
respire aerul proaspăt şi cald de primăvară. Era puţin 
după 6 seara şi îi era foame. Era timpul să aleagă 
ceva din meniul de la „Mike şi Maddie“. 

Cu un braţ sprijinit de marginea geamului, puse 
frână la culoarea roşie, fredonând cântecul ce se 
auzea la radio. Se simţea bine. Spera ca Maddie să 
fie într-o dispoziţie mai bună diseară. 

Un camion plini de lumini trase lângă el pe banda 
întâi. Muzica heavy metal se auzea puternic dincolo 
de geamurile deschise ale camionului. Trei 
adolescenţi erau înghesuiți pe bancheta acestuia, 
unul cu o pălărie western cam mare, ceilalţi purtând 
şepci de base-ball. Toţi studiau Ferrari-ul. 

Soferul camionului acceleră, ceea ce-l făcu pe 
Case să-şi dea seama că viteza şi puterea motorului 
fuseseră modificate. Se uită într-o parte şi observă că 
derbedeii căutau ceartă şi se hotărî să-i ignore. Se 
uită la semafor dorindu-şi să se facă mai repede 
verde. 

- Hei, strigă cel ce era mai aproape de Case. Ce 
viteză bagă maşina asta? 

Case tăcu un moment, după care răspunsese. 

- Merge cu viteza legală. 

Băieţii râseră şi făcură remarci batjocoritoare. 
Motorul camionului se ambală din nou, rămânând pe 
loc deşi săgeata spre stânga a semaforului se 
aprinse. 

- Haide, bunicule. Hai să vedem ce poate face 
acest skateboard italian, ţipă şoferul. 

uită cu cea mai intimidantă privire la ei. 

- Mai bine v-aţi duce acasă, băieţi. Vă aşteaptă 
mamele voastre. 

Probabil că n-ar fi trebuit să-i provoace astfel, dar 
faptul că-l numiseră bunic îi răni mândria. La naiba, 
n-avea nici 35 de ani! Putea să snopească din bătaie 
pe oricare din derbedeii ăştia mucoşi chiar pe toţi trei 
o dată. Apoi şi-aduse aminte că trebuia să se 
adapteze aici. Snopindu-l în bătaie pe „leul” local nu 
ar fi cel mai bun lucru. 

Culoarea semaforului se schimbă în verde înainte 
ca băieţii să mai poate răspunde. Case apăsă pe 
acceleraţie şi îi lăsă într-un nor de praf provocat de 
un nemapomenit motor italian. îşi verifică oglinda 
retrovizoare să vadă dacă nu-l urmăreau şi fu uşurat 
că nu se vedea nimeni. 

Poate n-a fost decât vorba de ei, se gândi el 
relaxându-se. Doar se distrau un pic. în viitor îşi va 
aminti că este un civil şi că nu mai erau inamici 
ascunzându-se în tufişuri. 

Primul lucru pe care-l observă Case când ajunse în 
parcare fu că aceasta era goală. Complet. Trase 
lângă uşa de la intrare şi citi programul de pe uşă. 

La naiba! Restaurantul se închidea după prânz 
duminica, şi nu se deschidea până la 11, marţi 
dimineaţa. Deci unde putea să mănânce cineva 
înfometat, luni seara? 

Se gândi că poate nici Maddie nu luase cina. 
Poate nu era prea târziu s-o convingă să cineze cu el. 

întoarse maşina şi se îndreptă spre casa ei. 

- Mă întrebam când o să apari, spuse menajera 
când deschise uşa. 

Neştiind cum să ia cuvintele lui Frank, Case îşi 
drese glasul şi spuse: 

- Maddie-i acasă? 

- Da. E în spate; hrăneşte câinii. 

Case se dădu un pas înapoi. 

Mă duc s-o caut. 

- Staţi la cină? 

- M-am gândit s-o invit pe Maddie să cineze cu 
mine. 

- Anunţaţi-mă câte farfurii să pun la masă. După 
asta, închise uşa. 

Case dădu din cap şi merse pe trotuar în jurul 
casei, căutând-o pe Maddie. Din nou gândi că ea 
locuia într-o casă ciudată, sau cel puţin oamenii de 
aici erau ciudaţi. Probabil acelaşi lucru îl credeau şi ei 
despre el. 

O găsi pe Maddie turnând hrană uscată în două 
castroane de aluminiu în timp ce câinii se gudurau 
nerăbdători. 

- In regulă, băieţi, numai un pic, da? Jeez, parcă n- 
ai mai mâncat de-un secol. 

Arată nemaipomenit, se gândi Case, stând în 
spatele ei, fără să fie observat. Purta o pereche de 
jeanşi, şi un tricou mulat. Părul îi era lăsat pe spate. 
In sfârşit se obişnuia cu noua ei imagine de fapt o 
găsea mai atractivă acum. Ceva îi spuse că ar fi 
simţit acelaşi lucru chiar dacă ea nu s-ar fi schimbat 

Ochelari sau lentile de contact, păr castaniu sau 
cu şuviţe blonde, nu avea nici o importanţă. O dorea 
pe Maddie şi lunile petrecute departe de ea nu 
făcuseră decât s-o dorească şi mai mult. 

Câinii se repeziră la castroane, înfulecând 
mâncarea. Maddie îi privi un pic, chicotind şi apoi se 
întoarse şi-l văzu pe Case. Sacul de plastic în care era 
mâncarea pentru câini căzu pe jos. 

- O! spuse ea, obrajii luându-i foc. M-ai speriat. 

- îmi pare rău. 

Se aplecă să ridice sacul. îşi recăpătă curajul până 
se ridică. 

- Ce cauţi aici? 

- Am venit să te invit la cină. 

- Puteai să suni. 

- îmi cer scuze, repetă el. M-am gândit că lucrezi 
în seara asta. M-am oprit pe la restaurant şi am văzut 
că e închis lunea. 

Ea încuviinţă, strângând sacul în mâini. 

- Deci, ce spui? Cinăm? 

- Nu sunt îmbrăcată pentru a ieşi în oraş. 

- Arăţi numai bine. Se uită la pantalonii lui kaki şi 
la cămaşa sport din bumbac. O să mergem într-un loc 
obişnuit. 

- Aveam de gând să fac nişte acte în seara asta. 

- Ne vom întoarce devreme, spuse el prompt, 
între amuzament şi exasperare. E numai o cină, 
Maddie. 

Ea suspină. 

- în regulă, merg. Oricum voiam să vorbesc cu 
tine. 

Case ar fi vrut ca ea să arate ceva mai mult 
entuziasm, dar se hotărî să nu sară calul. 

- Cum spui tu, Maddie. 

- Da, da, murmură ea. Aş fi vrut eu să fie atât de 
uşor. 

Inainte ca el să apuce să spună ceva, ea adăugă: 

- Mă duc să mă spăl. Ne vedem în faţă peste zece 
minute. 

- Nu mă inviţi înăuntru? 

- Şi să-ţi dau ocazia să pui la cale nunta, cu 
familia mea? Nu cred. 

El râse. 

- N-ai deloc încredere în mine, nu-i aşa, iubito? 

Spre încântarea lui, ea se înroşi din nou ca 
răspuns la îndrăzneala lui, deşi îi aruncă o căutătură 
urâtă. 

- Nu, deloc, îl asigură ea scurt. 

li veni s-o sărute acolo, pe loc. Işi băgă mâinile în 
buzunare. 

- Deci în faţă, în zece minute, spuse el. 

Ea încuviinţă. apoi se întoarse şi intră în casă. 

„Eşti a mea, Maddie Carmichael”, gândi Case, 
privind-o cum intră în casă. „Cum să te conving de 
asta?” 

Va face tot posibilul. Case Brannigan nu accepta 
să piardă când îşi punea în minte ceva. Şi niciodată 
nu voise ceva mai mult decât ca Maddie Carmichael 
să-i fie soţie. 


Capitolul 6 

- Asta e prima oară când sunt singur cu tine de 
când am sosit în Mitchell's Fork, spunea Case cu 
mare satisfacţie o jumătate de oră mai târziu. 

Maddie ridică din sprâncene şi privi la pizzeria 
oarecum aglomerată: 

- Nu pot spune că eşti chiar singur. 

- Ştii ce vreau să spun. 

O chelneriţă plinuţă se apropie de masă, cu lista 
de preţuri în mână. 

- Bună, Maddie, o salută ea. Asta-i tipul de care 
vorbeşte toată lumea? 

Maddie se schimbă la faţă. 

- Probabil. Ea e Jo Nell, el e Case Brannigan. Noi 
două am făcut şcoala generală împreună. 

- Imi pare bine, spuse Case, întrebându-se dacă 
femeia aceea zâmbea vreodată. 

- Ce vreţi să comandaţi? 

Maddie era uşurată că JoNell nu avea de gând să 
stea prea mult în preajma lor. 

- Eu vreau o salată şi o cola dietetică. 

Case se încruntă. 

- Nu-ţi place pizza? 

- Ba da, dar îngraşă. 

- Aduceţi-ne o pizza mare. Cu de toate în ea, 
adăugă el. Si eu vreau şi o bere. 

Jo Nell dădu din cap. 

-Asta-i o zonă cam uscată, domnule. 

- A! Bine atunci aduceţi-mi şi mie o Cola. 

- Imediat. JoNell îşi înfipse pixul după ureche şi se 
îndepărtă. 

Case se întoarse spre Maddie care bătea cu un 
deget în melamina mesei, încruntată. 

- De ce ai făcut asta? întrebă ea. 

- Să fac ce? 

- Stii tu. Să comanzi pizza deşi eu am spus că 
vreau o salată. 

- Te-ai uitat la ea când am intrat. N-are în ea 
decât salată şi nişte legume veştejite. 

- Totuşi, eu asta voiam şi nu aveai nici un drept 
să-mi anulezi comanda. Singurul motiv pentru care n- 
am spus nimic de faţă cu Jo Nell a fost că nu voiam să 
le mai dau alt motiv de bârfă. 

-Jo Nell nu pare a fi o bârfitoare, observă Case. 

- Atunci ar trebui să te mai uiţi o dată. li place la 
nebunie să facă asta. Ca multora de pe-aici, de fapt. 
Nu prea ai altceva de făcut ca distracţie. 

Uşurat că i-a distras atenţia de la greşeala sa 
neintenţionată de a comanda pizza, Case continuă 
subiectul. 

- Când ne-am cunoscut în Cancun, spuneai că-ţi 
iubeşti oraşul natal. De ce îl critici aşa, deodată? 

- Imi iubesc orăşelul, răspunse ea defensiv. Doar 
că... mi-am dat seama că sunt atâtea de aflat în afara 
lui. Atâtea lucruri pe care nu le-am făcut niciodată. Şi 
cred că e timpul să le fac. 

- lar am ajuns la asta, nu-i aşa? 

- Da. Nimic nu s-a schimbat. 

Nu ştia ce să facă: s-o scuture sau s-o 
îmbrăţişeze. Işi dăduse seama acum că o rănise la 
Cancun şi n-o învinovăţea că era precaută cu el 
acum. Dar nu vedea ce greşeală putea face dacă 
pleca singură, nepregătită pentru ceea ce ar putea 
găsi în timpul acelor aventuri romantice la care visa? 
Case ştia toate astea prea bine. Maddie n-avea nici 
cea mai vagă idee. 

El încercă să fie rezonabil. 

- Inţeleg că vrei să vezi mai mult din lumea asta. E 
perfect normal. Multora le place să călătorească în 
cupluri sau în grupuri organizate. Dar călătoria de 
unul singur este periculoasă şi nechibzuită. E chiar o 
invitaţie spre dezastru, mai ales dacă vrei să mergi în 
satele acelea uitate de lume. 

- Adică la fel ca greşeala pe care aproape era s-o 
fac ultima oară când am călătorit singură? Nu-ţi mai 
face griji în privinţa mea, Case. Nu fac aceeaşi 
greşeală de două ori. 

Abia îşi mai păstra calmul. 

- Ceea ce vreau eu să spun, zise el printre dinţii 
încleştaţi, e că poţi trăi aceste aventuri după ce ne 
vom căsători. Putem merge în luna de miere în 
Europa, dacă vrei. îţi voi arăta locuri pe care nu le vei 
găsi pe nici o broşură turistică. Te voi duce în acele 

sate uitate de lume, şi vei fi în siguranţă. Asia, 
Australia, Caraibe, spune unde vrei şi te voi duce. 

Ea îşi holbă ochii. 

- Ai fost în toate aceste locuri? 

- Aproape. 

- Si îţi permiţi să mai mergi acolo acum? 

El dădu din umeri. 

- Am bani. N-am cheltuit prea mulţi din câştigurile 
mele din ultimii ani; în afară de maşina asta, am 
gusturi simple. Si mi s-a spus că am un cap viclean 
pentru investiţii. 

- Cum ar fi casa familiei Fielding? Este aia o 
investiţie? 

El tresări. 

- Ai auzit deja? 

- Sherry îşi cheltuieşte deja comisionul. Casa 
costă o avere, Case. 

- După cum ţi-am spus, investiţiile mele merg, 
bine aducându-mi un venit mai mult decât 
confortabil. Nu voia să creadă că sentimentele lui 
Maddie faţă de el vor fi influențate de situaţia lui 
financiară, dar ea avea dreptul să ştie că el era 
capabil s-o întreţină. Aşa cum trebuia să facă un soţ 
obişnuit, îşi aminti el. 

- Imi ajung banii să cumpăr şi să repar casa şi-mi 
mai rămân şi de călătorie. O să mă concentrez 
asupra investiţiilor după ce ne vom aşeza la casa 
noastră. Poate o să-mi deschid un birou de 
consultanţă financiară. Cu siguranţă unii fermieri şi 
mici întreprinzători din zonă ar avea nevoie de sfaturi 
în ce priveşte managementul financiar. 

Maddie dădu din cap. 

- Imi pare rău. Banii tăi nu mă interesează. M-a 
surprins doar. N-am ştiut că guvernul plăteşte atât de 
bine. 

- Plătesc pentru anumite misiuni. Şi după cum ti- 
am spus, am cap bun pentru investiţii. 

- Bravo ţie. Atunci n-o să ai probleme să-ţi găseşti 
o soţie, zise ea brusc. 

Case se întrebă dacă ea făcea asta intenţionat ca 
să-l enerveze. 

- Nu vreau să-mi cumpăr o soţie. 

- Dacă ar fi să te bazezi pe şarmul tău ca să-ţi 
găseşti o soţie eu aş zice că te-ai răzgândi. Nu sunt 
multe femei moderne care ar accepta un tip arogant 

şi care face pe şeful. 

- Nu păreai să te plângi de şarmul meu sau de 
lipsa lui, la Cancun, răspunse Case, gândindu-se la 
acele săruturi lungi şi pasionate, la lumina lunii. 

Amintirile păreau că se reflectă în ochii lui 
Maddie. 

- Repet. Nu fac aceeaşi greşeală de două ori. 

Jo Nell puse o pizza în mijlocul mesei. Case simţi 
că între ei atmosfera era atât de tensionată încât 
putea tăia pizza felii cu ea. 

- Mai vreţi altceva? întrebă chelneriţa. 

Case şi Maddie clătinară din cap. 

- Poftă bună! 

Case îşi drese glasul. 

- Ascultă, Maddie, ştiu că am făcut numai greşeli 
de când am venit în oraş. îmi pare rău că te-am rănit 
la Cancun şi îmi pare rău că te-am pus într-o poziţie 
proastă în faţa familiei şi prietenilor de aici. Să fiu 
sincer, am crezut că totul fusese pus la punct în 
Cancun. Am crezut că mă vei aştepta, gata s-o luăm 
de unde rămăseserăm atunci. Cred că a fost cam 
arogant din partea mea. 

- Cu siguranţă. 

El încuviinţă din cap. 

- Bine. îmi cer scuze şi pentru asta. Dar nu putem 
să lăsăm deoparte furia şi suferinţa, cel puţin în seara 
asta? Ne-am simţit bine la Cancun, trebuie să 
recunoşti asta. 

s-o observe. Vocea ei era cam aspră. 

- Dar n-a fost nimic real, Case. N-a fost decât o 
dragoste de vacanţă care a scăpat de sub control. 

El îşi dorea s-o contrazică. îl durea s-o audă 
vorbind aşa despre ce se întâmplase acolo. Reuşi 
totuşi să spună calm. 

- Nu sunt de acord. A fost foarte real. Pentru mine 
a a fost. 

Ea îşi mută privirea, ca el să nu-i poată citi nimic 
pe chip. 

Pentru că ea nu mai spunea nimic, Case continuă: 

- în regulă. Suntem de acord să lăsăm la o parte 
ce s-a întâmplat la Cancun cel puţin pentru moment. 
O s-o luăm de la capăt dacă vrei. Vreau o şansă, să-ţi 
demonstrez că ceea ce am clădit atunci mai există, şi 
că ne poate fi foarte bine în Mitchell's Fork, 
Mississippi, sau oriunde în altă parte. 

Ea îl privi cu suspiciune. 

- Ce vrei să spui? 

- Să ieşim împreună. Să ne cunoaştem. Stiu că 
eşti ocupată cu restaurantul, şi nu vreau să-ţi 
neglijezi slujba sau celelalte obligaţii, dar sunt sigur 
că se va găsi timp şi pentru noi doi. Se pare că ai 
găsit timp pentru întâlniri în ultimele luni, spuse el 
neputându-se abţine. 

- Nu ştiu, Case. 

- Nu vreau să insist, promise el, tentat să-şi 

încrucişeze degetele pe sub masă. Vreau doar să te 
văd. îmi acorzi această şansă? 

- Sper că n-ai să-mi interzici să mă văd cu 
altcineva? 

- N-o să pretind că-mi place să ieşi cu altcineva, 
dar cu siguranţă, n-am nici un drept să-ţi interzic 
asta. Incă, adăugă în sinea lui. 

Ea încuviinţă: 

- Exact! 

- Deci? interveni Case nerăbdător. 

Ea îşi întinse mâna spre o felie de pizza. Sunt cu 
tine în oraş acum, nu? 

- Inseamnă c-o să mai ieşi cu mine? 

Ea zâmbi. 

- Cred că va trebui să vedem cum decurge seara 
asta mai întâi. Nu aşa funcţionează arta întâlnirilor? 

El presupuse că trebuie să se mulţumească şi cu 
atât. După cum spusese ea, era cu el acum. 
Intenţiona să profite la maximum de seara asta. Işi 
puse şi el o bucată groasă de pizza în farfurie. 

- Arată bine. Nu-mi amintesc când am mâncat 
pizza ultima oară. 

Ea se simţi uşurată că el schimba subiectul. 


Capitolul 1 

Afacerea restaurantului „Mike şi Maddie” părea că 
merge mai bine ca niciodată marţi la prânz. Nu i-a 
trebuit mult lui Maddie să-şi dea seama de ce. Toţi 
voiau să afle despre bărbatul misterios care adusese 
o undă de agitaţie în Mitchell's Fork. 

- E adevărat că e un spion al guvernului? întrebă 
o femeie. 

- Nu, n-a fost spion. A fost membru al 
Departamentului pentru lupta împotriva traficanţilor 
de droguri, explică Maddie. 

- Am auzit că vrea să cumpere casa Fielding ca 
să-şi deschidă un motel. Se spune că o să-şi 
construiască o adevărată atracţie turistică aici, spuse 
altul. 

- Nu-şi deschide nici un motel, raspunse Maddie, 
abia stăpânindu-se. O să cumpere casa Fielding 
pentru sine. 

- E cam mare pentru un bărbat singur, nu crezi? 

- Am auzit că el şi Jackson Babbit s-au bătut 
pentru tine, spuse bărbierul oraşului şi cel mai mare 
bârfitor. Si apoi îi şopti lui Maddie: chiar în faţa 
familiei tale. 

- Asta-i culmea. Nu-i adevărat! sări Maddie, 
pierzându-şi răbdarea. Hei, Hank, comanzi sau nu? 
Mai am şi alţi clienţi. 

Hank comandă specialitatea zilei, cu un mormăit. 
Maddie ştia că s-a supărat mai mult pentru că nu-i 
dăduse şi alte detalii siropoase, decât că îl repezise. 

Maddie se simţi uşurată când o văzu pe Jill 
intrând. 

- A fost oribil, spuse ea în timp ce-şi conducea 
prietena mică şi brunetă la o masă. Nici nu-ţi vine să 
crezi ce-au putut scorni! 

- Ba da, cred, răspunse Jill veselă. Multe eu le-am 
scornit. 

Mârâind, Maddie o aşeză pe Jill pe un scaun. 

- Nu e momentul pentru glumele tale. Nu vezi că 
eu mor aici? 

Jill chicoti. 

- Scuze, nu m-am putut abţine. Dar ştiu bârfele. 
Le-am auzit la bancă, azi dimineaţă. 

Maddie dădu din cap a dezgust. 

- Mă înnebunesc pur şi simplu. Cred că oamenii 
din oraşul ăsta au şi altceva mai bun de făcut decât 
să bârfească despre viaţa mea personală, sau a lui 
Case. 

- Haide, Maddie, Mitchell's Fork nu-i singurul oraş 
obsedat de bârfă. De ce crezi că ziarele alea de 
scandal se vând atât de bine, când toată lumea ştie 
că scriu numai prostii? Dacă un străin misterios vine 
în oraş, oamenii normal că vor să afle mai multe 
despre el. Sunt curioşi. Ăştia-s oamenii. 

- E enervant. 

- Cine a spus că oamenii nu sunt enervanţi? 

- Cred că ai dreptate, recunoscu Maddie zâmbind. 
Ce vrei să mănânci? 

Nici n-apucă Jill să comande când observă un 

- Oh! Lasă-mă să ghicesc ăsta-i Case! 

Maddie se întoarse brusc, şi apoi înghiţi în sec. 

- Da, răspunse ea. Asta-i Case. 

- O, Doamne! Eşti sigură că nu-l vrei, Maddie? Că 
dacă nu-l vrei eu sunt disponibilă. 

- Nici măcar nu-l cunoşti. 

- Ce mai trebuie cunoscut? întrebă Jill dând din 
umeri. E nemaipomenit. Se pare că are bani. 
Plănuieşte să se stabilească într-o casă frumoasă şi 
să-şi întemeieze o familie. Dacă nu are un lucru 
ciudat cum ar fi să poarte lenjerie de damă, nu văd 
nici o altă problemă. 

Maddie scoase un sunet de dezgust. 

- Tu chiar ai un ciudat simţ al umorului, nu-i aşa? 
Şi vorbeşte mai încet, pentru Dumnezeu. Mai 
urmează să se răspândească zvonul că e un travestit, 
sau altă pros... 

- Se pare că am sosit la ţanc, spuse Case din 
spatele lui Maddie. Ce tot vorbeşti acolo, Maddie? 

Maddie se înroşi ca racul. Jill însă râse. Observând 
că erau centrul atenţiei în sala aglomerată, Maddie îşi 
înghiţi mârâitul şi spuse: 

- Case aceasta este fosta mea prietenă cea mai 
bună. Jill, el e Case Brannigan. 

- Nu-ţi pot spune ce încântată sunt să te cunosc, 
spuse Jill întinzându-i mâna lui Case ignorând 
descrierea pe care i-o făcuse Maddie. 

Case ţinu mâna lui Jill mai mult decât consideră 

Maddie că era necesar. 

- încântat de cunoştinţă. 

- Ai venit să iei masa de prânz? 

- Da. 

- Singur? 

- Da. 

Jill zâmbi. 

- Si eu. Nu vrei să stai cu mine? 

Maddie deschise gura să protesteze. Dar înainte 
să poată spune ceva, cineva o strigă de la o masă 
alăturată. 

- Hei, Maddie! Vrem să comandăm. 

- Mulţumesc, îi spuse Case lui Jill, deja 
îndreptându-se spre scaunul liber de la masa ei. Mi-ar 
face plăcere. 

Maddie încercă din nou. Dar... 

- Maddie! strigă tatăl ei, trecând repede spre 
clienţii care fuseseră uitaţi. Cei de la masa patru au 
devenit nerăbdători. 

- Nu vreau să te rețin de la treabă, Maddie, îi 
spuse Case cu un zâmbet răutăcios. Adu-mi şi mie 
ce-a comandat Jill. 

Pentru că era chemată din mai multe direcţii, 
Maddie nu mai putu sta cu ei. Mai aruncă o privire 
furioasă peste umăr în timp ce se îndepărta. Cine ştie 
ce-o să-i spună Jill lui Case, sau viceversa! Nu era 
geloasă, bineînţeles că nu era geloasă, de ce-ar fi? 
Numai că nu avea încredere în nici unul dintre ei, deşi 
Jill chiar era cea mai bună prietenă a ei, şi Case era... 

Ei bine nu putea să spună ce era Case pentru ea 


în acel moment. Ştia doar că nu era încântată să-l 
vadă vorbind atât de intim cu altă femeie, chiar dacă 
era Jill. 

Deşi Jill trebui să se întoarcă la bancă, Case mai 
rămase la cafea şi desert până la închidere, adică 
până la 2:00. Se deschidea la 5:00, pentru cină. 
Maddie de obicei profita de cele trei ore pentru a mai 
întocmi nişte acte, pentru a face cumpărături sau alte 
treburi. Astăzi avea alte lucruri în minte. 

Hazel şi cealaltă chelneriţă de la prânz plecaseră 
deja. Personalul de la bucătărie era ocupat cu 
spălatul vaselor şi cu pregătitul cinei sub îndrumarea 
lui Mike. Mulțumită că totul mergea bine, Maddie se 
apropie de masa unde stătea Case, tolănit în scaun 
cu a cincea ceaşcă de cafea în faţă, aşteptând-o pe 
ea. 

- Restaurantul s-a închis, spuse ea. 

El încuviinţă. 

- Eşti liberă un pic acum? 

- De ce? întrebă ea scurt. 

- Mă gândeam că poate reuşeşti să fugi o oră sau 
două. Vreau să-ţi arăt ceva. 

- Bine. îşi spuse că fusese de acord doar cu un 
singur scop voia să afle ce discutaseră Jill şi Case în 
timpul mesei. De câte ori se uita înspre ei, în timpul 
cât era ocupată, ei aveau capetele apropiate. Jill 
vorbea cel mai mult, iar Case asculta foarte atent. Si 
i-a zâmbit lui Jill într-un fel care o făcuse pe Maddie 

să-şi încleşteze pumnii. 

Nu sunt geloasă, se asigură ea, doar suspicioasă. 

Case fu surprins de uşurinţa cu care acceptase. El 
se ridică repede de parcă s-ar fi temut că ea s-ar 
putea răzgândi. 

- Să mergem atunci. 

Ea se uită la hainele ei de serviciu. 

- Am alte haine în birou, să... 

- Arăţi bine aşa. Trebuie să spui cuiva că pleci? 

Maddie se uită spre uşa bucătăriei unde îl văzu pe 
tatăl 
ei privind-o, cu un zâmbet. 

- Nu, spuse ea răutăcios. Nu cred că e necesar. 

Case o scoase rapid din restaurant. Maddie nici nu 
se gândi să-l întrebe unde o ducea. Era prea ocupată 
acum să se întrebe ce i-a spus Jill. 

Maddie nu fu prea surprinsă când Case o luă cu 
maşina pe drumul întortocheat spre casa Fielding. 

- Asta voiai să-mi arăţi? 

El dădu din cap. 

- Jill mi-a spus că n-ai fost niciodată înăuntru. 

- Nu. Am văzut doar exteriorul. Dar... 

- Am luat cheile azi-dimineaţă. M-am gândit că 
poate ai vrea să arunci o privire. 

- Case... 

- Nu-i nici o presiune, Maddie, îi promise el. Vreau 
doar s-o vezi. 

Ea suspină. 

Casa chiar era frumoasă, gândi ea în timp ce Case 

parca. Tencuiala era de un galben pal iar bordura 


crem. Geamul de deasupra verandei reflecta soarele 
de după- amiază, adăugând o nuanţă vie la faţada de 
tip victorian. 

Ea era curioasă să vadă interiorul, deşi tot 
continua să se întrebe de ce o adusese Case acolo. 

Probabil pentru că Jill menţionase asta deja, 
primul lucru pe care-l observă la interiorul casei fu 
ciudata paletă de culori. Covoarele erau corai prea 
portocaliu, după Maddie iar pereţii erau acoperiţi cu 
nişte culori pastelate. l-a luat ceva timp să ignore 
aceste detalii pentru a vedea frumuseţea 
aranjamentelor de la etaj. 

- Case, e nemaipomenită, spuse ea, observând 
câtă lumină pătrundea prin ferestrele atât de mari, 
cum suprafaţa lucioasă a parchetului reflecta lumina 
deşi era acoperită de praf. Ea îşi imagină sufrageria 
cu un tapet înflorat, cu un candelabru de cristal 
atârnând de firele goale care indicau că un alt 
candelabru atârnase de ele odată. Desigur, familia 
Fielding şi l-a luat pe-al ei. Era loc şi pentru o masă 
lungă, un bufet şi o vitrină cu bibelouri. 

- Un loc drăguţ, nu-i aşa? întrebă Case. 

- încântător! Deşi cam ciudaţi, cei din familia 
Fielding trăiau ca nişte pustnici. Rareori venea cineva 
la ei. 

- Numai ei doi locuiau aici? 

Maddie încuviinţă. 

- în majoritatea timpului, da. Fiii şi nepoţii lor îi 

mai vizitau din când în când. 

Case dădu din cap. 

- Casa asta a fost concepută pentru o familie. 

- Si totuşi te gândeşti s-o cumperi pentru tine, nu 
rezistă Maddie să-i spună. 

- Da, dar spre a o umple cu o familie, îi reaminti 
el. 

Cu excepţia culorilor, totul o încânta. Exclama la 
fiecare nou detaliu descoperit, speculând cu glas tare 
ce culori s-ar potrivi mai bine şi ce mobilă ar merge, 
după forma şi mărimea camerelor. Case o urma 
zâmbind, din când în când încuviinţând sau cerând 
un sfat. 

- Nu prea sunt bun la amenajări interioare. Am 
locuit numai în locuri deja mobilate. 

- Adică n-ai deloc mobilă? Nici un tablou, nici un 
bibelou, nimic? întrebă Maddie neputând să-şi 
imagineze că o persoană de vârsta lui nu adunase 
ceva. 

- Nu. Doar hainele şi maşina. Se pare că o să 
încep de la zero. Farfurii, lucruri pentru bucătărie, 
lenjerie şi multe altele. 

Se întoarse spre el, stând în mijlocul dormitorului 
principal. 

- Case, eşti sigur că vrei să treci prin toate astea? 
| întrebă ea îngrijorată. Stii câtă responsabilitate este 
n întreţinerea unei asemenea case? Trebuie să fie 
vreo 2000 de metri pătraţi. 

- 2618, o corectă el. 


A 
A 

- Şi mai rău. Casa asta a stat goală timp de un 


an. Acoperişul s-ar putea să fie stricat sau s-ar putea 
să găseşti vizuini de veveriţe în pod şi în coşuri, 
gândaci, mucegai. Plus că mai sunt şapte acri de 
pământ şi gard pentru astea. Curtea arată ca naiba, 
răsadurile de flori s-au uscat şi... 

- Ştiu toate astea, Maddie, o întrerupse Case. E 
ceea ce vreau. 

Ea era exasperată. Cum putea el să fie atât de 
sigur? Atât de calm? 

Se îndepărta de tot ceea ce era obişnuit pentru el, 
începând totul de la capăt, din nimic, într-un alt oraş. 
El era pregătit să se însoare cu ea era doar o 
problemă de timp cum spuseseră toţi, sau cel puţin 
fusese gata să se însoare cu ea, când sosise în 
Mitchell's Fork. Ea presupuse că nimic nu se 
schimbase din moment ce era nerăbdător să-i arate 
casa. 

Singurul lucru care o deranja era că nu-i venea 
greu deloc să se imagineze locuind în acea casă. 
Adevărul e că-i plăcea foarte mult. Toţi cei 2618 
metri pătraţi. Parcă abia aştepta s-o vadă decorată şi 
mobilată. 

Dar îşi reaminti că nu avea nici o intenţie să 
renunţe la visele ei aventuroase ca să se mărite cu 
un bărbat care o voia doar ca pe o soţie convenabilă 
şi ca pe o iapă de prăsilă. Asta credea ea că simţea 
Case. 

Avea nevoie de mult mai mult. Işi încrucişă 

braţele defensiv. 

- Dacă eşti atât de nerăbdător să-ţi iei toate 


aceste responsabilităţi, atunci îţi doresc noroc. Cred 
că o să-ţi iasă pe nas. 

- Eu cred că te înşeli. Dacă însă te îngrijorează 
faptul că întreţinerea casei va cere prea mult şi nu 
vom avea timp să călătorim şi să ne distrăm, te 
înşeli. Oricând vom vrea, pot să angajez pe cineva să 
mă ajute. Alţii au reuşit. 

Pentru că bătuse iarăşi un apropo subtil că ea va 
locui aici cu el, deşi promisese să nu insiste, Maddie îi 
aruncă pastila: 

- Ar trebui s-o aduci pe Jill aici. îi place casa la 
nebunie. 

Case o privi şi încercă să-şi dea seama ce voise să 
spună. 

- Da, aşa a spus. Deşi a menţionat că nu-i plac 
culorile casei. Am asigurat-o că nici mie nu-mi plac. 

- Bun. Uite că aveţi ceva în comun. Ar trebui s-o 
inviţi în oraş, Case. Jill e gata să se aşeze la casa ei şi 
să renunţe la slujbă. Cu banii şi casa ta, vei reuşi 
foarte uşor s-o convingi. 

Case se încruntă. 

- Credeam că Jill e prietena ta. 

- Da, este. 

- Atunci de ce o prezinţi ca pe o vânătoare de 
averi? 

Maddie îşi închise o clipă ochii simțind cum începe 
să-i 
ardă faţa. O, Doamne, el avea dreptate. Cum putea 

să vorbească despre Jill în felul ăsta? 

Bine, poate fusese un pic geloasă. Simţea că-şi 
pierde minţile. 

- Cred că am văzut tot ce era de văzut aici, spuse 
ea. Ar fi bine să mă duci înapoi la restaurant. 

- Vrei să mă ajuţi? 

- Să te ajut? Ce vrei să spui? 

Se îndreptă spre tapetul înflorat. 

- Imediat ce reuşesc să fac actele, vreau să încep 
s-o redecorez. Nu pot să aleg covoarele, tapetul, 
tablourile şi mobila singur. Am nevoie de ajutor. Mă 
ajuţi? 

- Case, nu sunt chiar atât de bună la lucrurile 
astea. Ai putea angaja un decorator profesionist din 
Tupelo... 

- Nu vreau un decorator profesionist. Vreau să 
arate a casă, nu a sală de spectacol. 

- Atunci roag-o pe Jill. E foarte talentată. 

- Jill ar merge, o întrerupse el brusc, înaintând un 
pas. Sunt sigur că voi sunteţi prietene bune, în ciuda 
a ceea ce ai spus mai devreme. Dar nu e ea femeia 
pe care o vreau. Eu te vreau pe tine. 

- Ca să te ajut să decorezi, vrei să spui, clarifică 
ea ştergându-şi palmele umede de fustă. 

El tăcu o clipă, apoi încuviinţă: 

- Si pentru asta. 

- O, Case... Nu cred că pot să te ajut prea mult. îţi 
va lua ceva timp să pui casa asta la punct. Probabil 
că voi pleca din oraş, până ai să termini. leri m-am 

Mâinile lui se aşezară uşor pe umerii ei, făcând-o 
să tacă. 

- Cât o să te mai împotriveşti, Maddie? Cât o să te 
mai prefaci că noi nu suntem făcuţi unul pentru altul? 

- Nu sunt... 

El o sărută. 

- Te doresc, Maddie. Te doresc de mult timp. 

Genunchii i se înmuiară. Se simţea atât de bine 
mângâiată de el. Parcă auzea întrebarea lui Jill: „Eşti 
sigură că nu-l vrei, Maddie?” 

II dorea. II dorise şi în urmă cu şase luni. Il dorea 
şi acum. 

Dorinţa ei adâncă o îngrozi. 

- Case, gemu ea. 

- Maddie, şopti el, buzele lui mişcându-se pe ale 
ei, mâinile alunecându-i spre şolduri. O trase mai 
aproape, strângând-o între picioarele lui desfăcute. 
Ea tremură simțind duritatea inconfundabilă 
presându-i stomacul. 

Mâinile lui i se strânseră pe şolduri şi le simţi 
tremurând. Niciodată nu-şi imaginase că-l va putea 
face pe acest bărbat puternic să tremure. 
Descoperirea asta o ului. 

- Chiar mă doreşti, nu-i aşa? murmură ea. 

El gemu. 

- Na-i idee cât de mult... 

Ea clipi. 

- Vrei să spui... că n-ai... mai... de şase luni? 


104 SUSAN DOYLE 


- Mai mult de-atât. Chiar de foarte mult timp. 

- Doamne! 

- Cred că tu... 

- De ani de zile, spuse ea rapid şi apoi se înroşi. 

El râse uşor: 

- Ce pereche mai suntem! 

- Nu fac sex la întâmplare, Case. 

- Stiu. Nici eu. Oricum, n-am mai făcut-o de foarte 
mult timp. 

încă era lipită de el, totuşi, prea conştientă de 
dorinţa lui. Si de-a ei, bineînţeles. Se uitau ochi în 
ochi. Nici unul nu respira. 

Maddie realiză cât de importante erau momentele 
următoare pentru ei. De parcă tot viitorul ei aştepta 
în balanţă, ca să fie decis de cuvintele lor. Ea nu ştia 
ce să spună. Spera ca el să zică ceva. 

Case respiră adânc. O sărută rapid şi profund, 
apoi îi dădu drumul. Ar fi bine să ne întoarcem la 
restaurant. 

Ea îşi ţinea capul sus, luptându-se cu o 
dezamăgire inexplicabilă. 

- Da, cred că ar fi bine. 

Case se opri în holul de la intrare, după care o 
urmă pe Maddie la uşă. 

Hazel aştepta la uşa restaurantului. 

- Hazel? spuse Maddie, studiind expresia 
angajatei. De ce te-ai întors atât de devreme? Nu te 
aşteptam până la cinci. 

- M-a sunat tatăl tău. Vrea că eu şi Bob să 

Ceva din vocea blândă, necaracteristică lui Hazel, 
o făcu pe Maddie să se încordeze. 

- Da' ce-i? Ce s-a întâmplat? 

Case puse o mână pe umărul ei, parcă simţindu-i 
panica. 

- Bunicul tău. L-au dus la spital. Imi pare rău, dar 
cred că starea lui e gravă. 

Maddie se sprijini de Case, mulţumită când el îşi 
trecu braţul în jurul el. 

- O, nu! Trebuie să mă duc să-l văd. 

- Te duc eu, zise Case. 

Ea nu se împotrivi. 

Familia se adunase în sala de aşteptare a 
spitalului. 

Toţi s-au întors să-i salute pe Maddie şi Case, 
când aceştia intrară în cameră. Mike se ridică şi luă 
mâinile fiicei sale. 

- Cum se simte? întrebă ea cu o voce 
tremurătoare. 

Mike dădu din cap. 

- Nu ştim încă. Dar nu prea pare să fie bine. Ea 
gemu şi Mike o luă în braţe. Putem doar să sperăm. 
- Ştiu, sopti Maddie încercând să-şi oprească 
lacrimile. Ştia că bunicul său nu se simţea bine de 

ceva timp încoace, dar ea îl iubea mult. l-ar simţi 
foarte mult lipsa dacă l-ar pierde acum. 


Capitolul 8 

Abia seara târziu reuşi Maddie să-l vadă pe 
bunicul ei. Stătea în patul de spital, arătând slăbit şi 
foarte bătrân. El scăpă câteva lacrimi când ea se 
aplecă şi-l sărută pe chelie. 

- Bună, bunicule. 

- Maddie, spuse el cu o voce şoptită. Ce cauţi aici? 

N-ar trebui să fii cu bărbatul tău în oraş? 

Ea zâmbi. 

- Si cine-ar trebui să fie bărbatul? 

- Logodnicul tău! îmi place de el. Are ochi sinceri. 
Maddie abia se stăpâni să nu zâmbească. 

- Am să-i transmit ce-ai spus. Nu era momentul 
să-i reamintească bunicului că ea încă nu se 
considera oficial logodită. Cum te simţi? 

El suspină obosit. 
- Te las să te odihneşti atunci. Ne vedem mâine, 
bine? El încuviinţă. 

- Voi fi aici. 

- Ştiu. Doctorul a spus că va trebui să mai stai în 
spital câteva zile. 

Degetele subţiri ale bunicului îi strânseră mâna. 

- Am crezut că de data asta urma să mă duc la 
Annabelle. 

Lui Maddie îi pieri zâmbetul. 

- Sunt foarte egoistă, bunicule. Nu sunt gata încă 
să te las să pleci. 

- Atunci mai stau un pic pe-aici. Acum, du-te 
acasă, Maddie. O fată drăguță are lucruri mai bune 

- Te iubesc, bunicule! 

El îi mângâie mâna şi zâmbi în timp ce pleoapele 
lui se închideau deja. 

Intr-un interval de două săptămâni, Case se mută 
în propria-i casă. Vânzarea nu s-a făcut atât de rapid, 
bineînţeles, dar oferta lui a fost imediat acceptată. 
Reţinut de sistemul lent, Case îi contactase pe foştii 
proprietari şi aranjase să se mute în noua casă ca un 
chiriaş, până la semnarea actelor. Se săturase până 
peste cap de camera îngustă de motel. 

O văzuse pe Maddie de câteva ori pe parcursul 
celor două săptămâni, deşi nu atât de des pe cât şi-ar 
fi dorit. Se abţinuse greu să n-o vadă două zile la 
rând şi făcuse un efort s-o sune înainte de fiecare 
dată când o vizita. Deşi îi lipsea în fiecare clipă în 
care nu era cu ea, deşi îl durea că n-o putea atinge, 
n-o putea strânge-n braţe şi mai mult, era hotărât să 
nu-i dea nici un motiv să-l acuze că era prea sigur de 
ea. 

El se adaptă la rutina din Mitchell's Fork. învăţa 
repede că micul dejun la Classy Cafe, pe strada Main, 
era o tradiţie păstrată de cei mai în vârstă. Acolo bea 
el o cafea tare, mânca ouă, şuncă, biscuiţi, şi asculta 
poveştile pensionarilor cărora le părea bine să aibă 
pe cineva nou căruia să-i povestească. Era încă un 
nou-venit, încă un outsider, dar era primit cu căldură 
la cafenea. Asta îl mulțumea, în ciuda curiozităţii care 
se ascundea în spatele saluturilor. 

îl tunsese un bărbier flecar la frizeria din strada 
Main, care funcţiona din 1922. Observase că 
majoritatea revistelor erau la fel de vechi ca şi 
frizeria. Tunsoarea lui deveni motiv pentru glume 
proaste şi bârfe. 

îşi deschise un cont în bancă. Jill îl prezentase 
domnului Reacock, directorul băncii. La început un 
pic suspicios, Reacock se uită la suma pe care o 
transfera Case la banca din Mitchell's Fork şi imediat 
decise că vor fi prieteni buni pe viaţă. îl invită pe 
Case în fiecare joi în sala privată de la restaurantul 
Mike şi Maddie. Case acceptă imediat. 

Oriunde mergea, primea sfaturi cum s-o curteze 
mai bine pe Maddie Carmichael. Se părea că cei din 
oraş fuseseră îngrijoraţi din cauza ei. 

- Are aproape treizeci de ani şi nu e măritată, 
spuse unul dintre domnii de la Classy Cafe. Nu e 
normal pentru o drăguță ca ea. Prea pretențioasă, 
asta i-am spus mereu şi tatălui ei. Nici unul din băieţii 
de pe-aici nu i-a plăcut. Cu excepţia lui Jackson 
Babbit. Şi toţi ştiu că el n-o să se însoare cu ea. După 
cele două soţii care l-au chinuit, el priveşte căsnicia 
aşa cum priveşte puiul oala de ciorbă. 

- Nu poţi s-o laşi să te manipuleze. Intotdeauna i- 
am spus lui tată-său că o răsfaţă, spuse o doamnă în 
vârstă. După ce-a murit mama ei, nu era nimic să 
vrea ea şi el să nu-i dea. O făcea să se simtă ca o 
prinţesă. Acum s-a vopsit, poartă haine strâmte şi tot 
umblă cu Babbit şi pot să-ţi spun că mamă-sa s-ar 

dulceaţă. Are mare grijă de bunicul ei şi de mătuşa 
Nettie. Mulţi alţi tineri nu au timp de cei mai în vârstă 
azi. Să n-o îndepărtezi de familie, Case, ai auzit? 

- Maddie Carmichael o să fie o soţie şi o mamă 
bună, spusese Hank, frizerul. Ea vine dintr-o familie 
bună, ştie să gătească şi să ţină o casă. Şi e şi 
deşteaptă. A fost şefă de promoţie la sfârşitul liceului 
şi apoi a mers la o şcoală economică unde a învăţat 
cum să se ocupe de afacerile restaurantului. Mulţi 
spun că şi-a cam ieşit din mână, dar eu cred că-i 
trebuie un soţ şi nişte copii s-o ţină ocupată. Ştii ce 
vreau să spun, Brannigan? 

- Dragoste, şopti Jill. Incearcă cu flori, poezii şi 
muzică lentă. Maddie e înnebunită după poveşti de 
dragoste. 

- Diamante, spuse Reacock, cu un ochi la contul 
lui Case. Dacă vrei să se simtă logodită, cumpără-i o 
piatră pe deget. Fratele meu are un magazin de 
bijuterii. O să te prezint. Poate să-ţi facă o reducere. 

Case le mulţumise politicos tuturor pentru sugestii 
şi continuase în felul lui. Dar, totuşi, păstră în minte 
tot ce 
i se spusese. S-ar putea să fie atât de disperat încât 
să folosească aceste sfaturi? 

Maddie o luase cu maşina pe drumul ce ducea la 
casa lui Case. Un teanc mare de broşuri cu modele 
de tapet era aşezat pe scaunul din dreapta, iar pe 
bancheta din spate avea mostre de covoare. Le luase 

de la depozitul din oraş. încă nu ştia cum ajunsese să 
fie de acord să le aducă aici, în această luni după- 
amiază de iunie. 

Nu putuse să-l refuze pe Case când acesta îi 
ceruse o favoare. Era acea slăbiciune care o 
determinase să accepte să se mărite cu el. 

îl văzu pe Case imediat ce casa îi apăru în faţă. 
Stătea în genunchi pe scările ce duceau la veranda 
din faţă, umblând cu un ciocan mai mult cu 
entuziasm decât cu pricepere. Purta jeanşi şi adidaşi, 
dar îşi scosese cămaşa. 

- Oh, Doamne, gemu ea. O, Case! 

Era prima oară când vedea cicatricele. Chiar 
deasupra taliei, era o cicatrice roşie şi zbârcită, o 
mărturie a rănii care era cât pe ce să-l lase invalid pe 
viaţă. Maddie observă că glonţul îl rănise doar la 
câţiva milimetri de coloană. 

Se gândi la piciorul lui şi la şchiopătatul care 
începuse să se vindece de când sosise în Mitchell's 
Fork, cu trei săptămâni în urmă. Trebuia să mai fie o 
cicatrice la fel de 

urâtă şi pe pulpă, se gândi ea, inima strângându-i- 
se când îşi dădu seama cât suferise. Dintr-un 
oarecare motiv, ea nu-i crezuse povestea până acum, 
când văzuse dovada cu propriii săi ochi. 

Case privi în jos şi se încruntă. 

- Scuză-mă. Ştiu că arată urât. O să-mi pun 
cămaşa. 

Abia auzindu-l, ea întinse mâna să-i atingă 
cicatricea. 

- Cred că te-a durut îngrozitor. 

- N-a fost prea plăcut. Dar cicatricele o să dispară 
cu timpul. 

Ea clătină din cap. 

- Nu-mi pasă de cicatrice, spuse ea aspru. 

Case se uită la ea o clipă. Şi apoi păşi peste 
broşurile cu tapet împrăştiate şi o luă în braţe pe 
Maddie. 

Maddie îşi îngropă faţa în umărul lui gol, mâinile 
stre- curându-i-se pe sub cămaşă. 

- Imi pare atât de rău, îi şopti ea, pentru că ai fost 
rănit şi pentru că m-am purtat atât de urât cu tine 
când mi-ai povestit. N-am ştiut, nu mi-am dat seama. 

- Ştiu, murmură el în părul ei. Ştiu, Maddie. Nu-i 
nimic. 

Pentru prima dată se gândi la el stând într-un pat 
de 
spital, întrebându-se dacă va mai merge sau nu 
vreodată. Probabil că a fost speriat şi singur; se 
gândise oare la ea? 

Ea îşi reţinu un geamăt. De aceea nu-şi permisese 
să se gândească prea mult la ceea ce spusese el. Ştia 
şi atunci că durerea lui Case n-o putea lăsa 
indiferentă. 

- Maddie, spuse Case, ridicându-i chipul cu un 
deget sub bărbia ei. Rănile se vindecă. Cicatricele n-o 
să se mai vadă. S-a terminat. 

Dar nu se terminase, gândi ea, privindu-i chipul. 
El era aici, încă doritor să se însoare cu ea şi să 
locuiască în aceeaşi casă. Dar încă nu ştia dacă el o 
iubea sau dacă era doar îndrăgostit de ceea ce 
reprezenta ea. 

Nici ea nu era sigură ce simţea pentru el. îl dorea. 
Era fascinată de el, fusese încă de la început. Nu 
suporta gândul să ştie că îl durea ceva. Si indiferent 
ce le spunea celorlalţi, nu se putea imagina 
spunându-i adio şi să nu-l mai vadă niciodată. De 
teamă că dacă va face ast,a îşi va frânge inima deja 
zdrobită. 

Era oare iubire? 

Presupunea că da. 

- Pari atât de serioasă, murmură el mângându-i 
obrazul. La ce te gândeşti? 

- Mă gândesc ce-am să fac cu tine, spuse ea. 

- Mărită-te cu mine, repetă el vechea replică. 

Ea doar suspina. 

El zâmbi cam şiret, şi se aplecă s-o sărute. 

- Hai să ne uităm la mostrele de tapet, spuse el 
după aceea. 

încă sub influenţa sărutului, Maddie încuviinţă din 
cap, luă un braţ de mostre de covoare de pe 
bancheta din spate şi-l urmă în casă. 

Era prima oară când Maddie intra în casa aceea 
de când o adusese el acolo, cu două săptămâni în 
urmă, ziua când i se făcuse rău bunicului ei. Era 
amuzată să vadă casa la fel de goală ca atunci. 

Se pare că el dormise în camera de lucru, în sacul 
de dormit. Două valize şi un sac erau aruncate în 
apropiere, 
conţinutul vărsându-se din ele. Şifonierul lui, gândi 
ea. 

- Asta-i tot ce ai? nu se putu ea abţine să întrebe. 

El dădu din umeri. 

- Da. Trebuie să-mi cumpăr o mulţime de lucruri. 
Nici umeraşe n-am pentru cămăşile mele. 

- Ca să mobilezi o casă aşa de mare îţi trebuie 
multă bătaie de cap, îl avertiză ea. 

- M-am gândit să mobilez camerele pe rând. Dar 
mi s-a părut o idee bună să le văruiesc, să tăpetez şi 
să pun covoare, înainte să le mobilez. 

- Da, dacă nu te deranjează să trăieşti aşa între 
timp. 

- Am trăit în locuri mult mai primitive. 

Ea se întrebă din nou ce fel de viaţă dusese el. 
Cum se putea acomoda cu liniştitul Mitchell's Fork? 

Case puse teancul de cărţi cu tapet pe podea şi o 
ajută pe Maddie să facă acelaşi lucru cu mostrele de 
covoare. 

- Vrei ceva rece ce băut? 

- Da, mulţumesc. Il urmă în bucătărie. 

Era un maldăr de farfurii pe masă. Bucătăria 
fusese mobilată cu un frigider mare, sobă, aragaz, 
cuptor cu microunde şi o maşină de spălat vase. Case 
adăugase şi un filtru de cafea. Cam asta era tot. 

- Dar ce-ai mâncat până acum? întrebă ea. 

El deschise uşa frigiderului. Ea putu vedea 
conserve de carne, un borcan cu muştar, băuturi la 
cutie, o sticlă cu lapte şi câteva feluri de 
semipreparate. 

- Aproape în fiecare seară cineva îmi aduce de 
mâncare. Cred că prietena ta, Jill a pus asta la cale. 
Ea a fost prima care mi-a adus mâncare în prima mea 
seară aici era din pui. A fost bună. 

Maddie se luptă iar cu gelozia. 

- Deci Jill a venit să te vadă? 

- Mm. Foarte frumos din partea ei. Si din partea 
celorlalţi, desigur. 

Lui Maddie i se păru că-l vede pe Case zâmbind 
când acesta îşi băgă capul în frigider. Ce doreşti? 
întrebă el amabil. Cola, bere, sau suc de fructe? 

Maddie ceru Cola. 

- Va trebui s-o bei direct din cutie, sau dintr-o 
cană de cafea, o avertiză el. Nu am pahare. 

- Mă descurc să beau din cutie îl asigură Maddie. 
Ea se îndreptă spre chiuvetă şi se uită pe fereastra 
de deasupra acesteia. 

îşi imagină ferigi luxuriante atârnând de streaşina 

verandei şi flori viu colorate răsărind din pământ. Va 
fi o privelişte frumoasă pentru cineva care va lucra în 
această bucătărie, se gândi ea. 

- Am auzit că i-ai cunoscut pe cei din oraş, spuse 
ea fără să se întoarcă. Toţi cei peste care dau zilele 
astea, întreabă de tine. Ai făcut o impresie bună la 
Classy Cafe. 

- Nemaipomenit mic dejun, spuse el venind lângă 
ea. îi întinse Cola şi îşi desfăcu cutia lui. în linii mari, 
oamenii de pe-aici par drăguţi. 

Auzindu-i ezitarea din glas, se uită la el. 

- Ai cunoscut pe cineva care nu era atât de 
drăguţ? 

Ochii lui se îngustară. 

- L-am întâlnit pe şerif, de dimineaţă. 

Ea tresări. 

- McAdams? Cum ai dat peste el? Sper că n-ai 
intrat în vreo belea? 

- Nu chiar. Am fost la el să raportez un delict. E 
chiar un idiot. 

- Da, aşa e. Ce delict ai raportat? Ea se întoarse 
spre el curioasă. 

O undă de furie aprinse ochii lui gri. 

- Un nemernic mi-a zgâriat Ferrari-ul cu o cheie. 

- L-a zgâriat cu o cheie? repetă ea, nu prea 
înțelegând ce voia să spună. 

- Da. A luat o cheie şi a zgâriat-o pe ambele părţi. 
Am fost foarte supărat. 

Maddie îl ştia pe Case destul de bine ca să-şi dea 

seama ce simţise el când îşi văzuse maşina 
zgâriatăsingura lui extravaganţă, aşa cum o numise 
el. 

- Imi imaginez. Când s-a întâmplat? 

- In timp ce-mi luam micul dejun. 

- Presupun că nimeni n-a văzut cine a făcut asta. 

- Nu. 

- Crezi că a văzut cineva? 

- Da. Câţiva pe care i-am întrebat au reacţionat 
cam ciudat de parcă voiau să-mi spună, dar le era 
frică. 

- Oh! 

- Da. Case crezu că şi ea ajunsese la aceeaşi 
concluzie ca şi el. Cred că a fost Cooper şi prietenii 
lui. Ce n-aş fi dat să-i prind pe ticăloşi asupra 
faptului! 

- Ai dreptate probabil, spuse Maddie. Danny ar fi 
în stare să facă una ca asta, mai ales că nu te place. 
N-o să depună oamenii mărturie împotriva lui. 

- Asta mi-a spus şi idiotul ăla de şerif când i-am 
spus pe cine bănuiesc. A spus că nu are nici o dovadă 
şi că nu poate face nimic. A insinuat că e vina mea că 
am o maşină atât de scumpă. 

Maddie exclamă dezgustată. 

- Ticălosul! 

- Cam aşa l-am numit şi eu. Cu alte adjective, 
desigur. 

Acum Maddie era îngrijorată. 

- Case, dacă vrei serios să te muţi aici, nu trebuie 


NU M~ C-S-TORESC CU TINE 117 


să ţi-i faci duşmani pe şerif sau pe Cooperi. Pot să-ţi 
facă şederea foarte neplăcută. 

- Nu mă îngrijorează. 

- Stiu că nu ţi-e teamă de ei şi înţeleg. Dar, ei 
bine, nu face ceva care să-i determine pe orăşeni să 
aleagă între două tabere, bine? Căci tu eşti un străin 
pentru ei, deşi le place ceea ce ştiu despre tine. 
Cooperii au trăit aici de ani de zile şi au multă putere. 

- Asta pentru că n-a avut nimeni tupeul să-i 
înfrunte. 

- Da, poate. Dar tot vreau să fii atent. 

El dădu din umeri. 

- Cum spui tu, Maddie. 

întotdeauna spunea asta pe un ton care arăta că 
nu era de acord cu nici un cuvânt de-al ei, gândi 
Maddie exasperată. A încercat să-l avertizeze să nu 
şi-i facă inamici pe Cooperi şi pe aliaţii lor. Asta era 
tot ce putea face pentru moment. 

Indepărtându-se de fereastră, trecu pe lângă el 
spre camera de lucru. 

- Cred că ar trebui să ne uităm pe mostrele de 
covoare şi tapet. 

Neavând unde să stea, se aşezară cu picioarele 
încrucişate pe podea, cu mostrele împrăştiate în faţa 
lor, cu capetele apropiate. 

Maddie fu surprinsă de participarea lui Case la 
procesul de alegere. A oferit mai multe păreri şi 
sugestii decât se aştepta ea şi era sigur de ceea ce 
nu voia. 

- Fără păsări şi carouri. Nu-mi place tapetul cu 
păsări şi cel cu carouri. 

Maddie chicoti. 

- Ce zici de cele cu păsări şi carouri? 

Se uită urât la ea. 

- Foarte drăguţ. El arătă un model înflorat. Ăsta- 
mi place. 

- Şi mie, spuse ea, imaginându-l în sufragerie. 
Astea-s culorile pe care vrei să le foloseşti? 

- Imi place albastrul, verdele şi roşul. Nu-mi place 
rozul şi violetul. 

Ea îşi muşcă buza. 

- Asta cam restrângere alegerile. 

Case se uită la ea suspicios. 

- Faci mişto de mine? 

- Doamne fereşte! 

- Ba da. Vrei să faci asta fără mine? întrebă el 
resemnat. 

- Nu, spuse ea rapid. Doar e casa ta. 

- Stii că eu sper că va fi casa noastră. 

Ea se uită fix la mostrele din faţa ei. 

- Ai spus că n-ai să mai faci asta. 

- Am spus că n-o să te mai forţez, îi reaminti el. N- 
am spus niciodată c-o să mint. 

- Case, nu prea îmi uşurezi situaţia. 

- Bine, zise el aspru aplecându-se spre ea. Pentru 
că mi-e al naibii de greu să nu-ți reamintesc zilnic că 
ar fi trebuit să fim deja căsătoriţi. Că ar fi trebuit să 
locuim amândoi în această casă, să mobilăm casa 

noastră, pregătind-o pentru copii. 

Ea îşi puse mâinile pe umerii lui, asta ca să se 
sprijine. 

- Desigur, Case. Nu mai vorbi. 

- Maddie, îşi bătu el joc un pic de ea. Nu mă pot 
abţine. 

Gura lui se închise peste a ei cu o dorinţă pe care 
o ţinuse-n frâu în ultimele două săptămâni. 

Maddie simţea cum pierde legătura cu realitatea. 
Ba chiar mai rău, nu făcea nimic ca să rămână în ea. 

El îşi încheiase cămaşa înainte de a intra în casă. 
Ea simţea că urăşte materialul care o împiedica să-i 
atingă pielea. 

Covorul prea portocaliu pe care-l urâse atât de 
mult se dovedi a fi foarte moale şi confortabil când o 
culcă pe el. Se aplecă asupra ei presând-o şi mai mult 
de covor. Ea se arcui ca să-l întâlnească, gura ei 
mişcându-se avid pe a lui. 

Case îşi băgă mâinile în părul ei, ţinând-o în braţe 
în timp ce-i devora gura. Picioarele li se încâlciră. O 
carte cu tapet intră sub ei. Case o dădu la o parte. 

- Maddie, gemu el. Te doresc. Te doresc atât de 
mult! 

Maddie nu se mai putea lupta cu el. Nu se mai 
putea 
lupta cu sine. 

- Şi eu te doresc, murmură ea, ducându-şi mâna 
la primul nasture al cămăşii lui. Acum. 

- Mulţumesc, Doamne, spuse el şi apoi o sărută 

până când camera păru că se învârteşte în jurul ei. 

Şi-au scos repede hainele, lăsându-le grămadă pe 
lângă ei. Infierbântaţi, căzură unul în braţele celuilalt 
şi Maddie strigă de plăcere atunci când îl simţi 
deasupra ei. Era mai bine decât în visele sale. Toate 
lunile în care îl dorise, îl visase, îl iubise. 

Cuvintele o făcură să se încordeze, deşi sunau 
numai în capul ei. Case alese acel moment pentru a- 
şi apropia gura de sânii ei. Ea se topi de plăcere, 
toate îndoielile evaporându-i-se. 

El se mişca deasupra ei, apoi ea se mişcă şi 
ajunse deasupra. 

- Deschise ochii şi îi sărută pieptul. 

- Case, aşteaptă. Nu se poate. 

El gemu. 

- Doamne, Maddie, nu acum! 

- Nu m-am răzgândit, îl asigură ea repede, ştiind 
că va suferi la fel de mult ca şi ea dacă s-ar opri 
acum. Dar.. nu sunt protejată. Tu ai ceva? 

El făcu o grimasă. 

- Da. 

- Ei bine? spuse ea nerăbdătoare când el ezită. 
Uşurată că el era mai pregătit pentru asta decât ea, 
era gata să continue. Deja o făcuse să simtă atât de 
multe, mai mult decât ar fi crezut că e posibil. Era 
nerăbdătoare să vadă ce mai urma. 

Case oftă, iar expresia îi era plină de regret. 

- Mă duc să aduc, spuse el rotindu-se şi ajungând 
la sac. 

Ceva din vocea lui o făcu să se ridice într-un cot şi 
să se holbeze la el. 

- Tu aveai asta în cap dinainte, spuse ea acuzator. 
N-aveai de gând să te protejezi, nu-i aşa? 

- Maddie, spuse el întorcându-se la ea. Stii prea 
bine că vreau să-mi întemeiez o familie cu tine. 
Curând. Dar dacă vrei să mai aştepţi până la primul 
copil, o să aşteptăm. 

îşi puse mâna pe frunte, neputând crede că o 
făcuse din nou. Case pur şi simplu presupusese că 
dorinţa ei de a face dragoste cu el acum însemna că 
totul se hotăra între ei, că va urma planurile lui. Oh, 
ce arogant e omul ăsta! 

- Da, zise ea ferm. Sigur că vreau să aştept. 
Sincer, Case, tu... 

El o împinse uşor pe covor. 

- Mai târziu. 

- Dacă crezi că mă poţi seduce până când eu... 

Degetele lui se mişcară mai jos. O săruta dulce şi 
convingător. 

- Da? 

Ea gemu şi-şi încolăci braţele în jurul gâtului lui. 

- Mai târziu, promise ea. 

- Mult mai târziu, şopti el şi o sărută în timp ce 
pătrundea adânc şi uşor în ea. 

Incapabilă să spună mai mult decât numele lui, 
Maddie uită de temerile legate de viitorul lor şi se 
abandonă plăcerilor momentului. 

- Ce părere ai de acest covor bej, iubito? Mie îmi 

place. 

- Case, spuse Maddie încercând să-şi încheie 
nasturii de la jeanşi. 

- Nu s-a decis nimic. 

Purtând doar jeanşi pe care nu se deranjase să-i 
încheie, puse deoparte mostra şi căută alta. 

- Ştiu. Dar asta-mi place până acum. 

Maddie suspină adânc. 

- Nu vorbeam de covor. 

- Nici n-am început să alegem tapetul. 

- Nu e momentul pentru prostii! Vreau să vorbesc 
despre ce s-a întâmplat aici în după-amiaza asta. 

Case îşi luă privirea de la ea şi se uită la bucăţile 
de material împrăştiate în jurul lui. O pată maro pe 
covorul portocaliu marca locul unde ei turtiseră o 
cutie de suc. Nici unul nu văzuse asta pe moment. 
Case nu-i dădu atenţie, ştiind că va înlocui covorul 
deşi ăsta părea să aibă anumite avantaje. 

- Bine, Maddie. Spune ce vrei să spui. 

Ea îşi puse mâinile în şolduri, şi îl privi direct în 
ochi. 

- Doar pentru că noi... noi... 

- Am făcut dragoste, o ajută el. 

- Doar pentru că am făcut dragoste. O, Doamne, 
suna atât de promiţător. Doar pentru că noi am făcut 
sex, spuse ea, dar sună mai rău. Nu vreau să crezi că 
m-am răzgândit în ceea ce ne priveşte. Nimic nu s-a 
schimbat. 

- Te înşeli. Multe s-au schimbat. 

- Vreau să spun că noi nu suntem logodiţi, sări ea, 
nervii cedându-i. 

O studie un pic, după care încuviinţă. Bine. Atunci 
ce crezi despre covorul bej? 

Maddie vru să ţipe. 

- Nici măcar nu m-asculţi? 

- Ba am auzit tot ce-ai spus. Nu suntem logodiţi. 
Dar eu tot am nevoie de un covor. 

Ea îl privi suspicioasă. Această acceptare rapidă a 
lui o irită. Chiar nu se contrazicea cu ea? Era atât de 
sigur că-i putea schimba gândurile, sau şi le schimba 
el pe-ale lui? Si dacă da, de ce? Ea credea că actul lor 
sexual fusese cel mai spectaculos, cea mai 
incredibilă experienţă din viaţa ei, dar oare Case 
simţea la fel? 


Capitolul 9 

In Mitchell's Fork întotdeauna avea loc un mare 
festival de Ziua Independenţei. Incepea cu o paradă 
pe strada Main, până la parcul de distracţii, unde 
căluşei şi jocuri, mâncare şi magazine de artizanat şi 
câteva scene cu clovni aşteptau mulţimea. 
Concursuri de frumuseţe, spectacole pentru 
evidenţierea talentelor, concursuri cu saci, lupte cu 
odgonul, jocuri cu mingea, jocuri de artificii; organi- 
zatorii spuneau că „oferă distracţii pentru toată 
lumea”. 

Copiii se năpusteau în parcul de distracţii, unii 
urmaţi de părinţi care încercau să-i potolească, alţii 
singuri, dar avertizaţi de acasă să nu facă prostii. Doi 
sau trei poliţişti patrulau prin parc, din când în când, 
mai admonestându-i pe tinerii care exagerau. In 
acest „spirit de sărbătoare”, se uitau după hoţii de 
buzunare, şi la cei care stricau plăcerea celorlalţi 
cetăţeni. Dar în mare, atmosfera evenimentului era 
relaxată şi prietenoasă, o şansă pentru oamenii 
muncitori din zonă să se distreze. 

Maddie mersese la acest festival împreună cu 
familia ei de când se ştia. Anul acesta era doar o 
singură deosebire. Ştia că-l va vedea pe Case acolo. 

Mike şi Maddie îi aşezară confortabil pe bunicul şi 
pe mătuşa Nettie în fotolii de paie, la umbră, într-un 
colţ al parcului, destul de aproape ca să poate vedea 
agitația, dar totuşi departe de vânzoleala mulţimii. 
Rudele mai în vârstă nu stăteau mult, Frank venise 
singur cu maşina, ca să-i ducă acasă când oboseau. 

Mike şi Maddie hotărâseră să stea mai mult, dar din 
motive personale. Mike se întâlnea cu o profesoară 
văduvă, care coordona spectacolul tinerilor anul 
acesta. lar Maddie se aştepta să petreacă cel puţin o 
parte a zilei cu el. 

- Sigur nu vrei nimic, bunicule? îl întrebă ea când 
toţi se aşezară. Bunicul ei, încă slăbit dar totuşi pe 
picioare după atacul de săptămâna trecută, ţinea un 
pahar de limonadă într-o mână şi un con de îngheţată 
în cealaltă. Nu avea voie să mănânce prea multe 
dulciuri, dar la o asemenea ocazie regimul era uitat. 

- Du-te şi caută-ţi prietenul, îi spuse bunicul. 
Distrează-te. 

- Să nu te urci în montagne russe, o avertiză 
mătuşa Nettie, care ţinea în mână un şerbet de 
ananas pe care-l gusta cu delicateţe. Ştii că nu prea 
am încredere în maşinăriile astea, mai ales când ştiu 
cine sunt cei care le manipulează. 

Maddie rânji. Mătuşa Nettie spunea acelaşi lucru 
de când era ea mică, iar Maddie răspundea la fel. 

- N-o să mă urc în montagne russe, mătuşă 
Nettie. 

Ea nu menţionase că îi era frică şi nu s-ar fi urcat 
într-unul nici dacă Sfântul Petru i-ar fi garantat că nu 
se va întâmpla nimic. Mătuşa Nettie era atât de 
mulţumită că Maddie o asculta. 

- Maddie. lată-te! De când te căutam, apăru Jill 
urmată de Jackson. Purtând un costumaş cu pantaloni 
scurţi şi cu părul strâns la spate, Jill arăta mai în 
vârstă decât atunci când amândouă veneau aici în 

adolescenţă 

- Du-te şi distrează-te cu prietenii tăi, îi spuse 
Frank lui Maddie. Am eu grijă de bătrân. 

Maddie îi zâmbi în semn de mulţumire. 

- Stiu, Frank, mulţumesc. 

Obrajii lui se înroşiră un pic la auzul laudei. El 
dădu din mână jenat. Maddie îşi sărută tatăl. 

- Plec cu Jill şi cu Jackson. 

- Bine. Să fii cuminte, auzi? Maddie chicoti. Am 
aproape treizeci de ani, ce naiba, îi reaminti ea. 

- Da, dar până când aşa-numitul logodnic al tău 
va căpăta controlul asupra ta, tot eu sunt responsabil 
pentru tine, o tachină Mike. 

- Haide, Maddie, că un magician îşi începe 
spectacolul pe scena din est în 15 minute. Am auzit 
că e bun, o grăbi Jill. 

- Si clubul optimiştilor are o gheretă cu grătar 
anul acesta, adăugă Jackson, lingându-şi buzele 
anticipativ. Vreau un sandviş de porc la grătar, cu un 
sos picant şi alte condimente. 

Râzând, Maddie se lăsă trasă în mijlocul 
petrecerii. Si deşi vorbea cu prietenii ei ea căuta în 
mulţime un chip slab, cu părul negru şi cu ochii 
cenuşii. 

Case o văzu pe Maddie imediat ce ajunse în parc. 
Arăta a naibii de sexy în pulovărul cu guler de 
marinar şi pantaloni scurţi marinăreşti. El se încruntă 
când observă că ea-l ţinea pe Jackson Babbit de braţ. 

Credea că îi explicase clar lui Babbit că Maddie 
era alui. 

Apoi îşi reveni când o văzu şi pe Jill ţinându-l pe 
Babbit de celălalt braţ. Cei trei râdeau ca nişte 
adolescenţi de un băiat care era hotărât să-l 
scufunde pe directorul liceului în apă lovind o ţintă cu 
o minge. 

Un băiat şi două fete. Nu era corect, zâmbi el 
forţat. Imediat se autoinvită să-i însoţească. 

O mână se aşeză pe umărul ei şi Maddie ştiu cine 
era înainte să se întoarcă. Pulsul îi crescu anticipat. 

II privi printre gene. Case îi zâmbi iar expresia 
ochilor lui argintii o făcu să tremure. Ştia exact la ce 
se gândea el, pentru că şi ea se gândea la acelaşi 
lucru. Amândoi îşi aminteau cina pe care o luaseră 
împreună cu o seară în urmă şi care se terminase pe 
noul lui covor bej din camera sa de lucru. 

Cel puţin, de data asta n-au mai vărsat suc pe jos, 
gândi Maddie. Asta s-a întâmplat doar prima dată, cu 
două săptămâni în urmă. Deşi îşi spusese că n-o să 
mai facă dragoste cu el, cel puţin până nu va lua o 
decizie în privinţa viitorului lor, nu reuşise să-i reziste 
când el o luase în braţe. Mai făcuseră dragoste de 
două ori şi ambele dăţi fuseseră la fel de grozave ca 
prima. Simţea că devenea dependentă de felul lui 
Case de a face dragoste, o dependenţă de care nu 
voia să se vindece. 

- Bună, spuse Case, privirea lui mângâindu-i 
buzele ca într-un sărut. 

- Bună, răspunse ea. Oh, el arăta nemaipomenit 
astăzi. Un cârlionţ din părul lui negru îi cădea ca de 
obicei pe frunte şi ei îi venea să i-l dea la o parte. 

Purta o cămaşă cambrată şi jeanşi. Mai pusese ceva 
pe el de când venise în oraş, aşa că arăta sănătos şi 
în formă. Schiopătatul aproape nu se mai observa, 
deşi cicatricele vor rămâne. Maddie abia se abţinea 
să nu se arunce pe el, acolo, în faţa populaţiei din 
Mitchell's Fork. 

- Aici Pământul către Maddie! Haide, Maddie, 
spuse Jill amuzată. 

Maddie se înroşi, întrebându-se cât stătuse acolo 
hol- bându-se la Case. Ea dădu repede drumul 
braţului lui Jackson şi se îndepărtă de amândoi 
bărbaţii pentru a-şi reveni. 

- Acum ai ajuns, Case? întrebă Jill. 

El îşi mută privirea de la Maddie spre Jill. 

- Da. Am pierdut ceva interesant? 

- Doar finala concursului de frumuseţe. A câştigat 
Alison Derryberry. Lucy Stickling se aştepta ca fiica 
ei, Nicole, să câştige, căci tare şi-a mai arătat fundul, 
cum ar spune bunica. Claimed Patty şi Anne 
Derryberry i-au mituit pe cei din juriu să le aleagă pe 
fiicele lor. Asta-i culmea! Dacă cei din juriu ar putea fi 
mituiţi, Casey Cooper ar fi câştigat, asta-i fiica 
maiorului Cooper, în caz că nu ţi-ai dat seama. Sora 
delincventului de Danny. 

Case clipea şi Maddie ştia că el nu prea reuşea să 
urmărească povestea lui Jill. Lui Maddie îi era milă de 
el. 

- Nu contează, spuse ea. Asta-i numai bârfă. Ce 
vrei să facem acum? 

- De ce nu-mi arăţi ce e pe-aici? îi sugeră el luând- 


NU MĂ CĂSĂTORESC CU TINE 129 


o de mijloc şi zâmbindu-i amabil lui Jackson. Mergem 
în patru, da? 

Jackson rânji. 

- Mă gândeam că n-o să dureze prea mult norocul 
meu de a le ţine pe aceste două doamne 
încântătoare doar pentru mine. Se întoarse spre Jill. 
Ei bine, scumpo? Vrei să fii partenera mea? 

Jill îşi dădu ochii peste cap şi oftă. 

- Din moment ce nu am alte oferte mai bine 
accept. 

Jackson mormăi şi se bătu cu mâna peste piept. 

- M-ai rănit adânc, o acuză el. Dar pentru că sunt 
onorat de prezenţa ta fie şi numai pentru scurt timp, 
bucuros voi îndura limba ta ascuţită. 

El reuşi să facă destule aluzii, astfel încât Jill se 
înroşi şi-l plesni peste mână. Apoi spuse că ea vrea 
să bea şi-l trase spre o gheretă cu răcoritoare, 
lăsându-i pe Maddie şi Case un pic în urmă. 

- Ăştia doi parcă-s câinele cu pisica, nu? observă 
Case, arătând spre Jill şi Jackson. 

Maddie zâmbi. 

- Intotdeauna au fost aşa. Adică aproape 
întotdeauna. Au ieşit împreună o perioadă, în liceu. 

- Glumeşti! 

- Nu, Jackson era în ultimul an, iar Jill era în clasa 
a X-a. Erau înnebuniţi unul după altul, dar s-au 
despărţit când 
Jill l-a prins sărutând-o pe Linda Prince în spatele sălii 
de gimnastică. N-au mai vorbit ani de zile. Jackson şi 
Linda s-au căsătorit câţiva ani mai târziu, dar nu a 

durat mult. Când au divorţat, Jill era căsătorită cu un 
tip pe care-l cunoscuse la bancă. Apoi Jackson s-a 
căsătorit cu altcineva, un alt dezastru. 

- Si acum amândoi sunt liberi. 

- Exact. Jill pretinde că n-ar mai ieşi cu Jackson 
nici dacă ar fi ultimul bărbat din statul Mississippi - nu 
are încredere în el. Dar în ultima vreme au petrecut 
mult timp împreună, mai ales pentru că el este 
aproape singurul bărbat liber de vârsta ei, în 
Mitchell's Fork. 

- Crezi că vor fi Împreună? 

Maddie dădu din umeri. 

- Fie aşa, fie vor sfârşi prin a se uri din nou. Cine 
ştie? 

- Tu nu te bagi, nu? 

- Deloc, îl asigură ea. Nu e modalitate mai rapidă 
de a-ţi pierde un prieten sau chiar doi prieteni, decât 
de a te băga în viaţa lor amoroasă. 

- înţeleaptă observaţie. Personal, singura dată în 
care m-aş băga în viaţa lui Babbit ar fi dacă nu te-ar 
lăsa în pace. Atunci va trebui să intervin cu forţa. 

Maddie îi privi suspicioasă. De ce suna asta ca o 
ameninţare? 

Case reuşi să pară atât calm cât şi periculos în 
acelaşi timp. 


Capitolul 10 


Câteva roţi vechi de lemn înconjurau arena 
principală a parcului. 

Câţiva oameni începeau să se adune în jurul 
arenei pentru a vedea jocul de artificii programat 
pentru ora 9 p.m. mai erau douăzeci de minute. 

Maddie fu îngrozită când văzu cea mai mare roată 
prăbuşită în centru şi rămăşiţa structurii atârnând 
periculos. Cinci copii... între şapte şi doisprezece 
ani... erau cocoţaţi în vârf, stând agăţaţi de bucăţile 
de lemn care se legănau, ţipând. 

Câteva din băncile de sub ei căzură, copiii 
balansându-se pe scaunul din vârf, la câţiva metri 
deasupra unei gropi. Soarele apunea iar scena era 
luminată doar de luminile arenei, aruncând umbre 
peste mulţime şi intensificând starea de groază. 

- O, Doamne, şopti Maddie, stând nemişcată ima- 
ginându-şi restul construcţiei căzând şi 
transformându-se într-o grămadă amestecată cu 
moloz şi copii. 

Era un haos în jurul ei, oameni alergând, strigând, 
ţipând. Se părea că nimeni nu lua iniţiativa, căci 
şeriful McAdams şi ajutorul său se înghesuiau printre 
ceilalţi, fiind cuprinşi de panică. 

Situaţia se schimbă rapid: 

- Voi! strigă Case la un grup de băieţi vânjoşi, 
unul dintre ei fiind Jeff. Ţineţi suporturile! 

Băieţii fură cam derutaţi o clipă. După care 
înconjurară suporturile roții, care se legănau, 

ridicându-le pentru a sta drepte. Alţi bărbaţi şi femei 
se grăbiră să-i ajute. Revenindu-şi din şocul 
momentan, Maddie se băgă şi ea ca să ajute, 
proptindu-şi piciorul în pământ şi ţinând suportul de 
lemn cu amândouă mâinile. Deşi mai ţineau încă şase 
oameni acelaşi suport, simţea lemnul legănându-se şi 
ştia că nu-l va mai putea ţinea prea mult. 

Auzind ceva deasupra ei, se uită la copii. Unul 
dintre ei, un băiat de vreo zece ani, începu să 
coboare. 

- Nu! strigă Case, făcându-l pe copil să îngheţe la 
auzul vocii autoritare. Stai pe loc. Vin după tine. 

Maddie îşi înăbuşi un țipăt de protest. Case urca? 
Dacă o să cadă? Dacă o să cadă cu structură cu tot şi 
cu copiii? N-ar trebui să aştepte până soseşte cineva 
cu o scară? 

Roata scârţâi şi se mişcă. Maddie şi ceilalţi din jur 
se apropiară, folosindu-şi toată puterea pentru a ţine 
suportul de lemn. 

- Se vor prăbuşi cu toţii! strigă McAdams de 
undeva din spatele lui Maddie. Toată lumea să se 
îndepărteze! 

O femeie ţipă. Maddie o recunoscu ca fiind mama 
unuia dintre copiii de sus. Uitându-se peste umăr la 
şeriful ineficient şi lipsit de tact, Maddie vorbi cu 
femeia îngrozită care stătea în spatele său şi se uita 
cu lacrimi în ochi la copii. 

- E în regulă, Carol! strigă ea. Case o să-i dea jos. 

Nu ştiu cum, dar asigurarea păru să le liniştească 

atât pe femeie cât şi pe Maddie. 

Jackson şi Mike apărură deodată lângă Case, care 
verifica fiecare suport, asigurându-se că voluntarii 
vor folosi toată puterea lor să le sprijine. După o 
verificare în grabă, Jackson, Mike şi alţi doi îl ridicară 
pe Case. El se ţinu de un suport orizontal şi îi încercă 
rezistenţa. Lemnul scârţâi. 

Maddie îşi ţinu respiraţia. Braţele ei începură să 
tremure. Ea îşi înfipse şi mai tare picioarele în 
pământ. 

Foarte uşor, în timp ce Maddie îşi ridică ochii să 
vadă, Case ajunse în vârf, testând fiecare placă 
înainte să calce pe ea. In jurul lui Maddie, mulţimea, 
care dădea sugestii şi instrucţiuni, tăcuse, de parcă 
se temeau că zgomotul va putea afecta ceea ce se 
întâmpla deasupra lor. 

- Daţi-l jos pe ăla de-acolo! strigă McAdams, 
vocea lui sunând strident în atâta linişte. O să-i 
dărâme pe toţi. Să aşteptăm echipa de salvare. 

- Roata nu mai ţine până vine echipa de salvare, 
se repezi cineva la şerif. Brannigan ştie ce face. 

Case aproape ajunsese în vârf. Maddie se gândea 
la piciorul lui rănit. O să-l ţină? Dacă... ? 

Ea tresări, când o placă plesni sub el. Căzu la 
câţiva paşi de Maddie. Ea se feri automat, după care 
se forţă să stea nemişcată, ştiind că numai ea şi cei 
din jurul ei ţineau roata să nu cadă. 

Case trecu spre locul unde stăteau copiii. Maddie 
expiră adânc, neobservând că şi ceilalţi din jur făcură 


134 SUSAN DOYLE 


la fel. 

Case se balansa spre banca unde cei cinci copii se 
agăţară de el speriaţi. Maddie observă cât de calm şi 
blând era cu ei, risipindu-le teama, deşi lemnul sub ei 
pocnea. 

- Cum o să-i dea jos? întrebă mama înnebunită 
din spatele lui Maddie. O, n-ar fi trebuit să-l las pe 
Bobby să se joace acolo sus, cu ceilalţi băieţi. Trebuia 
să-l ţin cu mine. 

- N-aveai de unde să ştii că se va întâmpla asta. 
De ce nu observase nimeni cât de şubrede 
deveniseră rotile? De ce nu făcuse nimeni nimic 
pentru a le asigura înainte de festival? 

- O, Doamne, ce mai face acum? întrebă femeia 
şoptit. 

Maddie se uită în sus şi-l văzu pe Case aplecându- 
se şi spunându-i ceva lui Jackson. Jackson imediat se 
urcă pe umerii puternicului şofer Andy Smith, un fost 
star de fotbal, un client obişnuit la „Maddie şi Mark“. 
Alţi doi se grăbiră să-l susţină pe Jackson. 

Case se întoarse spre Bobby şi îl ajută să se 
mişte. Cu ochii larg deschişi, Bobby negă din cap. 

Maddie privea cum Case zâmbea şi-l chema pe 
băiat la el. Mişcându-se încet, cu grijă, Case îl luă pe 
băiat de mijloc şi îl îndreptă spre braţele întinse ale 
lui Jackson. Alţi şase oameni aşteptau să ia copilul din 
braţele lui Jackson. 

- O, slavă Domnului! oftă Carol când băiatul fu 
adus jos. Alergă spre el. 

Sirenele sunau. Impărţindu-şi atenţia între 
acţiunea de sus şi haosul din jurul ei, Maddie observă 
că cineva stătea întins acolo unde partea principală 
se prăbuşise şi alţi oameni erau strânşi acolo. Incă nu 
înţelegea ce se întâmplase. 

Unul câte unul, Case îi dădu următorii trei copii lui 
Jackson, doi băieţi şi o fată mai mare. In sfârşit, mai 
era un copil, o fetiţă care plângea şi se agăţase de 
piciorul lui de când se urcase el acolo. Ea dădu din 
cap şi-şi îngropă faţa-n umărul lui, evident fiindu-i 
teamă să coboare. 

- Hai, Polly, lasă-l pe nenea să te dea jos! ţipă 
cineva. 

- Aşa, scumpete, ajută-l! strigă o femeie. 

Polly negă din cap şi se strânse mai tare la pieptul 
lui Case. 

Ceva pocni tare sub roţi. Oamenii ţipară şi strigară 
în timp ce altă secţiune se prăbuşi. Cei care stătuseră 
sub acea secţiune se împrăştiară, cât pe ce să fie 
loviți de băncuţe şi lemnul în cădere. Maddie tresări, 
dar rămase pe poziţie, rugându-se ca secţiunea de 
deasupra ei să ţină. 

Casse şi micuța Polly nu au fost zdruncinaţi prea 
mult, lemnul de sub ei legănându-se în timp ce 
oamenii îşi foloseau toată puterea pentru a mai 
susţine suportul un pic. Case luă copilul într-o mână, 
în timp ce se agăța de margine, cu un picior în gol. 

Foarte uşor, Case trecu copilul peste margine. 
Jackson aştepta. La fel şi părinţii copilului. Mulțimea 

aclama. 

Sunetul lemnului care pocnea acoperi zgomotul. 

- Cade! strigă Case, amândouă picioarele 
atârnându-i acum deoarece băncuţa pe care se 
sprijinea se rupsese. Plecaţi! Maddie, pleacă de sub 
roată! 

El avea grijă ca ceilalţi să nu păţească ceva, se 
gândi Maddie, rămânând pe loc. Fără să se 
gândească la pericolul în care era el, Case încercă să- 
i îndepărteze pe cei care sprijineau structura pe care 
stătea el. 

Un grup de pompieri alerga spre roată, cu o scară. 
Maddie ştia că nu vor ajunge la timp. Ea se ruga. Va 
putea oare Case să supravieţuiască unei căderi de la 
o asemenea înălţime, şi prins între bucăţi de lemn? 

Dându-se jos, Jackson se îndreptă spre roată 
îndem- nându-i pe cei din jur să i se alăture. 

- Brannigan, strigă el. Sari! 

Fără să ezite, Case dădu drumul suportului de 
care atârna şi se aruncă. Jackson, Andy şi alţi câţiva îl 
prinseră exact când echipa de salvare ajunse lângă 
ei. 

Roată căzu chiar lângă ei. Maddie şi ceilalţi se 
dădură la o parte. Se împiedică şi căzu peste 
altcineva, dar nici unul nu păţi nimic. Prăbuşirea 
structurii fu asurzitoare, urmată de un nor gros de 
praf. 

Ridicându-se, Maddie se aruncă în braţele lui 
Case, verificând să vadă dacă era întreg. 

- O, Doamne, m-ai speriat de moarte, spuse ea 
strângându-i cămaşa în pumni şi holbându-se la el. 
Nu-mi vine să cred că ai făcut asta! 

- Eşti teafără? întrebă el, la fel de îngrijorat ca şi 
ea. Nu te-a lovit nimic? 

- Nu, îl asigură ea. 

O strânse din nou în braţe. 

Deodată se găsiră în mijlocul mulţimii. Părinţii 
copiilor îi mulţumeau lui Case, cu lacrimi în ochi. Alţii 
voiau să-l felicite pentru rapida lui intervenţie. 
Reporterul de la Mitchell!'s Fork Weekly voia să-i ia un 
interviu acolo, pe loc. Cineva îl dădu la o parte. 

- Ce se petrece aici? întrebă McAdams, făcându-şi 
loc prin mulţime. Cum s-a întâmplat asta? 

- Kale Sloane a făcut-o, insistă un băiat, strigând 
ca să fie auzit. Era în maşină şi s-a izbit de marginea 
roții. Şi totul a început să se dărâme. Eu şi Curtis am 
sărit. Eu mi-am julit genunchiul. Danny Cooper, care 
stătea lângă tatăl său la marginea mulţimii, înaintă. 

- Kale n-a vrut să intre în roată. A alunecat pe un 
smoc de iarbă şi a derapat. 

Maddie se uită către asistenții care se aplecau 
deasupra corpului pe care-l văzuse ea mai devreme. 
Văzu maşina răsturnată pe o parte, cu o grămadă de 
moloz pe ea. li văzu pe primar şi pe soţia lui 
aplecându-se asupra fiului lor. 

- Kale e teafăr? 

Cineva încuviinţă. 

- E bine. Cred că şi-a rupt piciorul, dar nu e atât 

de grav. îl duc la urgenţă. 

Plin de furie, Case se întoarse spre şerif. 

- De ce naiba nu i-ai oprit pe puştii ăştia să 
conducă în jurul parcului? M-am gândit că cineva o să 
fie rănit până la urmă. 

Lui McAdams nu-i plăcea să fie criticat în faţa 
mulţimii. 

- Nu făceau nimic ilegal. Maşinile lor erau departe 
de mulţime. Puştiul a pierdut controlul. A fost un 
accident. 

- Un accident care era sigur că se va întâmpla, 
insistă Case. Roţile astea cred că au vreo cincizeci de 
ani. Lemnul e putred, iar suporturile erau de formă. 
Mare minune că n-au căzut până acum. Cât despre 
maşini, numai un nebun le-ar conduce în viteză pe 
lângă un parc plin de copii. 

Danny spuse ceva ce Maddie nu prea înţelese. Se 
uită cu ură la Case, un sentiment pe care Maddie îl 
găsea nepotrivit pentru un băiat de vârsta lui Danny. 

Tatăl său se încruntă. 

- Eu îi supravegheam pe băieţi, insistă Cooper. Le- 
am spus să se ferească de mulţime şi asta şi făceau. 
A fost doar un accident. Nu avem nevoie de un străin 
să vină şi să ne critice, nu-i aşa? întrebă el, 
întorcându-se la privitorii care urmăreau tăcuţi 
confruntarea. 

Spre neplăcerea lui, ei nu spuseră nimic. 

Cooper se încruntă. 

- Să mergem să vedem ce face Kale, băiete, 


NU MĂ CĂSĂTORESC CU TINE 139 


spuse el întorcându-se spre fiul său. Toţi sunt şocaţi 
de ce s-a întâmplat. 

McAdams se uita încă la Case. 

- Are dreptate, spuse el, mai încet, încercând să 
pară ameninţător. N-avem nevoie de străini să ne 
spună ce să facem. 

- Nu sunt un străin, răspunse Case. Eu deţin o 
proprietate în oraşul ăsta şi în curând voi putea vota 
şi eu. Tu eşti ales, McAdams. Dacă nu poţi să te 
descurci cu slujba şi cu răufăcătorii din oraşul ăsta, 
indiferent câtă influenţă sau bani au, s-ar putea ca 
alegătorii să găsească pe altul, care să poată. 

- Aşa, Case, spune-i! strigă cineva din mulţime. 
Maddie recunoscu vocea lui Jill. 

McAdams se înroşi şi se încruntă. Se întoarse spre 
oamenii care se holbau la el. 

- Hai, împrăştiaţi-vă. Trebuie să lăsăm echipele de 
salvare să treacă. 

- Cred că jocul de artificii se anulează, spuse 
băiatul cu genunchiul julit. 

Cooper apăru din nou. 

- Nu, nu se anulează. Am plătit ca să ofer oraşului 
ăsta un spectacol de Ziua Independenţei şi acesta va 
avea loc. O să sărbătorim faptul că nimeni n-a fost 
rănit grav astăzi. 

Unii aplaudară, alţii se dădură la o parte. 

- Cred că am avut parte de destul spectacol în 
seara asta murmură Case. 

- Si eu, spuse Maddie. 


140 SUSAN DOYLE 


- Vrei să plecăm de aici? 

Ea încuviinţă şi-şi trecu mâna încă tremurândă pe 
sub braţul lui. 

Le-a trebuit mai mult de jumătate de oră să 
părăsească parcul. Toţi voiau să-l felicite pe Case. 
Maddie observase că şi lui Jackson i se dădea destulă 
atenţie, şi că acesta se bucura de fiecare clipă, spre 
deosebire de Case, care era din ce în ce mai deranjat 
să fie în centrul atenţiei. 

Maddie îl apucă de mână. 

- Fugi! şopti ea. 

El îşi ridică sprâncenele. 

- Ce? 

Ea îl trăgea deja spre parcare. 

- Fugi! 

înțelegând, el zâmbi şi fugi. 

Maddie se aruncă în scaunul din dreapta al 
maşinii lui Case, un Grand Cherokee, iar el se 
îndreptă spre casa lui. Ea nu protestă. 

- încă mai eşti sigur că vrei să te stabileşti în 
Mitchell's Fork, Case? îl întrebă nevenindu-i să creadă 
că el se mai agăța încă de imaginea ideală a unei 
vieţi normale. Nu e atât de multă senzaţie pe-aici, dar 
întotdeauna vor fi bârfă, ipocrizie, politică josnică şi 
tot ce se mai potriveşte unui orăşel cam sărac. 

- Da. Dar ăsta este oraşul care m-a primit cu 
zâmbete şi mâncare la ţiplă, oraşul care te-a sprijinit 
când bunicul tău a fost bolnav, unde oamenii te-au 
văzut crescând şi te protejează acum. Aici vreau să- 

mi fie casa, Maddie. Cu tine. 

Ea tăcu, neputând să contrazică felul în care el îi 
apăra oraşul şi oricum, nici nu voia s-o facă. 

Luminile verandei ardeau când Case trase în faţa 
casei lui. Arăta ca un cămin. 

Deşi ştia că nu era mobilă înaintru, că 
dormitoarele de sus erau goale, Maddie se putea 
imagina intrând în această casă minunată şi 
întâmpinată de o familie numeroasă. Oare acelaşi 
lucru îl văzuse şi Case lucrând la această casă? Oare 
simţise şi el la fel? 

Case opri motorul. 

- Mi-ar prinde bine ceva de băut, zise el. 

- Şi mie, murmură ea, reuşind să zâmbească. 

El îi mângâie obrazul. 

- Tu nu bei, îi reaminti el. 

- Mă gândeam să m-apuc. 

El se aplecă şi-i atinse buzele cu ale lui. 

- Cred că pot să-ţi ofer ceva mai relaxant şi mai 
plăcut decât alcoolul. 

Ea puse mâna pe gâtul lui, simţindu-i pulsul rapid 
sub degete. 

- Sunt sigur că poţi. 

- Să mergem înăuntru, spuse el, părând 
nerăbdător. 

Stăteau în mijlocul camerei de lucru imense şi 
goale, 
uitându-se unul la altul fără să vorbească. Mâinile lui 
Maddie se sprijineau pe pieptul lui Case, iar mâinile 

lui îi atingeau coapsele, spunând atât de multe fără 
cuvinte. 

Case o sărută pe frunte. Maddie închise ochii, 
adul- mecându-i aroma bărbătească. Deja inima-i 
bătea de atâta excitare, pielea ei dorindu-i atingerea. 
Odată fusese înnebunită după aventură. Case 
Brannigan era toată aventura pe care şi-o dorise. 

Mâinile lui se mişcară uşor pe spatele ei, luându-i 
în palme fesele şi strângând-o la piept. în curând 
căldura trupurilor lor le pătrunse tricourile şi jeanşii. 
Cu ochii încă închişi, Maddie îşi dădu capul pe spate. 
Gura lui Case o acoperi pe a ei, imediat ce invitaţia 
fusese făcută. 

Excitarea lui era evidentă, totuşi el nu se grăbea. 

Murmurul de dorinţă al lui Maddie fu înfundat. îşi 
trecu mâinile în jurul gâtului lui, ţinându-l mai lipit de 
ea. Era atât de puternic, de solid. Atât de real. Era cu 
totul deosebit de iubitul din imaginaţia ei de acum 
şase luni la Cancun. 

Case spuse ceva incoerent şi se retrase. Ea se 
tinu de el până când îşi dădu seama că o lasă pentru 
ca să-şi scoată tricoul. Ea coopera, dar nu suportă să 
stea departe de el. Cum va suporta să-l piardă din 
nou? Cum putea să continue să-i reziste când îl dorea 
atât de mult? 

Nimic în afara acestei case nu se compara cu ce îi 
oferea Case, îşi dădu seama ea deodată. 

Locuri exotice? Case o ducea acolo ori de câte ori 
o atingea. Să se caţere pe munţi? Nimic n-o putea 

duce mai sus decât culmile pe care ajungea atunci 
când făcea dragoste cu Case. 

Călătoria n-avea nici un farmec dacă nu era cu 
Case. Nu putea exista aventură adevărată fără el. 
Orice fericire ar păli pe lângă bucuria ce i-o aduceau 
mângâierile lui. Si felul în care îi zâmbea şi îi şoptea 
numele. 

Hainele le căzură uşor pe covor. De data aceasta 
căldura trupurilor lor era de nesuportat. Maddie gemu 
de plăcere şi dorinţă. Răbdător, Case hrăni flăcările, 
mâinile lui mângâind, strângând, alunecând printre 
ei. Genunchii ei se înmuiară. 

Dorind să arate că ardea, Maddie îi întorcea 
sărutările cu aceeaşi pasiune. Se mişca de-a lungul 
lui, îl mângâia cu trupul ei, sânii ei atingându-i 
pieptul. 

Case gemu. Şi apoi se întinseră pe podea. Nu-l 
putu sprijini când genunchii lui cedară. 

Ea râse bucuroasă că-l făcuse să pară slab. El 
sărută râsul de pe buzele ei, transformându-l în 
gemete de plăcere. Gemete pe care le scotea şi el în 
timp ce ea se arcuia să-l atingă. 

Maddie ştia că explozia care veni era mult mai 
spectaculoasă, mai minunată, mai incredibilă, decât 
orice foc de artificii. Ochii i se umplură de lacrimi. 

Ea se uită la el şi fu mirată să vadă că şi ochii 
frumoşi ai lui Case erau umezi. Fusese perfect şi 
pentru el, aşa cum fusese pentru ea? 

Putea el să ştie că în ultimele ore ea luase o 

hotărâre ce urma să schimbe vieţile amândurora? 

- Maddie. Vocea lui era aspră, mâinile îi tremurau 
când îi luă faţa în mâini. O, Doamne, Maddie. Am 
nevoie de tine. Vreau ca această casă să fie un 
cămin. Căminul nostru. Când o să recunoşti că şi tu 
vrei asta la fel de mult ca mine? 

- Acum, şopti ea, predându-se în faţa 
inevitabilului, rugându-se să nu-i regrete capitularea. 

El rămase nemişcat, ochii lui cercetându-i faţa, de 
parcă îi era teamă că înţelesese greşit. 

- Vrei să spui că... 

- Vreau să spun că-mi ţin promisiunea pe care ți- 
am făcut-o pe plaja din Cancun. O să mă mărit cu 
tine, Case. Când vrei tu. 

Ea nu se aşteptase la încruntarea care apăru pe 
fruntea lui Case. 

- Te măriţi cu mine doar pentru că mi-ai promis? 
Doar pentru că te simţi obligată să te ţii de cuvânt? 

îi plăcu că el voia mai mult de-atât, deşi încă nu 
spusese cuvintele pe care ea dorea atât de mult să le 
audă. 

- Nu, Case. Nu mă mărit cu tine din obligaţie. Nu 
mă mărit cu tine pentru bani sau pentru casa asta 
sau pentru că aşa mi-a zis bunicul! 

El îşi umezi buzele. 

- Atunci de ce? 

- Pentru că te iubesc, spuse ea plină de curaj. Si 
pentru că n-aş suporta să mai trăiesc fără tine. 

- Maddie... De data asta ştia că el avea lacrimi în 

ochi. îşi lipi fruntea de a ei. N-o să regreţi. Jur că nu-ți 
voi da motiv să regreţi. îţi dedic viaţa mea, Maddie 
Carmichael. Tot ce am, tot ce sunt totul e al tău. 

- Dar cum rămâne cu iubirea ta, Case? Mi-o dai şi 
pe asta? 

Era singura întrebare pe care nu o putea pune. 
Poate pentru că răspunsul era mai important decât 
propria-i viaţă. 


Capitolul 11 


In prima sâmbătă dimineaţă din august, Case 
Brannigan începu să fluiere în timp ce-şi înnoda papi- 
onul. Pe patul imens din spatele lui una din puţinele 
piese de mobilă pe care el şi cu Maddie le 
cumpăraseră pentru casă stătea întins smochingul 
său negru. Un certificat de căsătorie şi o verighetă 
erau puse în buzunarul de la haină. El zâmbi la 
gândul că un inel cu diamant va însoţi acea 
verighetă. II cumpărase a doua zi după ce Maddie 
acceptase să se căsătorească cu el şi-l purta de 
atunci. 

Nu o mai văzuse pe Maddie de 24 de ore, de la 
repetiţia pentru nuntă. De fapt, ea fusese atât de 
ocupată în luna pe care i-o pusese la dispoziţie ca să 
se pregătească, încât abia o văzuse în ultimele 
săptămâni. Abia aştepta să se termine toate astea, 
ca Maddie să fie în sfârşit a lui. In sfârşit! 

Se uită la ceas şi tresări. La naiba, trebuia să se 
grăbească, altfel va întârzia la propria-i nuntă. Se 
trezise devreme ca să zugrăvească unul din 
dormitoarele de sus cel pe care hotărâseră să-l facă 
pentru copii şi timpul zburase. 

Maddie o să-l spânzure dacă nu ajunge la timp. Si 
n-ar putea-o învinovăţi. 

Pipăindu-şi buzunarele să se asigure că avea tot 
ce trebuia, Case ieşi repede din casă, încuind uşa. El 
şi cu Maddie se vor întoarce aici să-şi ia bagajele 
înainte să plece în luna de miere. El zâmbi gândindu- 

se ce surprinsă va fi ea când va afla destinaţia. Spre 
exasperarea ei, el ţinuse totul secret, promiţându-i 
că-i va plăcea surpriza pe care i-o pregătise. 

Grand Cherokee-ul său îl aştepta în faţa casei, 
strălucind de spălat ce era. Totul mergea ceas, gândi 
Case cu satisfacţie. Pleca cu zece minute mai târziu 
decât plănuise, dar avea destul timp să... 

O pocnitură puternică se auzi în spatele lui. Se 
întoarse, dar nu văzu nimic. Ajunse la uşa maşinii, 
apoi se mai uită în jur o dată, simțind că ceva nu era 
în ordine. 

Totul părea normal. Nimic nelalocul lui. Cu 
excepţia unui singur lucru. 

încruntându-se, îşi luă mâna de pe mânerul 
portierei. Ochii lui erau aţintiţi asupra vechiului 
adăpost pentru furtună construit pe o pantă în 
spatele curţii sale. în afară de faptul că se uitase la el 
şi constatase că e cam dărăpănat, 

Case nu-şi bătuse capul cu el, având nişte planuri 
vagi de a-l dărâma şi a construi un bazin acolo. Uşile 
duble ale buncărului de beton fuseseră închise şi 
verificate ultima oară când fusese el acolo. Acum 
erau larg deschise. 

Ceva îl avertiză pe Case. Neştiind ce să facă, să 
se grăbească la nuntă sau să-şi asigure casa el ezită 
o clipă, oftă şi se îndreptă spre adăpost. Niciodată nu 
putuse să plece fără să ştie cine-i încălcase 
proprietatea. Şi de ce. 

Maddie îl va ierta dacă va întârzia câteva minute, 

dacă va şti că el păzeşte casa. 

Se apropie cu atenţie, dar nu văzu pe nimeni prin 
jur. Se opri lângă uşile deschise cu urechile ciulite ca 
să audă orice sunet care ar putea veni dinăuntru. Nu 
se auzea nimic. 

- Cine-i acolo? întrebă el dorindu-şi să fi avut o 
armă. 

Nu primi nici un răspuns aceeaşi linişte. 

- La naiba, murmură el, ştiind că nu va putea 
pleca fără să afle ce se petrecea de fapt. 

Făcu un pas înăuntru. 

Mai târziu, a spus că faptul că timpul trecea 
repede şi că îl aştepta o noapte a nunţii l-au distras, 
făcându-l să uite pentru moment toţi anii de 
antrenament şi experienţă. Nu se aştepta la un atac 
spunea el apărându-se. 

Fu atacat imediat ce puse piciorul stâng pe prima 
treaptă înspre beci. Deşi piciorul i se vindecase în 
ultimele luni, forţa loviturii îi slăbi din puteri. 
Pierzându-şi echilibrul, căzu în faţă. 

Auzi un râs batjocoritor imediat ce se lovi cu capul 
de ceva solid. Se lovi atât de tare încât o explozie de 
durere trecu prin el. Râsul străin şi durerea se 
contopeau, se amestecau, i se învârteau în cap. Apoi 
totul se întunecă. 

Maddie stătea cu privirea fixă în oglinda mare din 
garderoba bisericii şi se întreba dacă ea era cea din 
imagine. Abia se mai recunoştea în valurile de 
dantelă şi tul. 

Rochia fusese cumpărată în grabă, Case era atât 
de grăbit să se însoare cu ea, încât nu-i dăduse decât 
o lună să se pregătească. Si totuşi rochia era 
frumoasă. O fustă lungă până-n pământ, cu decolteu 
şi trenă. Mâneci lungi din dantelă înfoiate la umeri. 
Milioane de perluţe erau cusute pe dantelă. în păr 
avea o bentiţă din perle şi dantelă, de care atârnă 
voalul. Era rochia la care Maddie visase întotdeauna 
s-o poarte într-o bună zi. 

Case voia ca nunta să fie perfectă. Domnişoare de 
onoare, fetiţe cu flori, tort şi şampanie, toate detaliile 
care le lipsiseră la Cancun. îşi alesese chiar şi un 
cavaler de onoare. Mulţi găsiră amuzant faptul că-l 
rugase pe Jackson Babbit să-i fie cavaler de onoare. 

- Cât e ceasul? întrebă ea, privindu-şi buzele 
rozalii în oglindă. 

Stând în spatele lui Maddie, într-o rochie lungă 
albastră, Jill îşi privi ceasul. 

- E 10.56, spuse ea, după care îşi îndreptă florile 
prinse în păr. Mai sunt patru minute. 

Patru minute! Maddie înghiţi în sec şi-şi apăsă o 
mână pe stomac. Mătuşa Anita conducea nunta şi îl 
putea trimite în orice clipă pe Mike să le cheme pe 
Maddie şi Jill. 

Observând gestul lui Maddie Jill râse: 

- Emoţionată? 

- Un pic, recunoscu aceasta zâmbind. Mă tot 
gândesc la toţi oamenii aceia care aşteaptă să mă 
vadă mergând spre altar. Ar fi fost mai uşor dacă ne- 

am fi căsătorit în altă parte. 

- l-ai fi frânt inima tatălui tău. El spune că de ani 
de zile aşteaptă să te conducă la altar. 

- Ştiu. Spune că mama va fi cu noi. 

- Poate aşa va fi. 

O bătaie uşoară în uşă le făcu să se întoarcă. 

- Crezi c-au început mai devreme? întrebă Jill. 

- Urează-mi noroc. 

Jill zâmbi şi sărută obrazul rece al lui Maddie. Nu 
ai nevoie de noroc. Il ai pe Case. 

Maddie zâmbi şi se relaxă. 

- Ai dreptate. Aşa e. 

Jill deschise uşa în timp ce Maddie îşi verifică 
ţinuta pentru ultima oară. 

- Jackson? o auzi pe Jill spunând surprinsă. 
Credeam că eşti cu Mike. Trebuia să fi în camera 
pastorului, cu Case. 

Intorcându-se, Maddie îl auzi pe Jackson şoptind 
ceva. Jill icni. 

- Ce s-a întâmplat? întrebă Maddie. Jill îşi muşcă 
buza de jos. Jackson era stânjenit. 

- Case n-a venit, spuse el. E timpul să începem şi 
nimeni nu l-a văzut. Tatăl tău e afară, uitându-se 
după el. 

Maddie dădu din cap exasperată. 

- Dacă s-a lăsat prins de zugrăvit sau de tapetat, 
îl strâng de gât. 

- N-ar zugrăvi în ziua nunţii lui, spuse Jill. 

Maddie chicoti. 

- Ba da. E obsedat să termine casa. Si insistă să 
facă totul singur, spune că n-ar fi acelaşi lucru dacă 
ar angaja pe cineva. 

Pipăindu-şi papionul, Jackson întrebă: 

- Ce vrei să facem până vine el? Toţi aşteaptă ca 
nunta să înceapă peste câteva minute. Mătuşa ta e 
înnebunită. 

- Spune-i să-l roage pe organist să mai cânte câte 
ceva. Invitaţii vor trebui să aibă răbdare. Sigur Case 
va veni în câteva minute. 

Patruzeci si cinci de minute mai târziu, tot nu se 
vedea nici o urmă de mire. 

Maddie închise telefonul din garderobă si se 
întoarse uşor ca să-i înfrunte pe cei care o priveau cu 
atenţie. Tatăl ei, Jill, Jackson, pastorul, mătuşa Anita 
si Lisa. 

Garderoba se aglomera. Mătuşa Nettie ar fi fost şi 
ea acolo dacă Mike n-ar fi convins-o să stea cu 
bunicul. 

- Tot nu răspunde acasă? întrebă Jill fără să mai 
fie necesar. 

Maddie clătină din cap, vălul gâdilându-i obrajii. 

- Nu! 

- Poate e pe drum, spuse Jackson. Jill se uită urât 
la el. 

- Tot sună la el de o jumătate de oră. Nu durează 
atât să ajungă de acasă până la biserică. 

- Poate i s-a stricat maşina, spuse Anita a treia 
sau a patra oară. 

- Poate, spuse Maddie, aşa cum spusese de 
fiecare dată. Dar nu credea. O simplă defecţiune nu l- 
ar fi împiedicat pe Case să vină. Avea telefon în jeep. 
Ar fi sunat după cineva dacă ar fi avut nevoie. 

- Maddie? vorbi Lisa cu o voce joasă şi grijulie, de 
parcă nu era sigură că voia să deschidă subiectul. 

- Nu crezi... că... ă... 

Maddie se uită în jur, la camera plină de oameni 
care erau conştienţi că el o părăsise din nou la altar, 
şi vedea întrebările din ochii îngrijoraţi ai verişoarei 
sale. 

- Nu, spuse ea tare. Ceva s-a întâmplat, altfel ar fi 
fost aici. 

Case nu-i trăsese clapa. Era convinsă. Avea 
încredere totală 
în el. 

Asta însemna că... 

- O, Doamne, şopti ea îngheţând. Ceva s-a 
întâmplat cu el. Ceva foarte grav. 

Jackson spuse hotărât: 

- Mă duc acasă la el. 

- Vin cu tine, îl anunţă Maddie, îndreptându-se 
spre uşă. 

- Nu. Tu stai aici. Te sun de acolo, îi asigură 
Jackson. 

Maddie dădu din cap. Neliniştea creştea în ea. 
Case avea probleme. Nu ştia ce era în neregulă, dar 
ceva era. Si deodată simţi o nevoie disperată să 
ajungă la el. 

- Ba nu! Merg. 

Se întoarse spre tatăl ei şi sora lui. 

- Tată, mătuşă Anita, ştiu, lumea devine 
nerăbdătoare, dar vă rog să-i potoliţi cum ştiţi mai 
bine. 

- Sigur, nu vrei să merg cu tine? se oferi Mike. 

- Vreau să stai aici, răspunse ea blând, ridicându- 
se să-l sărute. 

- Bine. Se întoarse şi ţinu uşa ca să iasă toată 
lumea în afară de Jill. 

Maddie trecu pe lângă Jackson, îndreptându-se 
spre ieşire. 

Jill se repezi după ea. 

- Maddie, aşteaptă! Nu vrei să te schimbi mai 
întâi? Rochia... 

Madie ezită, se uită în jos la straturile de material 
greu şi apoi îşi aminti de toţi nasturii de la spate. îi 
luase o veşnicie să se îmbrace cu rochia asta şi era 
prea agitată ca să treacă prin aceleaşi etape la 
dezbrăcare. 

- Nu, Jackson, te rog. Să mergem. 

El încuviinţă. 

- Maşina mea e în faţă. 

Maddie îşi ridică poalele şi se repezi după el. 

- Vin cu tine, spuse Jill, aruncându-şi buchetul de 
flori pe o masă în timp ce alerga după ei, cât pe ce să 
calce pe trena lui Maddie. 

Maddie încuviinţă absentă. Toată atenţia ei era 
concentrată asupra lui Case acum. 

Maşina lui Jackson era pregătită. Fu un pic 
surprins s-o vadă pe Jill îmbrăcată încă în rochia ei 
elegantă, dar nu comentă. Maddie se aşeză în faţă, 
strângându-şi rochia şi voalul în jurul ei. Işi rupse 
bentiţa de pe cap, scăpând de voal. Jill se aşeză în 
spate, iar Jackson plecă din parcarea bisericii în mare 
viteză. 

Abia întoarse Jackson spre drumul ce ducea la 
casa lui Case când Maddie observă o mişcare în 
pădurea de pe marginea drumului. Işi întoarse capul 
la timp ca să vadă o camionetă mergând în viteză 
printre copaci, departe de drum. 

- Danny, spuse ea şi se uită la Jackson. Sunt 
sigură că tocmai i-am văzut pe Danny Cooper şi 
Steve Langford într-o maşină. 

- l-am văzut, zise Jackson şi apăsă pe acceleraţie. 
Maşina prinse viteză. 

- Doar nu crezi că i-au făcut ceva lui Case? spuse 
Jill din spate. Adică, Danny e un ticălos, dar... 

- Il urăşte pe Case, spuse Maddie aducându-și 
aminte de privirea băiatului la serbare. Cred că e în 
stare de orice. 

Jackson opri lângă casă, în spatele jeep-ului lui 
Case. 

- Maşina lui e aici. Trebuie să fie şi el, spuse 
Maddie deschizând portiera şi sărind din maşină. 
Case? Case! Alergă spre casă împiedicându-se în 
fuste, dar reuşind să-şi ţină echilibrul. 

Uşa din faţă era încuiată. Ea sună. Casa rămase 

liniştită. 

- Am verificat toate celelalte uşi, spuse Jackson. 
Toate sunt încuiate. 

- O, Doamne! Unde e? 

- O să sparg uşa şi o să-l caut în casă. Tu şi cu Jill 
mergeţi în spate şi verificaţi garajul şi curtea. 

Maddie alerga deja pe veranda ce înconjura casa. 
Jill o urma. 

Uşile de la garaj erau închise, dar era o placă de 
acces pe perete. Maddie formă codul secret pe care i- 
| arătase Mike. Uşile se deschiseră. Garajul era gol. 

îşi apăsă tâmplele cu mâna. Se întoarse şi verifică 
curtea. Era frumos aranjată, florile curățate de 
buruieni. Case muncise atât de mult. 

Unde era? 

- Nu e înăuntru, spuse Jackson, grăbindu-se să li 
se alăture. Am căutat peste tot. 

- Cred că ar trebui să chemăm poliţia, spuse Jill 
încet. 

Maddie fu de acord. Se întoarse spre uşa de la 
bucătărie, pe care Jackson o deschisese dinăuntru 
după ce intrase în casă pe un geam pe care-l 
spărsese. 

Ceva o făcu să se întoarcă şi să studieze curtea 
din nou. 

Totul era liniştit. Soarele de august ardea, 
fierbinte şi orbitor. Ceva care strălucea în lumina 
soarelui îi atrase atenţia lui Maddie. Reflexia venea 
de la un lacăt metalic de la uşile duble ale 


156 SUSAN DOYLE 


adăpostului pentru furtună. 

Condusă de un presentiment, Maddie făcu un pas 
în direcţia aceea apoi altul. Si apoi începu să fugă. 
Case? Case? 

- Maddie, ce s-a întâmplat? o urmă Jackson. Din 
cauza tocurilor înalte cu care păşea pe iarbă, Maddie 
abia îşi ţinea echilibrul. 

Se opri în faţa adăpostului. Arătă spre praful 
ridicat din jur, dovada evidentă a faptului că uşile 
fuseseră recent deschise. Se vedeau şi urmele roţilor 
unei camionete care duceau înspre pădure. 

Studiind acele semne o clipă, Jackson trase 
aceeaşi concluzie ca şi Maddie. Se apropie de uşi şi 
îşi lipi urechea de ele. Case? Hei, Case, eşti acolo? 

Toţi aşteptau un răspuns. Nu se auzea nimic. 

-Poate nu-i aici, spuse Jill. Nu i-ar lăsa pe băieţi să- 
| încuie înăuntru. 

-Nu dacă i-ar ii aşteptat. Dar dacă l-au luat prin 
surprindere. 

Ea îngenunche lângă uşi, cu urechea lipită de 
lemn. 

Puse o mână pe uşă şi simţi un fior trecând prin ea. 

-E aici, şopti ea, uitându-se în sus la Jackson. Simt 
că-i aici. 

Jackson se încruntă dar strigă din nou. 

- Case? Ne auzi? 

- Cred că aud ceva, şopti Maddie, încercând să 
identifice sunetul slab. Să fi fost un geamăt? 

Speriată ea se repezi la lacăt. 

- Trebuie să-l descuiem! Trebuie să văd! strigă ea. 

Jackson îi puse mâinile pe umeri şi o trase. 

- Nu poţi să-l spargi cu mâinile. Avem nevoie de o 
bară. Maddie se trăgea, rezistând eforturilor lui de a o 
potoli, teama întunecându-i judecata. Jackson o 
scutură uşor. Maddie! zise el ascuţit. Are Case o 
bară? Sau orice aş putea folosi ca să sparg lacătul 
ăsta? 

Ea respiră adânc şi încercă să-şi amintească. 

- Caută în garaj. Acolo ţine uneltele. 

Jackson fugi spre casă. 

Jill puse mâna pe umerii lui Maddie, dar nu spuse 
nimic. Probabil nu ştia ce să spună. Amândouă se 
temeau că, dacă era acolo, exista un motiv pentru 
care Case nu răspundea. 

l-au trebuit lui Jackson cincisprezece minute ca să 
spargă lacătul. Deschise uşile în cele din urmă. 
Maddie înaintă. Lumina soarelui pătrundea în beciul 
întunecat, o formă observându-se la capătul scărilor. 

- Case! strigă Maddie şi se repezi într-acolo. 

Se împiedică în jupă. Jackson o prinse la timp, 
înainte de a se rostogoli peste trupul lui Case. 
împreună, intrară cu mai multă prudenţă. 

Ignorând mizeria şi pânzele de păianjen, Maddie 
înge- nunche lângă Case, atingându-i obrazul palid cu 
o mână tremurândă. Avea sânge pe faţă şi în păr, iar 
piciorul stâng îi era rău sucit. Dar respira. Respira. 

- Case? şopti ea, cu gura aproape de urechea lui. 
Case, mă auzi? 

Gemu şi pleoapele i se mişcară. 

- Case! Sunt eu, Maddie. Deschide ochii, iubitule. 

El îşi deschise ochii, deşi erau împăienjeniţi. 

- Maddie? Vocea lui era gravă. Mi-ai spus iubitule? 

- Da, şopti ea. O, Case, eşti teafăr? 

- Mă doare capul. îşi ridică ochii precaut şi privi în 
jur. 

Ea îşi dădu seama că îşi recapătă cunoştinţa, căci 
înjura 
în barbă. Văzând că era teafăr, Jackson traversă 
încăperea, 
ferinduşi capul de tavanul prea jos. Se aplecă să 
ridice un radio ieftin din plastic, care mergea cu 
baterii, pe care-l văzuse într-un colţ. 

- Ce naiba-i ăsta? întrebă în timp ce-l închise. 

Case se ridică în şezut, ajutat de Maddie şi Jill. 

- Ala m-a atras aici. Plecam spre biserică atunci 
când am văzut uşile de la adăpost deschise. Când am 
venit să le închid, am auzit zgomotul. Am intrat să 
văd ce e, când am fost lovit pe la spate. M-am lovit 
de grinda aia când am căzut. La dracu'! 

Maddie îi atinse obrazul roşu, temându-se să nu 
aibă vreo contuzie. 

- Şi de atunci eşti inconştient? 

- Din când în când, cred. Am auzit tot timpul 
radio-ul, dar nu reuşeam să mă trezesc ca să-l închid. 
Acum mă simt bine, adăugă el pentru a o linişti. 

Dar nu era liniştită. Voia să-l ducă la doctor cât 
mai repede. 

- Credem că Danny şi un prieten de-al lui te-au 
atacat, spuse Jill, indignarea crescândă simțindu-se în 
vocea ei. Le-am văzut maşina în pădure. 

Faţa lui Case se crispă. 

- O să-i... 

- O să laşi autorităţile să se ocupe de asta, îl 
întrerupse Maddie ferm. Clar? 

El oftă. 

- Da. Dar ar face bine să facă ceva cu puştii ăştia 
de data asta, că de nu am să mă ocup eu de ei. 

- Ceva se va face, spuse Jill, îndreptându-se spre 
trepte. 

Case îşi scutură capul, apoi îşi apăsă tâmplele cu 
degetele, de parcă mişcarea îl ameţea. Fără 
ambulanţă, spuse el. Cât e ceasul? 

- Aproape 12.30, răspunse Jackson uitându-se la 
ceas. Haide, Brannigan, să te scoatem de aici şi apoi 
să te ducem la un doctor. 

- Nu, spuse Case, deşi îl lăsă pe Jackson să-l ridice 
în picioare. Am alte planuri. Se uită la îmbrăcămintea 
răvăşită a lui Maddie. Uită-te la tine. Ţi-ai murdărit 
poalele. Cum o să arate în fotografii? 

- Arătam grozav acum o oră, răspunse ea. Se pare 
că iar mi s-a tras clapa. 

Case îi zâmbi într-un fel care-i topi inima. 

- O, nu, iubito. Nunta a fost iar amânată. Deşi nu 
se ţinea prea bine pe picioare, arătă cu capul spre 
trepte. Haide. Trebuie să prindem preotul înainte să 
plece la pescuit sau în altă parte... 

- Vrei să continuăm nunta? Acum? 

El o sărută pe obraz. 

- Te iubesc, Maddie. Nu vreau să mai aştept prea 
mult ca să-mi devii soţie. 

Ea se uită fix la el, uitând de ceilalţi. 

- Nu mi-ai mai spus asta. 

- Nu? 

- Nu. 

- Dar sigur ştiai. 

- Nu eram sigură. Nu până acum o oră. 

- Când n-am apărut la nuntă? 

- Ştiam că ai fi fost acolo şi numai ceva groaznic 
te-ar fi putut împiedica. Nu m-ai fi lăsat acolo 
intenţionat. 

- Pentru că te iubesc. Mai mult decât propria-mi 
viaţă. 

Maddie ştia, îşi dăduse seama de asta în 
garderoba bisericii. Case voia să se însoare cu ea, nu 
pentru că era convenabilă sau din orice alt motiv. 
Erau multe alte femei dacă ar fi vrut pur şi simplu o 
soţie, mai tinere, mai frumoase. Dar o ceruse pe ea 
pe plaja din Cancun. Se gândise la ea când stătuse în 
spital. Pe ea o căutase în Mitchell's Fork, Mississippi. 
Şi pentru ea clădise un cămin şi cu ea voia să-şi facă 
o familie. 

Pe Maddie o voia. Numai pe ea. Pentru că o iubea. 

Reţinându-şi lacrimile, ea încercă din nou: 

- Ce-ar fi să chemăm poliţia? Cum rămâne cu 
Danny şi Steve? 

- Cineva poate să sune de la biserică. O să dau o 
declaraţie îndată ce spun „Da”. Acum, vii sau nu? El 
întinse mâna, cu ochii la Maddie, iar în argintul lor ea 
văzu adâncimea sentimentelor acestui bărbat 
puternic, căruia îi venea greu să şi le exprime. 

Ea îl luă de mână. Să mergem. 

Majoritatea invitaţilor erau încă la biserică, 
curiozitatea fiind cea care-i ţinuse acolo. Fascinaţi de 
întorsătura lucrurilor, se grăbiră să se aşeze înapoi pe 
scaune în timp ce Anita încerca să reia controlul 
asupra ceremoniei. 

Organistul plecase, având alte planuri. Unul din 
invitaţi ştia să cânte şi îi ajuta. Fetiţa cu flori 
adormise în poala maică-sii şi trebui trezită, căscând 
şi cu pleoapele grele, dar cooperantă. 

Smochingurile mirelui şi al cavalerului de onoare 
erau şifonate şi prăfuite şi era o ruptură în pantalonii 
mirelui. Schiopătă rău cu piciorul rănit iarăşi, deşi 
stătea drept aşteptându-şi mireasa. Părul era încă 
ciufulit şi lipit într-o parte de sânge. Faţa îi era palidă 
şi învineţită. Se spălă repede, dar scăpă o pată de 
sânge lângă tâmplă. Doctorul Adcock era gata să-l 
examineze, imediat ce se termina ceremonia. Dar 
mirele zâmbea. 

Rochia de seară a domnişoarei de onoare era 
plină de praf pe tiv iar pantofii murdari. Florile se 
ofiliseră, la fel ca şi cele din buchetul miresei. 

Mireasa era frumoasă. Nimeni nu observase că 
vălul îi era şifonat, că îi atârnau şuviţe de păr, sau că 
marginea rochiei era murdară şi ruptă în câteva 

locuri. Si nimeni nu ştia că i se dusese firul la unul din 
ciorapi, acoperiţi de fusta lungă. Mulţi dintre invitaţi 
au spus mai târziu că a fost cea mai emoţionantă, 
cea mai sinceră schimbare de jurăminte la care 
participaseră vreodată. 

Si Maddie era de acord. 


Epilog 

- Unde-o fi Case? Ce l-o fi reţinând atâta? 

Maddie Brannigan reuşi să zâmbească auzind 
panica din vocea tatălui ei. 

- Nu te îngrijora. O să vină la timp. 

Stând lângă patul de spital în care era culcată ea, 
Mike încercă să pară mai liniştit. 

- Sper să ai dreptate, draga mea. Nu sunt gata să 
fac pe moaşa. Pe vremea mea, bărbaţii aşteptau în 
camera de gardă în timpul naşterii. 

- Vremurile s-au schimbat, tată, murmură ea, 
după care îşi ţinu respiraţia în timp ce avea o altă 
contracție. 

Mike gemu şi el la unison mângâindu-i mâna şi 
exprimându-şi tare dorinţa ca ginerele lui să vină mai 
repede. 

Spre uşurarea tuturor, Case apăru câteva minute 
mai târziu. 

- Am întârziat? întrebă trăgându-şi un halat 
apretat peste uniformă. 

- Nu, îl asigură Maddie, cu lacrimi în ochi. Ai ajuns 
la tanc. 

Mike eliberă locul de lângă pat pentru soţul ei. 

- Anunţă-mă când naşte, zise el peste umăr în 
timp ce ieşea din încăpere. 

Zachary Michael Brannigan s-a născut o oră mai 
târziu, la nouă luni şi jumătate de la nunta părinţilor. 
El fusese conceput în timpul lungii şi aventuroasei 
luni de miere în Europa, cadoul de la mire pentru 
mireasă. în ciudaunei contuzii şi a unei glezne sucite, 

mirele făcuse luna de miere de neuitat pentru 
mirească. 

După scandalul care-i trimisese pe Danny Cooper 
şi Steve Langford la şcoala militară, băieţii juraseră 
că nu intenționau să-l rănească pe Case, că doar 
făcuseră o glumă încuindu-l în adăpost în ziua nunţii. 
Case fusese convins de un grup de cetăţeni să 
candideze la postul de şerif la următoarele alegeri. El 
câştigase detaşat, deşi spusese de mai multe ori că 
nu ştia cum se lăsase convins să facă asta. Nu 
intenţionase să rămână în slujba legii, dar Maddie 
presupuse că îi plăcea postul mai mult decât 
recunoştea. 

Surprinzător, Case fusese sprijinit de Major 
Cooper, care se trezise la realitate când îşi dăduse 
seama că progenitura sa l-ar fi putut ucide pe Case 
cu răzbunările lui. Cooper pretindea că nu-şi dăduse 
seama de asta până când lucrurile nu au început să 
scape de sub control. 

Intinsă pe pernele patului de spital, Maddie se 
odihnea după naştere şi îşi urmărea soţul jucându-se 
cu fiul său firav, având o privire plină de adoraţie pe 
chip. 

- Ei, şerifule? Ce-ai de spus de data asta în 
apărarea ta. Cât pe ce să ne tragi clapa, mie şi fiului 
tău. 

- A fost o scurgere de substanţe chimice pe 
autostradă. N-a fost nimeni rănit, dar cineva trebuia 
să supravegheze curățirea locului. 

- Şi acel cineva erai tu. 

El încuviinţă din cap. 

- Dar am alergat îndată ce Jackson a venit să-mi 
spună că ai intrat în travaliu în timp ce te pregăteai 
să faci duş pentru a merge la nunta lui şi a lui Jill. Era 
înnebunit să mă aducă la timp, şi-i mulţumesc. Nu aş 
fi pierdut asta pentru nici un dezastru din lume, 
Maddie. 

Ea zâmbi. 

- Ştiu, iubitule. Ştiam că vei fi aici. El nu-i întoarse 
zâmbetul. In schimb, îşi privi fiul care dormea. Când 
îşi ridică ochii din ochi, ochii îi luceau de emotie. 

- Te iubesc, Maddie. 

Incă o spunea rar, la ocazii deosebite. Cum ar fi 
asta. Cuvintele erau speciale pentru Maddie, căci ea 
ştia că le spune cu sinceritate. Case Brannigam. 


Sfârțit 


